नेया: 


सा. व्याः राडा 


ल्ू प्रेष्टिळ 


मह जोडदार तयदा < 
TSE... 

चक्रराज बज्जाचार्य एण्ड सन्स्‌ 


[ उयास: पसः ] 

रु रेडिमेड गहना पनि पाइन्छ साशै हरेक किसिमका ग्रह, दशा, 

पाटन, धपगाल, ललितपुर । 
फोन : ०१-५५३३२६० 


Rp चन्द्रराज बज्राचार्य मो. ९८४१३४२५०५ 
सरिना बज्राचार्य मो. ९८४००५११२४ 


चिकित्सालयबाट प्रदान गर्ने सेवाको वितरण 
¢ २४ सैघण्टासेता । 
| ईमरजेन्सी, प्याथोलोजी, डिजिटल एक्स रे 

__ई.सी.जी, ओषधि पसल, अन्तरंग सेवा | औषधि पसल, अन्तरंजा सेवा ' | 


सुमंग्रल ग्याभञशिः 
नव्य टंगल* त्नत्निनपुर _ 


जी 39433. ट्ऊन2न०७७७ 


बहिरङ्ग सेवा 
मुटु रोजा, पेट रोज, यूरोलोजी, स्त्री रोग, बाल रोज | 

दन्त रोज, आँखा रोग, जनरल मेडिसिन, चर्म तथा यौन रोग 
नाक कान तथा घाँटी रोग, जनरल हेल्थ चेक अप, जोर्नी तथा बाथ रोजा 
थाइरोइड तथा मधुमेह रोठा, मृजौला रोजा 


7 - मल (सर्जरी) 

| मोतिबिन्टु जनरल सर्जरी, ल्याप्रोस्कोपिक 

| नाक कान घाँटीको सम्वन्ध, हाडजोर्नी तथा नशाको सम्वन्धि 
(_ बिना चिरफार पिसाब नलीको पत्थरी सम्बन्धि, स्त्री रोज 

८ अन्य सेवा 
अल्ट्रासाउण्ड, ईण्डोस्कोपी, लोलो योर | फिजियोथेरापी | ल 
ड्रेसिड़, इको, ठि.एम.ठी, हल्ठर त > डि 
- पा” 9 के HENS 


ज 


Chhatrapati Free Clinic (Hospital) 


Chhetrapati, Kathmandu 
Phone: 977-1-4257911 | 977-1-4266229, Ext. 200 


तयारी ग्रहा र शशी रत्नहरु पाउनका 
साथैरक्षर्डर बमोजिम तयार गरिळ्छ | 


हि] बिचा: हायेका 
क हर 


$ श > दिः व्तू 
ऊ का ड डब 
बुदिं मदुगु दिं: 


श्री मतिक्व (बटुक) भैरवनाथ क्षेत्र विकास संस्थाया म्‌ कार्यसमितिया दुज: सानुभाई देउला 
आकाभाकां मदुगुलिं मदुम्ह वय॒कःया आत्माया चीर शान्तिया कामना यासें 
दुःखंकःपिं सकल छँजःपिन्त धैर्य धारण याये फयेमा धका: बिचाः हायेकाच्वना । 


श्री मतिक्व (बटुक) भैरवनाथ क्षेत्र विकास संस्था परिवार 
लजानखेल-१२, यल । 


बि.सं. २०८० पौष १८ गते 


मदुम्हः राजभाई बज्राचार्य 
न्हू प्रेष्टिज नेपा: राष्ट्रिय लयपौया भि-च्यूताःमि उजय बज्ाचार्यया बा: राजभाई बज्राचार्य 
आकाभनाका' मदुगुलि मदुम्ह वयूकःया आत्माया चीर शान्तिया कामना यासे 
दुःखंकःपिं सकल छँजःपिन्त धैर्यं धारण याये फयेमा धकाः बिचा: हायेकाच्चना । 


व्ह प्रेष्टिजा नेपा: 


राष्ट्रिय लयपौ परिवार 


ष्शीद्यामनशा- ` 


'ल.पु.जि.प्र.का.द.नं. - २३४/०६०/६१ 


"ललितपुर पब्लिकेशन (प्रा.) लि. या 


पिथना 


| स्‌ व्शा जागू 


दें २० ल्या: १० ने.सं. ११४४ पोहेला पौष) | 


Nhu Prestige Nepa 


National Monthly | 

यज्ञरत्न धाख्वाः 
संचालक 
मोतिलाल शिल्पकार 
सम्पादक 
नरेन्द्रबहादुर राजभण्डारी 


कार्यकारी सम्पादक 
नरेन्द्र श्रेष्ठ 
शुद्धाशुद्धी 
दशराज शाक्य 


बजार प्रवर्द्धन 


शीला ताम्रकार, बेखा ताम्रकार, 

धर्म निभाः, प्रकट गोविन्द लाखे 
संस्थाया दुज:पिं 

सुमन धाख्वाः, विष्णुरत्न शाक्य, 
रामकृष्ण बाराही 


कानुनी सल्लाहकार 
रविन चित्रकार 
सल्लाहकार 

प्रा. नर्मदेश्वर प्रधान 
अमृतरत्न शाक्य 


कम्प्यूटर 
सुवर्ण महर्जन, ९८४१९८०१९९ 


मुद्रण 
मच्छिन्द्र प्रिण्टिड़ प्रेस 
टंगल, ललितपुर 


विज्ञापन व वितरणया नितिं 
ललितपुर पब्लिकेशन (प्रा.) लि. 


| हौगल, ललितपुर, मो. ९६१९२८०८८५ | 


P.O.Box No. 8975, EPC 6002 
E-mail: nhuprestige@hotmail.com 

नेवाः जातिया समस्या व... ९ 
जनकवि दुर्गालाल श्रेष्ठ : परिचय १२ 
महाकवि गिरिजाप्रसाद जोशीया काव्य रचना... १३ 
भीसं म्हगसय्‌ छु खन कि छु जुइ... १९ 
मह लिपाया जोडिदार ..... ? २० 
हाइकु २४ 
नेपालभाषाया इतिहासय्‌ २५ 
चिनाखँ २८ 
प्रकृतिया अनुपम श्रृजना “मनू-६” २९ 
गजल ३० 
मिजं सिबें मिसा दीर्घजीवि ३१ 
गजल ३२ 
डायरी ३५ 
राशिफल ३७ 


नेपा:मि व देययात हित जुडगुकथं 
प्राकृतिक सोत साघनया ज्या जुड़मा: 


नेपाः देयूपाखें १० भिदँ दुने भारतयात १० भिट्ठः मेगावाट बिजुली निर्यात यायेगु सम्झौता पूवंगु दु । सम्भौताया अवधि २५ 
नीन्यादँ खः, थ्व सम्झौता १० भिदँदुने स्वतः नवीकरण जुड । वंगु दँयू नेपाः देयूया जलविद्युत आयोजनाय्‌ भारतीय लगानी यक्व दुथ्याःगु 
जुल । भारत सरकारया स्वामित्वय्‌ सतलज जलविद्युत निगमया लगानीं यानाः नौसय मेगावाट क्षमतायागु अरुण तेस्रो जलविद्युत 
आयोजना दयेकेगु ज्याखँ न॑ बाँच्छ स्वयां अप्वः जुइधुंकूगु दु धाःसा क्वयूच्चंगु अरुण न॑ भारतीय सरकारी कम्पनी 
दयेकीगु क्वःजिउगु खः । कर्णाली जलविद्युत आयोजना नं भारतीय कम्पनी जि.एम. आर. वित्तीय व्यवस्थापन यायेगु कुतः जुयाच्वंगु दु । 
नेपाः देयूया प्रमुख स्रोत जलविद्युत खः । श्वेत उर्जा स्रोतनापं वातावरण शुद्ध यायेत व द्वलंद्वः युवायात लजगाः बिइत तिबः जुइफु । 
थ्व छगू उर्जाया स्रोत जुयाः थःगु माग आपूर्ति यानाः वैदेशिक मुद्रा आर्जन यायेगु छगू साधन खः । वंगु मनसुनया इलय्‌ नेपाल विद्युत 
प्राधिकरण १५ अर्ब दाँया बिजुली निर्यात यायेत ताःलाःगु खः । नेपाल सरकारं वइगु झिँनिदँदुने २८००० मेगावाट विद्युत उत्पादन 
यायेगु ज्याखँ न्ह्याकूगु दु । थुकथं नेपाः देयूया विद्युत निर्यात यायेगु कुतःयात दीर्घकालीन विद्युत व्यापार सम्भौतायात स्वतन्त्र उर्जा उत्पादक 
संस्थां (इप्यानं) लसकुस याःगु दु । इप्यानं पत्रकार सम्मेलन यानाः थ्व सम्भौताय्‌ नेपाः देयूया उर्जा विकासया लागि ऐतिहासिक खँ जूगु 
धकाः धाःगु दु । थ्व सम्भौतानापं इप्यानपाखें नेपाल विद्युत प्राधिकरणय्‌ तक्यनाच्वंगु विद्युत खरीद सम्झौताय्‌ (पि.पि.ए.) छुँ पंग: मदयेक 
बांलाक ज्याखँ जुइमाः । अर्नाल निजी क्षेत्रयात विद्युत निर्यात यायेत अनुमति-पत्र बिइगु, बैंक व वित्तीय संस्थाया उर्जाय्‌ लगानी अप्वः याकेगु, 
उर्जा उत्पादनया लागि सहुलियत घोषणा यायेगु व आयोजना दयेकेत थौंकन्हयू खनेदयाच्वंगु नीतिगत, प्रशासनिक व प्रक्रियागत समस्या 
न्हंकेत सरकार हे यक्व सक्रिय जुइमाःगु खनेदु । सम्भौतापाखें १० भिदँदुने १० मेगावाट विद्युत भारतय्‌ निर्यात यायेगु लँपु चाःगु दु व उगु 
सम्भौतां निजी क्षेत्रयात न॑ तःधंगु ह्व:ताः चूलाःगु इप्यानया अध्यक्ष गणेश कार्कीया धापू दु । मानव सभ्यतायात आमुल ह्यूपाः हयेगुलिइ विद्युत 
आविष्कारया तःधंगु मू दु । मानव जीवनया आधुनिकीकरण व भौतिक विकास विद्युतपाखें जुल । विद्युतशक्ति विकासं औद्योगिकीकरणया फलस्वरुप 
पश्चिमा राष्ट्रय्‌ थःपिनिगु उत्पादन, प्रगति यानाः राजनीतिइ हाथ्या नं जूगु दु । नेपाः देयूया प्राकृतिक स्रोत साधन नेपाःमि व देयूयात लाभ जुइगुकथं 
पला: न्ह्याकेमाः । अन॑लि थौंकन्हय्‌ नेपाः देयूदुने उत्पादन जुइगु सामानया मू मेगु देयूयागु स्वयाः अप्वः जुयाच्वंगु समस्या नं खनेदु । थुकियात 
गथे यानाः म्हो यायेफइ धइगु खँयू उद्योगयात राहत जुइकथं सुविधा बिइगु विचाः यायेमाः । युवाशक्ति विदेशयू पलायन जुइगु नं म्हो 
जुइ । थ्व छगू चक्र प्रणाली खः । नेपाः देयूया छगू प्रमुख स्रोत उर्जा व्यापार खः धाःसा थुकियात देयूदुने खपत यायेगु कुतः नं 
जुइमाः । उर्जा निर्यातपाखें ब्यापार घाटा पूबंके फइमखु । थुक युवातयूत म्हो जक जूसां लजगाः दइ, तर थौंकन्हयू विदेशयू वनीपिं सकल युवायात लजगा: बिइगु 
थाकुइफु । ग्याँस, पेट्रोल आयातयात म्हो यायेगु खःसा सुलभ, सुपथ मूल्यकथं विद्युत आपूर्ति यायेमाःगु अपरिहार्य आवश्यक खः । 


युवा वर्गया सीपिनिगु दुःखया खँ भविष्यय्‌ हाकनं मजुइमाः 


वंगु वाःपाखे यल बालकुमारीइ व बरहथवाय्‌ (सर्लाही) युवा ३ स्वम्हेसित प्रहरी कयेकूगु गोली लानां: प्राण वंगुलिं नीतिगत गल्ती जुल 
। नेपाः देयूया राजनीतिक ब्यवस्थाय्‌ थ्व काचंगः गुबलें नं बाँलाः जुइमखु । थ्व खँ कयाः सुरक्षा प्रशासननापं स्वापू दुगु सकल निकाययागु कमजोरी 
दु। मू खै, छाय्‌ युवात विदेश वनेत लालायित जुल ? मू खै लजगाः जक खः ला ? मेमेगु छु छु खः ? प्रमुख समस्या धयागु नेपाः देयूदुने थौंकन्हय्‌ 
भौतिकवादया चरम विकास जूगु दु । धन मदयेक॑ समाजयू गर्न नं स्थान मदु, सामाजिक जिम्मेवारी पूवंकेमफइगु अवस्था दु । शिक्षा, स्वास्थ्य 
व सामाजिक व्यवहार, जीवनयापन यायेत नेपाः देयूदुने लजगाःपाखें वइगु पारिश्रमिकं गुजारा जुइत गाक्क मदु, मगा: । 

अन॑लि कृषिक्षेत्रय्‌ ज्याखँ जूसां उत्पादन यायेत लगानी स्वयां म्हो जक मोल, मू दइगु खः । थुकर्थ थःपिन्त 
चक्र प्रणालीपाखें जूगु निराशां विदेश पलायन जूगु खः । त्यासाय्‌ नं थीथीकथं पंग: वःबलय्‌ युवात आक्रोशित जूगुलिं 
विद्रोह यानाः यल बालकुमारीइ अराजकरुपं निम्हेसिनं थःपिनिगु प्राण त्वःतूगु दु । अथे जूगुलिं भविष्यय्‌ थज्याःगु घटना मजुइकेत 
सरकारं गम्भीररुपं विचाः यानाः थज्याःगु विकृति न्हंकेत जनतायागु साथ कया: पलाः न्ह्याकल धाःसा देसय्‌ शान्ति व प्रगति यायेत ताः ई 
पीमालीमखु । 


खश नाई ५ 


घ्य:चाकु संल्ह्या लसताय 
सकल नेपा:मिपिन्त भिंतुना 
देछानाच्वना । 


ललना 


अर्डर बमोजिम विभिन्न 
मूर्ति चाहिएमा सम्पर्क 
राख्नु होला । 


Prem Krishna Tamrakar 
Proprietor 


RALA RUTIR HANDICRAFT 
Balkumari, Naudo 
Chakrabahil Tole = 12, Lalitpur 
Tel, 977-1-5525293 Mob.-9841775994 

ORNAMENTS 


ललितपुर 


अर्नाठोन्टस 


है न 


लोकतन्त्र हयेगु निति बासाठ्ठी त्रिसाठ्ठीया 
जनआन्दोलनय्‌ सर्वसाधारण नागरिकया योगदान अतुलनीय दु । थुगु 
योगदानय्‌ सर्वसाधारण जनताया छगू म्हगस दुगु खः । गुगु म्हगस 
सामाजिक सुरक्षा, शिक्षा, स्वास्थ्य, रोजगारया ग्यारेण्टी, पेशागत हक 
अधिकार व भयरहित समाजयू निर्धक जुयाः म्वानाः थःगु जीवन 
अःपुक हनेदइगु सुनिश्चित जुइ धइगु महत्वाकांक्षांकथं आन्दोलनय्‌ 
ब्वति कयाः गुलिखे ल्यायूम्ह पुस्तां थःगु ज्यान पानाः लिपांगु पिँढीया 
निंतिं सहादत जुयावन । तर थौं सत्ताय्‌ थ्य॑पिन्सं राज्यसत्ता व शक्तियात 
थःगु व्यत्तिगत व पारिवारिक स्वार्थ परिपूर्तिया नितिं परिचालन 
यायेगु यानाः वयाच्वंगु दु । शक्ति के्रय्‌ थःगु पकडयात गथे यानाः 
थातं तयातयेफइ धइगु राजनीतिक कासाय्‌ थःत अभ्यस्त यानाच्चनीगु 
गणतान्त्रिक लोकतन्त्रया नितिं विडम्बना खः । थौं नेतातयूगु देयू व 
जनताया नितिं गैर-जिम्मेवारी चरित्रं यानाः आम जनसमुदाय सन्तुष्ट 
जुइफयाच्चंगु मदु । असन्तुष्टी फुक्कं लागायू न्यनाः वनाच्वंगु दु । 
बिदेशी शक्ति नेपाःया नेतातयूगु दलाल मानसिकताया लबः कयाः 
राज्य संरचनायात थःगु स्वार्थ अनुकूल परिचालन यायेत ताःलानाच्वंगु 
दु । सत्तापक्ष बायू विपक्षी नेता विदेशी शक्तिया कठपुतली जुयाः 
प्याखं हुलाच्वंगु दु । 

शक्ति केन्द्रय्‌ हावी जुयाच्चनेगु हाकनं छगू कासा शुरु 
जूगु दु । वइगु फागुण २१ गते राष्ट्रिय सभाया नीम्ह सांसदूतयगु 
कार्यकाल फुइगु व वइगु माघ ११ गते नीम्ह सांसदूतय्गु पदपूर्ति 
यायेत जुइगु निर्वाचन सतिक्क वयाच्वंगु इलय्‌ प्रमुख राजनीतिक 
पार्टीतय्‌ दथुइ भागबण्डायू सहलह ब्याकेगु ज्या तीव्ररुप॑ न्ह्याःगु 
दु । आः जुइगु राष्ट्रिसभाया चुनावय्‌ एकःतिकथं प्रतिस्पर्धाय्‌ 


खक जाई 


वनेगु अवस्थाय त्याइगु मत ल्या: शून्य जक जुइगु स्थिति ब्वलंगु हुनिं 
प्रतिपक्ष नेकपा एमालेयात मिँ पूगु व आँटेचायाः नेकपा माओवादी, 
नेपाली कांग्रेसया नापनापं गठबन्धन सरकारया घटकतनापं संवादयात 
तीब्रता ब्यूगु खनेदु । एमालेया थ्व दौडधूप प्रधानमन्त्री पुष्पकमल 
दाहाल, नेपाली कांग्रेसया सभापति शेरबहादुर देउवा घनिभूतरुपं जूगु 
दु । नेकपा एमालेया अध्यक्ष केपी ओलीया राष्ट्रिय सभाय एमालेया 
उपस्थितियात शून्य मयायेत याःगु आग्रहयू प्रधानमन्त्री सकारात्मक व 
उत्साहित जूगु खः । 
भिन्हय्‌दँनिसें ज्यंकेमफयाच्चंगु शान्ति प्रक्रियात प्रधानमन्त्री 
पुष्पकमल दाहालं थःगु कार्यकालयू क्वचायेकाछूवयेगु इच्छा याःगु 
खः । संक्रमणकालीन न्यायसम्बन्धी (टिआरसी) विधेयक, उगु 
विधेयकयात नेकपा एमालेया सहकार्य व सहमति विना संसदं पारित 
जुइ मफयाः शान्ति प्रक्रियाया ल्यं दुगु ज्या क्वचायेकेमफयाच्चंगु खः । 
राष्ट्रिय सभाया निर्वाचनया सन्दर्भ लाकाः प्रधानमन्त्री सत्ता गठबन्धया 
नापनापं प्रमुख प्रतिपक्ष नेकपा एमालेयात साथ कयाः शान्ति प्रक्रियाय्‌ 
ल्यं दुगु ज्या क्वचायेकाछ्वयेगु अवसरया रुपय्‌ कयाः विपक्षयात 
राष्ट्रिय सभाया निर्वाचनयू सहकार्य यानाः छुं शीट बीत प्रधानमन्त्री 
पुष्पकमल दाहाल उत्साहित जूगु खः । 
आः जुइगु राष्ट्रिय सभाया निर्वाचनं थःत वइगु मत शून्य 
जुइगु व च्यागू शीटं राष्ट्रिय सभायू नेकपा एमालेया उपस्थिति दयाच्वंगु, 
फागुण २१ पदावधि फुनाः प्रमुख प्रतिपक्षया उपस्थितिविहिन जुल धाःसा 
प्रतिपक्षया भूमिका नं गौण जुइगु तायेकाः सत्ता गठबन्धनया शिर्ष 
७ 


नेतातयूथायू सहकार्य व सहमतिया प्रस्ताव ज्वनाः संवाद 
न्ह्याकःवंगु खः । सत्ता गठबन्धन दलया नेतात सहमतिइ मवःगु 
अवस्थाय्‌ गठबन्धनया बाहेक दलतनापं नं थःगु स्वार्थकर्थ संवाद 
न्ह्याकावनेगु व राष्ट्रिय सभाय्‌ न्ह्यागु हे यानाः थःगु उपस्थिति थातं 
तयातयेगु एमालेया रणनीतिक सक्रियता जूगु खः । 

सत्ता गठबन्धनया प्रमुख घटक नेपाली कांग्रेसया 
परोक्षरुपं छुँ स्वार्थ खनेमदुसां शान्ति प्रक्रियाया ल्यं दुगु ज्या 
क्वचायेकेत संक्रमणकालीन न्याय (टिआरसी) विधेयक संसदं पारित 
यायेगु ग्यारेण्टी बीगु बचं वल धा:सा राष्ट्रिय आवश्यकतायात ध्यानय्‌ 
तयाः टिआरसी सम्बन्धी विधेयक संसदं पारित यायेत सत्तापक्ष 
व प्रतिपक्ष फुक्कं छथाय्‌ वयेत राष्ट्रिय सभाया छुं शीट नेकपा 
एमालेयात बियाः सहकार्य यायेत कांग्रेस सभापति शेरबहादुर देउवा 
सकारात्मक दु । अथे हे जसपा पार्टीया नेता उपेन्द्र यादवं राजनीतिक 
भागबण्डाय्‌ अप्रत्यक्षकथं असहमत प्वंकूसें टिआरसीयात क्वचायेकेगु 
ज्याय्‌ एमालेया सहयोगया सुनिश्चिता दइगु खःसा एमालेया मागयू 
सहमत जुइफइगु विचा: तःगु जुल । सत्ता गठबन्धनया मेगु छगू 
घटक नेकपा समाजवादीया अध्यक्ष माधवकुमार नेपालं धाःसा प्रमुख 
प्रतिपक्ष नेकपा एमालेनाप सहकार्य यानाः राष्ट्रिय सभाया शीट 
बियावनेगु प्रस्ताव सैद्धान्तिक व रणनीतिक हिसाब औचित्यहीन जूगु व 
एमालेया बोलियात विश्वास यायेमफइगु, म्हिगः संसदीय समितियात नं 
सहयोग यायेगु बचं बिया: लिपा लिच्यूगु नापनापं शान्ति प्रक्रियाया मर्म 
विपरित न्वँवायेगु यानाहयाच्चंगु हुनिं विश्वास यायेमफइगु धासें फरक 
मत तयाः राष्ट्रिय सभाया शीट बाडफाँट यायेमाजउगु तर्क तःगु दु । 

प्रमुख प्रतिपक्ष नेकपा एमालेयात सत्ता गठबन्धननापं सहकार्य 
मयायेगु अवस्थायू राष्ट्रिय सभाय्‌ छगू नं शीट त्याकेमफयाः राष्ट्रिय 
सभाय्‌ उपस्थिति शून्यया अवस्थाय्‌ च्वनेगु सिबें सत्ता गठबन्धननाप 
सहकार्य यानाः छुं शीट कयाः एमालेया उपस्थितियात कायम यानातयेगु 
एमालेया स्वार्थ खःसा प्रधानमन्त्रीया प्राथमिकता धाःसा संक्रमणकालीन 
न्याययात क्वचायेकेत राष्ट्रिय सभाया निर्वाचन सन्दर्भ लाकाः 
प्रमुख प्रतिपक्षयात नं सहमतिइ हयाः शान्ति प्रक्रियायू ल्यं दुगु ज्या 
क्वचायेकाछ्वयेगु अवसरया रुपय्‌ छूयलेत चाहेजूगु स्वार्थ खनेदु । तर 
सत्ता गठबन्धन बैठक एमालेनाप॑ सहकार्य मयाःसे सत्ता गठबन्धनया 
दथुइ हे शीट बाँडफाँड याना: न्ल्यांःवनेगुकथं सहमतिइ जुयाः शीट 
बाँडफाँडतकं जुइधुंकल धाःसा एमाले न॑ थःपिनिगु उम्मेदवारी 
घोषणा यायेधुंकूगु दु । 

थौंया राजनीतिक सक्रियतायात स्वयेगु खःसा सत्ता व 
शक्तिकेन्दय्‌ थःगु उपस्थितियात थातं तयातयेगु गतिविधि खः धाःसां 
छुं पाइमखु । न्हापा लिपा नं थःथःगु राजनीतिक स्वार्थकथं सहकार्य 
यानाः वयाच्वंगु हे खः । वंगु दँया आमनिर्वाचन धुंकाः नेकपा 
एमालेनाप जानाः सत्ता साझेदारी याःम्ह नेकपा माओवादी लिपा 
दकले अप्वः शीट हयाः प्रमुख राजनीतिक दल जुइत ताःलाःम्ह 


< 


नेपाली कांग्रेसया विश्वासया मत कयाः एमालेयात त्वःताः सत्ताय्‌ थःगु 
पकड सुनिश्चित यानाः स्वंगूगु धलखय्‌ लाःम्ह राजनीतिक पार्टीया 
नेता देयूया प्रधानमन्त्री जुयाः शासन यानाच्वंगु जुल । थन 
न्ह्यथनेमाःगु खँ छु धाःसा देय्‌ व आम नागरिकया हितया सवालयात 
कयाः राजनीतिक दलत छथायू च्वनाः सहकार्य यायेगु, गहन संवाद 
यायेगु राजनीतिक दलतयूसं आवश्यकता गुबलें तायेकूगु खनेमदु । 
तर सत्ता व शक्ति केन्द्रया सवाल वइ उबले राजनीतिक दलया नेतात 
चांन्हिं सहकार्यया नितिं सक्रिय संवादय्‌ लगेजुइगु खः । 

देसय्‌ उद्योगधन्दा शून्य, ब्यापार व्यवसाय न्हिया न्हिथं 
मण्डी जुजूं वनाच्वन । दुगु कल-कारखाना खुल्ला अर्थतन्त्र व 
निजीकरणया नामय्‌ मिया: बन्द यानाः आयातमुखि जुल । नेपाली 
जनता पेशा व रोजगारविहीन अवस्थाय्‌ थ्यन । थौं न्हिथं द्वलंद्वःया 
ल्याखय्‌ ल्यायूम्ह पुस्ता वैदेशिक रोजगारया नितिं विदेश पलायन 
जुयाच्वंगु दु । ल्यायूम्ह पुस्तायात देयूया उत्पादनशील शक्तिया रुपय 
काइगु खः, तर खुल्ला बजार अर्थतन्त्रया नीतिइ विदेशीनापं सहमति 
यानाः देसय्‌ रोजगारया अवसर अन्त यानाः नेपाःमि जनतायात विदेश 
पलायन जुइत विदेशी कठपुतली नेतातयूसं बाध्य यानाच्वंगु दु । थौं 
ल्यायूम्ह पुस्ताविहिन जुयाः देय्‌ प्वनाः वनाच्वंगु दु । गां गामय्‌ जक 
मखु शहरी लागायू नं वृद्धवृद्धा जक ल्यनाच्वंगु दु । 

तर देसयू रोजगारविहिन, उद्यम दयेकाच्वनाः छँया आर्थिक 
स्थिति स्यनाः वनाच्वंगुयात विदेशयू श्रम मिया: छुं आर्थिक सबलिकरण 
व उन्नति यानाः मां-अबु, परिवारया जीवन सहज यायेगु म्हस ज्वनाः 
विदेश वनेत आवेदन बीत वंपिं ल्यायूम्हतयूसं मन्त्रीनापं विवाद यात, 
मन्त्रीया ज्यूज्यानय्‌ खतरा वःगु धकाः तुपतं कयेकाः स्यायेगु व भिगू 
लाख दां क्षतिपूर्तिया नामय्‌ वांछ्वयाबीवं जिम्मेवारी पूवंगु तायेकाच्चंगु 
जुल । ६२/६३ या जनआन्दोलन व भिदँतक निर्दोष जनतां याःगु 
जनयुद्धया नामय्‌ भझिन्हयूद्वः मनूतयूसं आहुति ब्यूगु थौं नेतातय्‌गु 
राजनीतिक भागबण्डा व सत्तायू च्वनाः थः मचाखाचा व पारिवारिक 
जीवन वैभव व समुन्नत यानाः संभ्रान्त जीवन हनेगु नितिं जक खःला 
? प्रधानमन्त्री पुष्पकमल दाहालया छयूया इहिपाय्‌ स्वंगू करोड दां खर्च 
यायेत गनं वल ? ललिता निवास, भुटानी शरणार्थी एयरपोर्ट लूँ काण्डया 
अपराधीतयूत दण्ड व सजाँय तक बीत हिम्मत यायेमप्नुम्ह 
सरकार निर्दोष जनताया हिं म्वल्हुयाः सत्ताया उन्माद गुबलेतक 
न्ह्याइपुकाच्चनेगु ? भागबण्डाया राजनीति गुबलेतक यानाच्वनेगु ? थौं 
आम नेपाःमि असन्तोष, आक्रोशित जुयाच्वंगु दु । नेतातयूगु बेथिति, 
भ्रष्टाचार, अनियमितता, लूट, दण्डहीनता व चरम विचलनया विरुद्ध 
निसःत्या दँ इतिहास दुगु राजतन्त्रयात अन्त याः थें सतकय्‌ हयाः 
वाँछ्वः थें कांग्रेस, एमाले, माओवादी व न्हू बःपिं अवसरवादी 
राजनीतिक दलतयूत नं अनियमितता, भ्रष्टाचार, लूट व फुक्क॑ कथंया 
हिसाब-किताब यानाः वांमछूबइ धकाः धायेफइमखु । इतिहास लिथ्वयाः 
हे च्वनी । भागबण्डाया राजनीति न्ह्यां बलें न्ह्यानाच्वनेफइमखु । € 


नेवा: जातिया समस्या त 
समाधानया उपाय 


४ पवनमान श्रेष्ठ 


नेवाः जाति नेपाः देयूया हे छगू विकसित जाति खः । 
नेवाःतयूगु हकय्‌ जातिया अर्थ राष्ट्र वा 108०1 खः । नेवाःतयूगु 
बिस्क भाषा, संस्कृति, थायूबाय्‌ (नेवा:भूमि), आर्थिक जीवन पद्दतिनापं 
नेवाः संस्कृतिया कारण सामुहिक मनोविज्ञान दु । अथे जूसां नेवाः 
जाति (राष्ट्र) उत्पीडित व शासित जाति (राष्ट्र खः । अथे जुयाः 
नेवाः जातियात आदिवासी जनजातिइ दुथ्याकातःगु खः । 

नेवाःतयूगु आदिथलो मूकथं स्वनिगः खः । नेवाः जाति 
स्वनिगःया आदिवासी खः । भीगु देशयू आदिवासी विकसित जुयाः 
राष्ट्र जूगु छगू जक जाति नेवाः जाति खः । थःगु मौलिक 
विशेषतानापंया विकसित भाषा, कला, संस्कृति, अर्थतन्त्र व सभ्यता 
दुगु नेवाः जाति वा राष्ट्र नेवाःतयूगु नितिं जक मखु, नेपाःया हे गौरव 
खः । तर नेपाःया खस ब्राम्हणवादी सामन्ती राज्य, नोकरशाही व दलाल 
पुँजीवादी सामन्तवादी राज्यया शासकतयूसं नेवाः जाति, विकसित व 
लोकह्वाःगु भाषा, कला, संस्कृति, अर्थतन्त्र, आदिथलो व सभ्यतायात 
छगू तःधंगु हाथ्याकथं कायेगु यात व कयाच्वंगु दु । अथे जुयाः 
नेवाः जातियात कमजोर यायेगु वा न्हंकाछ्वयेगु शासकतयूगु नीति दुने 
लाः । शाहीतन्त्र, संसद्वादी नेतात अले कम्युनिष्ट विचा: व राजनीतिइ 
च्यूत जुइधुंकूपिं स्वनामधारी कम्युनिष्ट नेता व पार्टीतयूगु स्थिति नं 
नेवाःनापं आदिवासी जनजातितयूत उत्पीडनयू लाकाः कर्वाचंकातयेगु 
नीति खः । छाय्‌ धाःसा इमिगु राजनैतिक चरित्र दलाल व प्रतिक्रियावादी 
खः । थ्व खै इमिगु व्यवहारं प्रष्ट जुइक क्यनाच्चंगु दु । म्हुतुं इमिसं 
न्ह्याक्व हे आदिवासी जनजातिया निंतिं धकाः स्वतन्त्रता, समानता 
व विशेषाधिकार्‍या खँ ल्हाःसां थौंया यथार्थता थ्वहे खः । अथे जुयाः 
शासकतयूसं नेवाः जातिया विरुद्ध थीथी लान्छना लगेयानाः बदनाम 
यायेगु कुतः जुल व इमिगु नेवाः जातिया विरुद्ध दुश्मनीपूर्ण नीतिया 
कारणं शासक जातिया मनूतयगु जक मखु मेमेगु जातिया मनूतयूगु 
मानसिकताय्‌ नं थुकिं तसक॑ लिच्चः लाकामु प्रष्ट जू । 

नेवाः जातियात न्हंकेत भाषा, कला, संस्कृत 
न्हंकाछ्वयेगु व इमित आदिभूमिं विस्थापित यायेगु ज्या सामन्ती 
ब्राम्हणवादी शासक पृथ्वीनारायण शाहया इल॑निसें थौंतक न॑ यथावत्‌ 
हे दनि । ल्यूने लाःगु आदिवासी जनजातियात विशेष अधिकार 
बिया: थकयाः जाति वा राष्ट्र दयेकेगु राज्यया नीति जुइमाःगु 


ज्‌ व्शा जह 


खः, तर नेपाःया छगू जक राष्ट्रकथं विकास जुइधुंकूगु आदिवासी 
नेवाः जातियात न्हंकाछूवयेगु ब्राम्हणवादी शासकतयूगु नीतिया कारणं 
नेवाः जाति वा राष्ट्र देशयू थौं दकसिबे उत्पीडित व गंभीर संकटया 
स्थितिइ लानाच्चंगु दु । नेवाः जातियात जुयाः वयाच्वंगु उत्पीडन व 
षड्यन्त्रया कारणं नेवाः जातिया व नेवाः जातिइ दुने ब्वलनाच्वंगु 
समस्यात थुगुकथं शुत्रीकरण यायेफु :- 


१) नेवाः जातिया गैरराजनैतिक चरित्रया समस्या 

पृथ्वीनारायण शाहनं नेवाः भूमि कब्जा यायेधुंकाः 
नेवाःतयूत योजनाबद्धकथं शासन व प्रशासनं पिने तयाहल । 
थुकिं शदियौं ईलिपा थौं वयाः नेवाःतयूगु चारीत्रिक विशेषता हे 
गैर-राजनैतिक जूवन । गुकिं याना: शासकतयूत नेवाः जातियात दमन, 
उत्पीडन यायेत झन्‌ अःपुल । 


२) नेवाःत थःगु आदिभूमिइ अल्पमतय्‌ लाःवंगु समस्या 

नेवाः भूमिइ नेवाःत अल्पमतय्‌ लानाच्वंःगु अवस्था दु । अझ 
आदिभूमि स्वनिगलय्‌ ला भन्‌ न्यून, म्हो ल्याखय्‌ लाःवनाच्वंगु दु । 
नेवाःतयूगु ल्या: सालाखाला ६/७ लाख दु । थ्व धइगु नेवाःत 
स्वनिगलयू सालाखाला २०% जक दु । देयून्यंकया स्थिति स्वयेगु 
खःसा नेवाःतयूगु ल्या: ५% जक क्यनातःगु दु । थन डेराय्‌ च्वनाच्व॑पिं 
अस्थायीकथं स्वनिगलयू वयेगु व वनेगु याइपिनिगु ल्या: स्वयेगु खःसा 
थ्य॑म्यं ६० लाख दुगु अनुमान दु । स्वनिगः थें जाःगु तसक उर्बर 
भूमि व कला, संस्कृतिं भयूबियाच्चंगु चीधंगु भूगोलय्‌ ६० लाखया 
बोझ क्वबिकाः स्वनिगःयात कुरुप याइपिं शासकतयूत छु उपमा बीगु 
जुइ ? नेवाःत आदिभूमिइ व छचाःख्यरंया नेवाः भूमिइ अल्पमतय्‌ 
लाःवंगु कारणत छसीकथं थथे दु :- 
० स्वनिगःयात राजधानी दयेकूगु लिच्वः 
० गैर-नेवाःतय्गु अनियन्त्रित आप्रवाशनया खुल्ला छूट 
० नेवाःतयूगु आदिभूमिं विस्थापन 


३) भाषिक समस्या 
खस भाषाया अतिक्रमणया कारणं थौं विकसित व समृद्ध 


९ 


नेपालभाषा विलोप जुइगु अवस्थाय्‌ थ्यंगु दु । थुकिया कारण 
ब्राम्हणवादी राज्यसत्ता ला जु हे जुल । तर नेवाःतयूगु थःगु मातृभाषाप्रति 
न॑ अनुराग व प्रेम सिनावंगु खनेदु । झीसं थुकी मुस्लिम समुदाय व 
बंगलादेशपाखें शिक्षा कायेफयेकेमाः । 


४) सास्कृतिक समस्या 
नेवाः समाजया विघटनया प्रकृया नेवाःतयूगु भूमिं विस्थापन 
जुल । धुकिं नेवाः संस्कृति नं क्रमशः न्हनावनीगु स्थितिइ थ्यंगु दु । 


५) गैर-न्यायिक विकास निर्माणया समस्या 

थौं स्वनिगः हलिमयू दकसिबे अव्यवस्थित शहर जूगु 
दु । अनियन्त्रित आप्रवाशन व लखौंलख गैर-नेवाः स्वनिगलयू प्रवेशया 
कारणं लः, धः, लँया गम्भीर समस्या जूगु दु । स्वनिगःया क्षमतासिबें 
यक्व आप्रवाशनया कारणं थ्व स्थिति ब्वलन । तर शासकतयगु दिमागय्‌ 
गोबरं जायाच्वंगु खः वा षड्यन्त्रं । विकास निर्माणया नामयू पिनेया 
रिङ्गरोड, सडक विस्तार, स्याटेलाइट सिटी समस्याया समाधान धकाः 
धयाच्वंगु दु । थुकिया अर्थ दयाच्वंगु अव्यवस्थायात समाधान यायेगु 
मखु कि हाकनं लखौंलख मनूतयगु आप्रवाशन अप्वयेकाः स्वनिगःया 
छचाख्यरं भचाभचा दनिगु जमीनयू नं छँ दयेकेगु खः । थनयागु जाति, 
भाषा, कला, संस्कृतिप्रति नजरअन्दाज याःसां स्वनिगः आः हे च्वनेत 
अयोग्य शहर जुइधुंकूगु दु । थ्व गैर-न्यायिक विकास निर्माणया उद्देश्यं 
हाकनं नेवाः जातियात फुक्क थासं झन्‌ विस्थापन तीव्र यायेगु खः । 


६) आर्थिक समस्या 

नेवाःतयगु परम्परागत लजगाः व व्यवसायय्‌ अतिक्रमण व 
विस्थापन जूगु तर अनियन्त्रित आप्रवाशनया कारणं न्हूगु व वैज्ञानिक 
लजगाः व व्यवसाय मदुगु कारणं दुगु बुँ मीगु व ज्या तरेयायेगु जुयाच्चंगु 
दु । भचा अप्वः जमीन दुपिन्सं बुँ मिया: छँ दनाः बालं तयाः थःगु 
गुजारा चलेयानाच्चंगु दु । छँ धइगु १०० दँया नितिं खः । थ्व ईलिपा 
बाःपाखें गुजारा यानाच्वाँपिनिगु मेगु पुस्ताया हालत थ्वहे अवस्थाय्‌ छु 
जुइ ? 
७) राष्ट्रिय पुँजीपतितयगु विस्थापनया समस्या 

नेवाः राष्ट्रिय 
पुँजीपतितयूत राणा 
शासकतयूस' नाङ्गोढंग॑ 
भारतं माँडेत हयाः विस्थापन 
यायेगु शुरु जुल । स्वनिगलय्‌ |ॐ 
तीब्र आप्रवाशनलिसे दलाल 
पुँजीपतितयूगु विकासं नेवाः |. 
राष्ट्रिय पुँजीपतित झण्डै | 
झण्डै पूर्णकथं विस्थापित 
जुल । थुकि नेवाः |... 
जातियात न॑ कमजोर |. 
यात । 


१० 


ट) नेवाःतयगु संस्कारजन्य समस्या 

युगय्‌ ह्यूपाः वः थें नेवाःतयूसं संस्कारय्‌ ह्यूपाः हयेमफुगु व 
बहे पुलांगु संस्कारयात नालाः कयाच्वंगु कारणं नेवाःतयगु सामाजिक, 
आर्थिक व मानसिक अवस्थाय गंभीर लिच्चः लानाच्चंगु अवस्था 
दु। 
४) नेवाःतयगु दथुइ एकताया समस्या 

नेवाःत छप्पं छधी मजुइक उत्पीडन, षड्यन्त्र व 
विभेदया विरुद्ध ल्वायेफइमखु । शासकतयूगु फुटाउ व शासन गर धइगु 
नीतिकथं, नेवाःतयूगु थःगु हे बाध्यता व कमजोरीया कारणं नं छप्पं 
छधी जुइफयाच्वंगु मदु । थुकिया मू कारणत ख :- 


० नेवाः समाज छगूकथं विघटित जुयाः नेवाःत छरेजुयावंगु 
° नेवाःतयूत थीथी जातय्‌ ब्वथलातःगु 
° नेवाःतयूत थीत्यः थीमत्यःखय्‌ ब्वथलातःगु 


० नेवाः भूमिइ दुने व पिने नेवाःत लानाच्वंगु 
० नेवाःत थीथी दलयू विभक्त जूगु 


१0) समस्याया समाधान 
नेवाः जातिया समस्या पूर्ण समाधान नेवाः भूमिइ 

नेवाः स्वायत्त राज्यया पलिस्था, उत्पीडनया पहिचानया आधारयू 
संघीयता, स्वशासन (अग्राधिकार), पूर्णसमानुपातिक प्रतिनिधित्व, 
समावेशिता खः । समस्याया समाधान राज्य व शासकतयूगु दया मायां व 
सँविधान- २०७२ यात संशोधन यायेगु सम्भव दु धाल धाःसा, 
नेवाःतयूत हाकनं छकः झंगलायेत वःम्ह भंग: जक जुइ । आःया 
संसदय्‌ दुगु फुक्क धइ थें पार्टी व नेतात जक थज्याःपिं झंगःत 
खः । छगू पुचः नेवाः अधिकार, नेवाः मुक्ति व नेवाः राज्य नं धयाजुइगु, 
नेवाःतयूसं राज्यया विरुद्ध संघर्ष यायेमाः धकाः खनेदयेक इलय्‌ 
ब्यलयू संघर्षयू क्यनेत नं वइ तर वहे भंग: पार्टी व नेतातयगु ल्युल्यू 
न्वाँयेजुइगु व खासखास संघर्षया मोडय्‌ भंग: पार्टी व नेतातयूगु आज्ञा 
शिरोपर यानाः नेवाः जातियात विश्वासघात व धोखा बीपिं कीथायू म्हो 
मजु । इपिं वास्तवय्‌ नेवाःया नामय्‌ ल्यू-कंगःत खः । इमिसं 
जनताया दथुइ भ्रम 
न्यंकेगु ज्या जक याइ । 
आन्दोलनयात असफल 
यायेगु भूमिका म्हिती । अथे 
जुयाः इपिंपाखे होशियार 
जुइमाः । 

मेगु धात्थे नेवाः 
| जातियात माया याइगु 
| पुचः दु । इभिसं न॑ नेवाः 
| अधिकार, नेवाः मुक्ति व 
नेवाः राज्य नेवाःतयूत 
मदयेकं मगाः धकाः नं 


धयाजुल । नेवाः नेता, नेवाः संगठन, नेवाः संघर्ष न॑ धयाजुइ । संघर्षय्‌ 
इमान्दारीपूर्वक ब्वति न॑ काइ तर इमिके वैज्ञानिक रणनीति व कार्यनीति 
मदुगु अवस्थाय्‌ इपिं जातिवादी जुइगु वा जातिवादीपाखे क्वछुइ । 
इपिं एकांगी व लागिलागि चाइ । कम्युनिष्ट पार्टीया नेतातपाखें यक्व 
आशा नं याइ तर नां कम्युनिष्ट पार्टी तयातःसां कम्युनिष्ट नीति व 
नैतिकतां च्यूत जूगु पार्टी व नेतातयूत हाकनं कम्युनिष्ट पार्टी व 
कम्युनिष्ट नेता तायेकाः कम्युनिष्ट पार्टी धइगु हे ब्रम्हूबादी पार्टी खः 
धकाः सही व गलत छुटेमयाःसे सकसितः ब्वः बिइ । कम्युनिष्ट धाइपिं 
जातीय मुक्ति आन्दोलनया दुश्मनया रुपयू चित्रण याइ । थ्व गलत 
खः । 

कमरेड स्टालिन सोभियत संघ कम्युनिष्ट पार्टी 
(बोल्सेभिक) या इतिहासयू च्वयादी : लेनिनवादं छु घोषणा यात धाःसा 
(१) यदि सर्वहारा पार्टी उत्पीडित जातितयूगु मुक्ति संघर्षयात प्रत्यक्ष 
समर्थन मयात धाःसा 'जातितयूगु समानता' बारे याइगु फुक्क घोषणात 
निरर्थक व मिथ्यापूर्ण जुइ । थुगुकथं आः उत्पीडित जातितयूगु सच्चा 
समानताया नितिं, स्वतन्त्र राज्यया स्थापनाया नितिं याइगु उत्पीडित 
जातिपिनिगु संघर्षय्‌ इमित समर्थन यायेगु, अले मदिक्क ग्वहालि 
यायेगु सवाल जूगु दु । (२) अथे जुयाः प्रभुत्वशाली जातिया सर्वहारा 
वर्ग उत्पीडित व पराधिन जनतापिनिगु जातीय मुक्ति आन्दोलनयात 
स्यल्लाक्क व सक्रिय समर्थन यायेगु आवश्यक जू । अथे हे कमरेड 
एङ्गेल्सं धयादी, गुगु जातिं मेमेगु जातियात क्वत्यलीइ, उगु जाति थः 
नं स्वतन्त्र जुइफइमखु । 

थ्व बिचाः धइगु सर्वहारा वर्गया राजनैतिक पार्टी कम्युनिष्ट 
पार्टीया निर्माता, बिचारक, क्रान्तिया नेता व गुरुपिनिगु खः । मार्क्स, 
एङ्गेल्स, लेनिन, स्टालिन व माओत्सेतुङ्गापं सर्वहारा वर्गया बिचाः व 
आन्दोलनया आधिकारिक नेतात खः । वयूकःपिन्स धागु व 
यानाथकूगु ज्याखँया अःखः भूमिका म्हिताः देय्‌ व जनतायात धोखा 
बिइपिन्त, यद्यपि इमिसं थःत थःम्हेस्यां कम्युनिष्ट नेता धाल धायेवं 
इपिं गथे जुयाः कम्युनिष्ट जुड व इमिगु पार्टी गुकथं कम्युनिष्ट पार्टी 
जुइ ? थुकियात भण्डाफोर यायेमाःगु थासय्‌ फुक्क कम्युनिष्ट खराब 
धायेगु वास्तवय्‌ जातीय मुक्ति आन्दोलनयात कमजोर यायेगु जक 
जुइ । थ्व खँयू नेवाः जातियात दुनुगल॑निसें माया याइपिन्सं ध्वाथुइकेमाः । 

मेगु थुइकेमाःगु खँँ धइगु नेवाः मुक्ति, नेवाः राज्यया 
आन्दोलन धइगु जातीय आन्दोलन जक मखु, राजनैतिक आन्दोलन नं 
खः । नेवाः राज्य धइगु छगू कथंया सत्ता नं खः । क्रान्ति मजुइक सत्ता 
प्राप्त यायेगु धइगु म्हस जक खः । नेवाः जातियात सर्वहारा वर्गया 
जुझारु शक्ति, त्याग, तपस्या व बलिदान नापंया ग्वहालि मदयेक नेवाः 
राज्य प्राप्त यायेगु सम्भावना मदुगु खँ थुइकेमाः । जातिवादी व जातीय 
आन्दोलन बारे स्पष्टता व सही रणनीति, कार्यनीति मदुपिनिगुपाखें 
छुं ददला धकाः आशाकुति जुइगु न॑ मरुभूमिइ लःया आशा 
याये थें जुइ । अस्पष्ट जूपिन्त स्पष्ट यायेमाः । थ्व पुचः नेवाः मुक्ति 


आन्दोलनया मित्र शक्ति खः । 

नेवाः मुक्ति व नेवाः राज्या नीतिं न्ह्यागुकथंया, स्वरुपया 
आन्दोलन यायेत नं तयार जुइगुकथं तयारी यायेमाः । तर नेवाः जातिया 
समस्या समाधानया निंतिं तत्काल हे नेवाःतयूसं यायेमाःगु प्रचारात्मक 

व आन्दोलनात्मक विषयत छसिकथं थथे जुइ :- 

(१) गैर-न्यायक सडक विस्तार, आउटर रिङ्गरोड (हाल स्थगन 
जूगु), स्याटेलाइट सिटीया विरोधयू संघर्ष । 

(२) बसाइँ सराईनापंया अप्रवाशनयात निषेध यायेत, स्वनिगः पिनें 
बइपिं गैर-नेवाःतयूत स्वनिगलयू जमीन न्यायेगु दिकेत व जग्गा 
दलालतयूत जग्गा प्लटिङ्ग यायेगु ज्यां निषेध यायेत संघर्ष 
यायेगु । 

(३) देयूया राजधानी स्वनिगः पिने यंकेत संघर्ष यायेगु । 

(४) व्यावहारिकरुपं मातृभाषां ब्वनेगु व्यवस्था व ज्याखँया भाय्‌ 
नेपालभाषा छयलेत स्थानीय तह, प्रदेश व केन्द्रीय निकाययात 
दवाब बीगु । 

(५) नेवाः भूमिइ स्वास्थ्य, शिक्षा, लजगाखय्‌ नेवाःनापं 
स्वबासिपिन्त प्राथमिकता बिइकेत व बेरोजगार नेवाः युवापिन्त 
बेरोजगारी भत्ता बीकेत संघर्ष यायेगु । 

(६) नेवाः कला संस्कृतियात जगेर्ना यायेगु नितिं व प्रगतिशील 
संस्कृति, संस्कारया विकासया नितिं संघर्ष यायेगु । 

नेवाः जातिया समस्या समाधानया नितिं दीर्घकालीन 
महत्वया विषयत ज्वनाः यायेमाःगु आन्दोलनया मू विषयत छसिकथं 
थथे दरु :- 

(१) उत्पीडित सकलें नेवाःतयूत नेवाः जातिया मुक्तिया नितिं छप्पं 
छधी यायेगु । 

(२) हाकुगु संविधान-२०७२ खारेज यायेगु व संघीय जनगणतान्त्रिक 
संविधान दयेकेगु । 

(३) नेवाः आदिभूमिइ नेवाः स्वायत्त राज्य नीस्वनेगु व स्वशासन 

(अग्राधिकार) या व्यवस्था यायेगु । 

आत्मनिर्णयया अधिकारयात सिद्धान्ततः स्वीकार यासे 

उत्पीडनया पहिचान (जाति, भाषा व क्षेत्र) या लिधँसाय्‌ संघीय 

नेपाल दयेकेगु, पूर्ण समानुपातिक व समावेशीया ग्यारेण्टी 
यायेगु । मिसा, दलित व मुस्मांतयूत विशेषाधिकारया व्यवस्था 
यायेगु । 

(५) सर्वहारा वर्गया अग्रदस्ताया नेतृत्वय्‌ न्हूगु जनवादी क्रान्ति 
ताःलाकाः जनताया संघीय गणतन्त्र नेपाःया पलिस्था यायेत 
ग्वहालि यायेगु । 

नेवाः जातिया समस्या समाधानया नितिं थ्व विषयत 
पूव॑केत भी नेवाःत छप्पं छधी जुयाः न्ह्याःवनेगु थौंया आवश्यकता 
खः । 

|सफू म्हसिका सफू म्हसिका 


जनकवि दुर्गालाल श्रेष्ठ परिचय 


न्हुज: प्रगतिशील साहित्य पुरस्कार-0८0 
जनकवि ढुर्गालाल श्रेष्ठ 


“न्हूजः प्रगतिशील साहित्य पुरस्कार २०८०, जनकवि 
दुर्गालाल श्रेष्ठ परिचय” सफू खस नेपाली भासं अनुवाद जुयाः पिहाँवःगु 
दु, तसक॑ लसताया खँ खः । प्रकाशक धकाः न्ह्यथनाः मतःसां “न्हूजः 
खलः” (न्हूजः पुस्तकालय) टोखा-२, काठमाडौं खः । मू लेखक आर. 
मानन्धर दुर्गालाल श्रेष्ठया जीवनी अनुसन्धान - प्रबन्धया सिलसिलाय्‌ 
खँल्हाबल्हाया आधारयू नेपालभाषां च्चयादीगुयात पत्रकार हिक्मत 
डंगोलजुं भाय्‌ हिइकाः मेमेपिन्सं नं दुर्गालाल श्रेष्ठयात म्हसिइकाबीगु 
ज्या यानादिल, गुगु च्वछायेबहःजू । सफूया ल्याः, मिति, मूल्य छुं 
उल्लेख मदु, नाप॑ भूमिका नं मदु । मैग्जीनया आकारयू पिदंगु खःसांतबि 
थ्व सफू हे खः । 

हिक्मत डंगोल छम्ह सिद्धहस्त पत्रकार व च्वमि खः । उमेरं 
जेष्ठ मखु, तर वरिष्ठ पत्रकार खः । नेपाल समाचार-पत्र, महानगर, 
कामना, साधना थें नां जाःगु पत्र-पत्रिकाय्‌ संलग्न जुयाः पत्रकारिता 
जगतयू २५ दँ सेवा यानादीम्ह डंगोलजुं पाश्चात्य लेखकपिनिगु अंग्रेजी 
भाषाया बाखंयात नेपाली भास॑ भाय हिइकाः “प्रारम्भ” बाखं संग्रह 

भाग-१ व भाग २ पिकयादीगु दु । टोखा निवासी वयूक: टोखाया जक 
मखु देयूया हे पत्रकार खः धइगु वयूकःया ज्याखँ क्यं । 

दुर्गालाल श्रेष्ठयात म्हसीका बीमाःम्ह ब्यक्तित्व मखु । 
“फुलको आँखामा फुलै संसार.....।” बस थुलिं हे सकसिनं म्हस्यू 
म्हसिल । गुम्हेसिनं दुर्गालाल दाइ धाइ, गुम्हेसिनं सर धाइ, गुम्हेसिनं 
कविजु धकाः सम्बोधन याइ, समष्टिगट रुपयू धायेगु खःसा दुर्गालाल 
श्रेष्ठ सकसियां यःम्ह पासा धाःसां छुं मपाः | वयूकःया उपनां 'ख्वबिलु' 
खः धइगु धाःसा न्हू पुस्तां मस्यू । 

दुर्गालाल श्रेष्ठया जन्म, शिक्षा, नाटक, बाल्यावस्था, 
इहिपानिसें कयाः भाषा आन्दोलन, राजनीति आदि सकतां विषयवस्तु 
दुथ्याःगु वयूकःया परिचय “खुल्ला पुस्तक” खः । धायेबलय्‌ गर्खसे 
च्वं, बाल्यकालय्‌ प्वाः द्यांलाःगु, छँया अवस्थाया चित्रण संकिपा 
थें च्वं । मसःम्हेसित स्यनाबिइगु, धाःम्हेसित धाःथें म्य च्चयाबिइगु 
वयूकःया अदभुत कलायात प्रकृतिया बरदान धाःसां छुं मपाः । थुगुकथं 
विचा: यानाः स्वयेगु बखतय्‌ दुर्गालाल श्रेष्ठ नाटककार, कलाकार, 
कवि भाषा सेवी जक मखुसे छगू धिसिलाःगु संस्था नं खः | जनकवि 
दुर्गालाल श्रेष्ठ राष्ट्रया कवि खः गौरव खः, वयूकःया नां कायेवं भीतः 
छगू प्रेरणा वा हौसला प्राप्त जुइगु खः । 

दुर्गालाल श्रेष्ठया परिचय, जीवनी जक मखुसे छगू दर्शन 
खः गुगुं दर्शनयात नालाकायेफुसा भी भी जुइ, अर्थात्‌ सफलताया 
लँपुइ पलाः न्ह्याकेफइ । 

वयूकःया खँग्बलं, “थाहा हुनु र बुझ्नु भनेको फरक छ । 
मैले आजसम्म थाहा मात्र पाइरहेको छु । बुझिरहेको जस्तो लाग्दैन । 
जिन्दगी अनित्य भनिराख्छु । हो, जन्मेको जस्तै मरेको पनि देखिरहँँ ।” 

मेगु छुं खँ धयाच्चनेगु स्वयां वयूकःया जीवनीया सफू हे 
ब्वनेगु बांलाइ, गुकिं ब्वनामि स्वयम थः थः जूगु अनुभव छुं मात्राय्‌ 
जूसां कायेफइ । वयूकःया बारे हाकनं छुं खँ धायेगु आवश्यक मजू 
वयूकः स्वयं कलम खः, मसि खः अले भ्वं खः । अन्तयू, दुर्गालाल 
श्रेष्ठया हे म्हुतुं न्यने, 

“आफुमा आउने सिथिलताको कारण हड्डी पनि मासुसंग 
छुटिए जस्तै, मासुसंग छाला छुटिए जस्तै हातमा हात नभएर भए जस्तै 
आफ्नो भन्ने सबै कसैको भएर गइरहे जस्तै भइरहेको छ। स्वास्नी भन्ने 
र छोराछोरी भन्ने पनि टाढा रहेछन्‌ । भ्रमवश मात्र मैले तिनीहरुलाई 
आफ्नो ठानेर तिनीहरुप्रत बढी चिन्ता लिइरहेको छुँ । मैले यस्तो 
मूर्खतापूर्वक माया गरिरहेँ, जसले गर्दा अवश्य पनि निकट भविष्यमा 
मलाई दुःख होला जस्तो मलाई लाग्छ । सबै भन्दा छेक्ने 
भनेकै 'म' हो । 'म' एकजनालाई निकाल्न सके मैले जो छैनन्‌ भनी 
कराइरहँ शायद त्यो भेट्ने हो कि ?” 


न श्र जशा 


महाकवि गिरिजाप्रसाद जोशीया काव्य रचनाया उद्देश्य : 
Poetry of Social 9016 - छगू विवेचना - १ 


न्ट्यखँ 

आधुनिक विश्व साहित्यय्‌ विशेष यानाः कविता विधायू, 
क्रान्तिकारी विचारधारा तथा समाजया विकृति व $41५५ 000 यात 
अस्वीकार याना: न्हूगु (८7।८३] ९५९) विश्लेषणात्मक मिखाकुलिं 
स्वयेगु अभियान हलिंन्यंक सशक्तरुपं वःगु खनेदु । वैचारिक आन्दोलन 
व विधागत प्रगतिवादया मानसिकता नं यचुक्क सीदु । थुगु हे इलय्‌ 
नेपाःया सक्व देशं छम्ह असाधारण क्रान्तिकारी मानसिकता ज्वनाः 
नेपालभाषाया ख्यलयू हलचल जुइक महाकवि गिरिजाप्रसाद जोशी 
द॑ झाल । साहित्य सृजना, च्वमिया दायित्व व रचनाया अर्थ बायू 
उद्देश्यया बारे छगू खँल्हाबल्हायू महाकवि गिरिजाप्रसाद जोशीजुं थथे 
त्याछिनाः धयादीगु दु :- “जनताया क्रिटिकल सेन्स विकास यायेगु 
जिगु साहित्यया उद्देश्य खः ।”” समाजय्‌ जुयाच्वंगु शोषण, अन्याःयात 
जक प्रतिबिम्बित यानाः बाय्‌ समाजया न्हायूकं जक जुयाः साहित्यया 
आज्जु पूवनीमखु । समाजयात स्वयेगु मिखा, दृष्टिकोण क्रिटिकल 
जुइमाः । न्हूगुकथं स्वयेगु कुतः जुइमाः । क्रिटिकल सेन्सं जीवनया 
थीथी पक्षयात स्वयेमफुत धाःसा गुगुं क्षेत्रय्‌ नं सुं हे ताःलाइमखु । 
च्वमिपिन्त ला झन्‌ थुगु क्रिटिकल सेन्स मदयेक मगाः । 

थ्व हे खयू ध्यान आकर्षित जुयाः महाकविजुया न्हापांगु 


ज्‌ का जह 


डा. ज्योतिप्रभा तुलाधर, पोर्तुडाल 


कविता सफू “पालिख्वाँयू” ब्वनाः कविकेशरी चित्तधर हृदयजुं टिप्पणी 
यानादीगु जुल ।” न्ह्यागुं प्राकृतिक विषययात मेकथं हे न्हूकथं 
खन । “थथे नेपाल संस्कृतिं जायाच्चनाः नं छगू हे साहित्य संग्रहस 
छगू हे लेख मलाःनिगु सक्व देसँ छकलं हे भीगु भायूयात न्हूम्ह जक 
मखु, न्हूपहः नं ज्वनावःम्ह कवि ब्यूगुलिं भो अत्यन्त लयूतायूथाय्‌ 
दु'...।” चायेकं मचायेकं महाकविजुं १०७९ या न्हापांगु सफूनिसें हे 
जनताय्‌ न्हूगु पहःकथं क्रिटिकल मिखां स्वयेगु कुतः यायेमाः धयागु 
ज्या न्ह्याकाः यंकेधुंकूगु जुल खनिं । 

थःगु ४९ दँया चिकिचा हाकःगु जीवनकालयू 
गिरिजाप्रसाद जोशीजुं थीथी साहित्यिक विधायू सशक्तरुपं थाय्‌ थासय्‌ 
थःगु पालिख्वाँय्‌ त्वःताः थकूगु दु । तर समग्ररुपं स्वयेगु खःसा काव्य 
रचनाय्‌ वयूकःया मूवंगु व स्यल्लाःगु योगदान जूगु दु । मूलभूतरुपं 
वयूकः छम्ह विवेकशील, प्रगतिशील कवि खः । नेपालभाषाया काव्य 
ख्यलय्‌ हे छगूकथंया बिस्क॑ न्हूगु प्रयोगिक आयामया पलिस्था यायेत 
वयूकः ताःलाःगु खनेदु । पारम्परिक मूल्य मान्यतायात हाचां गायाः, 
पद्य व गद्य निगुलिं कःघानाः, ताःहाकःगु कविताया स्वरुप नीस्वनाः, 
खण्डकाव्य, महाकाव्यया विषयवस्तु न्हूगुकथं न्ह्यब्वयाः महाकविजुं 
थःगु बिस्कं हे छाप भीगु काव्य जगतय्‌ त्वःतेत ताःलानादीम्ह सृजक 
खः । वयूकःया गुलिखे कृतित आःतक॑ पिमद॑नि । बुलुहुँ बुलुहुँ 
वयूकःया कृतिया महत्व नेपालभाषा ख्यलयू प्रत्यक्षकथं थहाँ वयाच्वंगु 
खनेदु । 

मेता खै, महाकविया सक्रिय सशक्त बहुआयामिक व्यक्तित्व 
थुलि चर्चा परिचर्चाया केन्द्रबिन्दु जुयाबिल कि वयूकःया थीथी 
कृतिया चर्चा नं व्यक्ति यः मयःया मिखाकुलिं स्वयेगु यानाबिल । 
वयूकःया व्यक्तिगत व्यवहार, जिद्दि यानाः थःगु खँ बाय्‌ तक न्ह्यःने 
तयेगु बानी, थःम्हं छथाय्‌ न्वंवानाः बायू च्वयातःगु खँयात थःम्हेस्यां हे 
विरोध यायेगु आदि प्रवृत्तिं यानाः गिरिजा विवादया बुँगाः जूवन । 
१ ने.सं. १०९९ यँयाः पुन्ही जः ल्याः ९ स पिदंगु खँल्हाबल्हा - हाकनं पिदंगु नःलि 
निलापौ ने.सं. ११२७ विशेष ल्या: २ स महहाकवि गिरिजाप्रसाद जोशी 
२ चित्तधर हृदय “लयूता सः” पालिख्वाँय्‌, गिरिजाप्रसाद जोशी, ११७९ 

वयूकःयात वँय्‌चाःम्ह, थातय्‌ मलाःम्ह, तर्कया नितिं जक तर्क 
याइम्ह, छम्ह याकः चिन्तक यानाबिल । थुलि विवादास्पद जूवन कि 
खःगु खँ ल्हाःसां, मांभायूया निति ज्यान पाःसां, दक्वसित न्ह्यलं 
चायेकाब्यूसां, सकस्यां न्ह्यःवः पहः यानाः वयूकःयात अथे लागिमिगि 
चायेकाबिल । न्ह्याथासं शोषणया शोषण जक जुयाच्चंगु देसय्‌ छगूकथं 
कवि गिरिजा थः हे नं शोषित जुल । 

कवि गिरिजाया बारे थीथी धापू दु - 'कवि गिरिजां 
रचना यानादीगु अप्वः धया थें कृतिइ छुं निश्‍्चितकथं कयूच्याना 
तःगु विचारधारा खनेमदु ।' धात्थें धायेमाल धाःसा वयूकःया कविता, 
उपन्यास, समालोचना आदि स्वयेबलय्‌ वैचारिक अस्पष्टता व अस्थिरता 
गाक्कं खनेदु । छगूया मेगु कृतिनाप विरोधाभाष खनेदु । थायू थासय्‌ 
समाजवादया व्याख्या यानाच्चंसां (दसूकथं - उपन्यास 'व ल्वहुँ जि 
इवाला') गनं व हे वादया विरुद्ध दनाच्चनी । जनताया पक्षय्‌ अनुकूल 
वातावरण वल कि प्रगतिवादकथं 'जनताया म्यँँ' हालाहल । अभ 
'बुद्धनुगलय्‌' ला मार्क्सवाद लिना: आर्वालि इँचा व मुगःया प्रभुत्व 
जुइ धकाः स्पष्टकथं च्चयादिल । 

हानं मेथाय्‌ वयूकःया थःगु हे धापूकथं साहित्य सम्बन्धी 
छगू सिद्धान्त प्रष्ट यानादीगु दु, “राजनीति, अर्थनीति व सामाजिक खँ 
घ्वात्तु घ्वाकाः च्चइपिं वास्तवय्‌ लेखक हे मखु”। मेगु छगू खँल्हाबल्हाय्‌ 
धयादीगु दु कि “संघर्षशील लेखक गुगुं वादं कुंकाच्चनी मखु”। थःम्हं 
धाःगु खँ, स्वरुप थःगु हे कृतिइ प्रतिबिम्बित मयाःसे, अझ विरोधाभाष 
जूगु खनेदयेक, निश्चित दिशाबोध मदयेक, स्पष्टरुपं गुगुं राजनैतिक 
सिद्धान्तं चिकाच्चनागु मखु धकाः बारम्बार आभाष बियाच्वंगु जूगुलिं 
कवि गिरिजा अप्वः हे विवादया विषय जूगु खनेदु । “वयूकः छम्ह 
अज्याःम्ह संवेदनशील मनू खः गुम्हेसित बुद्धि सिबे न॑ वातावरणं 
अप्वः प्रभावित याः” । थुकिं यानाः गनं गनं वयूकःया कुतियात नं 
अवैयक्तिक, न्यायपूर्ण मूल्यांकन यायेमफुत लाकि बायू अवमूल्यन हे 
न॑ जुलला कि धयागु शंका उपशंका जुइगु स्वाभविक खः । 


विवेचनाया लागा 

महाकविया छुं नं कृति गय्‌ गथे च्च॑ धकाः मूल्यांकन 
यायेत बायू वयूकःया मौलिक योगदान थुइकेत गुगु साहित्यिक 
परिवेशय्‌ वयूकलं थःगु कविता रचना यानादीगु खः व अतिकं महत्वपूर्ण 
जू । गिरिजाप्रसाद जोशीया जन्मकालयू नेपालभाषा काव्य ख्यलय्‌ 
जूगु वैचारिक व शिल्पगत आन्दोलन वयूकःया मुक्कं कविताया 
अर्थपूर्ण पृष्ठभूमि खः । इया ल्याखं वयूकःया जन्म ने.सं. १०५९ सं 
जूगुलिं “न्ह्यच्वःगु आधुनिक काव्यकालय्‌” लाःसां वयूकःया कृतित 
ने. सं. १०७९ निसें शुरु जुयाः ११०७ तक जूवंगुलिं मूलभूतरुपं 
प्रगतिवादी प्रवाह दुने लाःवःगु खनेदु । थुगु सन्दर्भय्‌ पाश्चात्य आधुनिक 
कविताया विश्वब्यापी प्रभावं नेपालभाषाया काव्य ख्यलय्‌ वःगु 
वैचारिक, विषयगत व शिल्पगत हिलासू व कविताया आधुनिक परिभाषा 
बारे सान्दर्भिक धारणात समग्ररुपं थुइकेमाःगु अति महत्वपूर्ण खना । 

सामाजिक न्याय व समानताया बारे सः थ्वयेकूम्ह 
क्रान्तिकारी कविकथं गिरिजायात राष्ट्रिय व अन्तर्राष्ट्रिय कविपिलिसे 
दानाः स्वयेमाःगु नं मेगु महत्वपूर्ण पक्ष खः । राष्ट्रिय स्तरय्‌ महाकवि 
लक्ष्मीप्रसाद देवकोटा, भूपी शेरचन, गोपाल रिमाल, पारिजात आदिपिनि 
तुलनाय्‌ वयूकःया कवित्वया स्तर गनथायू लाः धकाः अनुमान 
यायेगु आवश्यक जू । अथे हे तुं अन्तर्राष्ट्रिय स्तरय्‌ सामाजिक प्रतिवाद 


यानाः थीथी मुद्दात कयाः काव्य रचना यानादीपिं नांजाःपिं कवित 
Shelley, Whitman, Dunbar, Eliot, Yeats, Wilfred Owen, 
Sassoon, Sandburg, Dickinson, Angelou, Kazi Nazrul 


151811 आदिपिनिगु तुलनाय्‌ गिरिजाया कवितात नं अंग्रेजी भाषाय 
अनुवाद यानाः वयूकःया प्रतिभाया स्तर गनथाय्‌ लाः धकाः अनुमान 
यायेमाः थें तायेकाच्चना । उकिं समष्टिगतरुपं Poetry of Social 
P०1९४ या पृष्ठभूमिइ कवि गिरिजाया काव्य कौशलताया बारे 
च्वसुया लिपाया ब्वयू बःचाहाकलं व्याख्या यायेगु कुतः यानागु दु । 

पारम्परिक सोचकथं छुं कलाकृति बाय्‌ साहित्यिक 
समालोचना यायेगु झ्वलय्‌ भीसं सृजनाया नापनापं सृजकयात उच्च 
थायू बिया । सृजक व सृजनाया दथुइ ला व लुसि थें क्वात्तुक 
प्यपुनाच्चंगु स्वापू दुगु तायेका । कृतियात दुग्यंक थुइकेत लेखकया 
जीवनी, विचारधारा, सिद्धान्त आदि मथुइकूसें मगाः धया थें तायेका । 
“Cult of the Author” वायू सृजकया प्रभुत्वया धारणायात नुगलय्‌ 
तयाः सृजनायात कुलेत स्वया । कवि गिरिजाया सन्दर्भयू थें सूजकया 
व्यक्तित्व व समाजय्‌ सम्प्रेषण जूगु वादविवादया खँयात आपालं महत्व 
बिया: कृतियात निष्पक्ष मिखां स्वयेमफुतला कि धयागु आभाष जुल । 

उकि बिस्कं छगू साहित्यिक सिद्धान्त “The Death 
of the Author” कथं सृजक व सूजनाया स्वापूयात बिस्कं तयाः 
केवल कृतियात जक केन्द्रविन्दु यानाः स्वयेगु सिद्धान्तयात प्राथमिकता 
बीगु कुतः जुइमाःगु खनेदत । थुगु २० गूगु शताब्दीया अति महत्वपूर्ण 
साहित्यिक सिद्धान्तयात “The Death of the Author” (लेखकया 
अवशान) धकाः परिभाषित जूगु दु व हलिन्यंक नालाकाःगु नं दु । 
थ्वया अर्थ खः - छुं साहित्यिक वा कलात्मक कुतियात केवल वहे 
कृतिनाप सान्दर्भिक सबल बाय्‌ दुर्बल पक्षय्‌ जक लिकुंकाः मूल्यांकन 
यायेमाः । च्वमिया बिचाः छु जुड, गथे अभिव्यक्त जूगु दु दकव खँ उगु 
हे विशेष कुतिया लिधंसायू जक जुइमाः । सृजकया बिस्क ज्ञान छुं 
मालीमखु । प्रत्येक सृजनाया थःगु हे महत्व दइ । सृजकनाप स्वानाः 
स्वयेमाःगु आवश्यक मदु । थथे यात धाःसा जक कृतिया “०९ 
meanin९’ सत्य अर्थ पिकायेफइ । 

थुगु सिद्धान्तया प्रयोग गाक्कं पायूछि जुइगु तायेकाः जिगु 
विवेचनायू नं कवि गिरिजाया छुँ छुं कवितात ल्ययाः केवल कृतिइ 
जक आधारित याना: The Death of the १०१0 या सिद्धान्त 
छ्यलाः स्वयेगु कुतः यानागु दु । कविताय्‌ अभिव्यक्त जूगु खँयात 
जक आधार यानाः कविजुया बिचाः, सोच, प्रवृत्ति व दृष्टिकोणयात 
पिब्वयेगु कुतः यानागु जुल । विश्लेषणया दुने लाःगु छपु छपु कविता 


बायू कविता पुचःयात बिस्कं बिस्कं थासय्‌ तयाः कुलेत स्वयागु दु । 

थुगु विश्लेषणया इवलय्‌ कवि गिरिजाया न्हापांगु ३ गू 
कविता मुना - 'पालिख्वाँयू' (१०७९), 'हाइ हाइ रे थ्वँया बात्चा' 
(१०८५) व 'आगं' (१०८८) नापं 'जनताया म्यँ' (११००) यात 
दुवालाः स्वयागु दु । वयां लिपा ताःहाकःगु कविताय्‌ (११३२) दुथ्याःगु 
४ पु कविता - 'कुमारी मां’ (१०९८), 'भुयुफसि पालेगु तलवार' 
(११००), मृत्यु लुमंकेगु थाय्‌ - काठमाडौं’ (११००), 'फुक्क मनू 
छम्ह नांजाःम्ह विद्रोही' (११११) कयागु दु । दकसिबे लिपा कुलागु 
ताःहाकःगु कविता जुल - 'हाकुगुँया न्हापांम्ह गायक’ (११३२) । 
महाकवि गिरिजाया स्वंगू खण्डकाव्य व छगू महाकाव्य न॑ अतिकं हे 
महत्वपूर्ण जू तर उकियागु व्याख्या पूवंक मेगु हे परिप्रेक्ष्यय्‌ याःसा 
अर्थपूर्ण जुड धकाः बिचाः यानाः थुगु विवेचनाय्‌ दुथ्याकागु मदु । 

थ्व च्चसुया मू आज्जु धयागु कवि गिरिजाया काव्य 
रचनाया ल्यूने छु छु विचारं कविजु अभिप्रेरित जूगु खः धयागु 
खँय्‌ विशेष यानाः केन्द्रित यायेगु जूगु दु । थन वयूकःया मनशाय 
थुइकेगु कुतः जूगु दु । उगु अर्थय्‌ थ्व विवेचना विचारप्रधान खः । 
काव्य शैली, भाषा व गद्य पद्य बायू छन्द आदियात दुवालाः स्वयेगु 
कुतः यानागु मदु । कविजुं थःगु सन्देश प्रभावकारी यायेत छु छु 
पहःयागु काव्य साधन छ्यलातःगु दु धकाः सतही विश्लेषण जक 
जूगु दु । तर विचार विशेषया बहुआयामिक पक्षत फक्व विस्तारपूर्वक 
कुलेगु कुतः धाःसा यानागु हे जुल । 


आधुनिक काव्या पृष्ठभूमि 

खतुं आधुनिक काव्ययू नांजाःपिं विश्व कवि तथा द्रष्टातयूसं 
काव्यिक सिद्धान्त व कविताया परिभाषाया बारे थीथीकथं व्याख्या 
यानाथकूगु दु । तर पाश्चात्य आधुनिक कविताया सिद्धान्त, भाव व 
अभिव्यक्तिया प्रभावय्‌ लाना: हलिन्यंक हे आधुनिक कविताया युग 
शुरु जूगु खः धयागु खँय्‌ सुयां विमति मदु । नेपालय्‌ न॑ पाश्चात्य 
साहित्यया बौद्धिक, वैचारिक व शैलीगत प्रभाव कवि वर्डस्वर्थ, शेली, 
किटस्‌ आदिपिनिगु स्वच्छन्दवादी काव्य प्रवृत्तं शुरु जुयाः लिपतय्‌ 
टी. एस. एलियट, एज्रा पाउण्ड आदिपिनिगु न॑ अनुशरण यानाः 
यंकूसेंनिसें आधुनिक काव्यया शुरुवात जूगु धकाः नालेगु याःगु दु । 

नेपालभाषाया काव्य क्षेत्रय्‌ (क) 'न्ह्यच्वःगु आधुनिक 
काव्यकाल' (ने. सं. १०६१ निस) तथा (ख) 'लिच्वःगु आधुनिक 
काल' (ने. सं. १०८४ निसें आःतकया) निगुलिं समयावधियात 
कयाः स्वयेबलय्‌ प्रष्टरुपं खनेदुगु निगू धाः दु - स्वच्छन्दवादी व 
प्रगतिवादी । सैद्धान्तिक रुपय्‌ स्वच्छन्दवादी कविजुपिन्सं शास्त्रीय 
लागायात लिफ्यानाः शैलीगत रुपं स्वच्छन्दतायात नालाकाल । नापं 
विषयगत प्रवृत्ति हिलासू हयाः कविताया न्हूगु रुपया सृजना याःगु 
जुल । अग्रज कविपिं सिद्धिचरण, चित्तधर हृदय, केदारमान व्यथित, 
फत्तेबहादुर सिंह आदिपिन्सं स्वच्छन्दतायागु लँपु ज्वनाः नीति, धर्म, 
उपदेश, भाषानुरागया थासय्‌ प्रकृति, मतिना, विरह, वेदना कविताया 
विषयकथं छ्यलायंकल । पाश्चात्य शैलीया रोमाण्टिक कविताया प्रयोगय्‌ 


नं छगू इलय्‌ बैकुण्ठप्रसाद लाकौलजुयागु दसू दु । मेगु छता प्रवृत्ति प्रजातन्त्र 
सकरात्मक राजनैतिक परिवर्तन हयेमफुगु प्रतिक्रियाय्‌ विरोधया सः व 
नैराश्यता नं कविताय्‌ गाक्कं ब्वयेगु यानाहल । 

'लिच्चःगु आधुनिक कालय्‌' खनेदुगु मू मू प्रवृत्तियात 
प्रा. प्रेमशान्ति तुलाधरजुं शिल्पगत प्रवृत्ति, वैचारिक प्रवृत्ति, व विषयगत 
प्रवृत्ति धकाः पूवंक व्याख्या यानादीगु दु ।` आधुनिक कवितयूसं न्हूगु 
शिल्पकथं मुक्त गद्य॒शैली व प्रतिकात्मक अभिव्यक्तियात नालाकासे, 
वैचारिक व विषयगतकथं परम्परागत मूल्य मान्यताप्रत अविश्वास व 
अनास्था क्यनाः, आः जुयाच्वंगु विसंगति, विकृति व विवशताप्रति नं 
असन्तोष प्रकट यानाः प्रतिरोध कवितायात जन्म ब्यूगु दु । मनू, मनूया 
भाव, अस्तित्वबोध आदि कविताया मू केन्द्रविन्दु जूवंगु दु । 

थुगु खँया पुष्टि यासें प्रा. माणिकलाल श्रेष्ठजुं प्रष्ट यानाः 
धयादीगु दु - 

“नेपालभाषा साहित्यय्‌ न्हूगु कविताय्‌ खनेदुगु निता खँ 
'जुयाच्चंगु स्थितिप्रति असन्तोषया अभिव्यक्ति'(व)' प्रतीकया माध्यमं 
अभिव्यक्त यायेगु । प्रतिकात्मक अभिव्यक्तिया नापं कवितायू छ्यलेगु 
उपमा व चित्र (९९7४) नं झन्‌ झन्‌ व्यक्तिगत जुयावं वनाच्वंगु 
दु [*” 

आधुनिक कविताया परिप्रक्ष्यय्‌ पूर्णबहादुर वैद्यजु छम्ह 
नं न्हूगु आयाम न्ह्याकूम्ह न्ह्यलुवा व प्रगतिशील कवि जक मखु, 
वयूकलं काव्य संरचनाया बारे थःगु बौद्धिक, सचेत, स्पष्ट धारणात 
सैद्धान्तिक रुपं विश्लेषण यानाः अभिव्यक्त यानाथकूगु दु । आधुनिक 
काव्य धाःयात न्ह्याकाच्चंगु मू प्रवृत्ति प्रगतिवादी रुपयात कयाः थथे 
धयादीगु दु - 

“थन प्रगतिवादीया अर्थ गुगुं राजनैतिक वादकथं मखु । गुगुं 
स्थापित सिद्धान्तकथं नं मखु । परम्परागत रुढ, मूल्य मान्यताप्रतिया 
अस्वीकार, अमान्यकथं अथवा यथास्थितिया नकारात्मक व असन्तुष्टि 
दनावःगु प्रतिकार, विरोध विद्रोहया रुपयू खः। धाये, न्हूगु मूल्य मान्यताया 
न्हगु आकाशया खोज कथंया खः । परम्पराप्रति अमान्य स्थिति-बोध, 
ध्याचू, विरोध, न्हू म्हगस, संघर्षया चेतना, साहस, संकल्प व आत्मबोध 
कथंया प्रगतिबोधया अर्थय्‌ खः।” 

कविता सृजना याःगु प्रक्रियायात नं थथे उजागर यानादीगु 
दु लने 

“कविता धकाः च्वयेवं गन कविता जू धका: ! कविता 
वाह्य वस्तुगत यथार्थया प्रकाशन जक मखु । व परिवेशयात वहे वाह्य 
वास्तविकतायात पचेयानाः थःदुने क्वसियाच्वंगु छगू अनुभूतिजन्य 
आन्तरिक प्रवाह शब्दया थलयू वाइगु सृजनात्मक अभिव्यक्ति खः । 
जिगु मतिइ संवेदना व अनुभूतिया सृजात्मक योग कविता खः ।”* 

पाश्चात्य आधुनिक कवितायू दुवालाः स्वःसा छम्ह छम्ह 


३ प्रेमशान्ति तुलाधर, 'नेपालभाषा साहित्यया इतिहास', नेपालभाषा एकेडेमि, ११२० 
४ प्रा. माणिकलाल श्रेष्ठ, 'समालोचनाया सिद्धान्त १', कुतः पिकाक ११३९ 
“ पूर्ण वैद्य, 'कविताया लागा' कुतः पिकाक ११३९ 

कविया थःथःगु हे परिभाषाया लिधंसा कयाः कविता च्वयाच्वंगु खनेदु । 
अति चर्चित परिभाषा छगू अंग्रेजी रोमाण्टिक कवि विलियम वर्डस्वर्थया 
खः “Poetry is the spontaneous overflow of powerful 
emotions “recollected in tranquility” तर आधुनिक कवि टी 
एस एलिट (1=5=६1०*) नं उकिया पायूछि अःखःकथं थुइकेज्यूगु 
परिभाषा ब्यूगु दु - “Poetry is not a turning loose of emotion, 
but an escape from emotion it is not the expression 
of personality, but an escape from personality”. कविता 
कविया व्यक्तित्वया अभिव्यक्ति मखुसे जीवन व जगतया अभिव्यक्ति 
खः । 

हाकनं पोर्तुगलया हालिमय्‌ नांजाःम्ह कवि फरनेण्डो 
पेसोवा (Fernando P९५०३) या अद्भूत परिभाषा थन सान्दर्भिक 
जू - “To bea poet is to be a faker’. पेसोवां धायेत स्वःगु छु 
खः धाःसा कविया भावना व संवेदनशीलता अतिकं हे ९5018, 
private, and uncommunicable जुइ । उकिं थज्याःगु दूनुगः 
व आत्मायागु 1101581012 खँयात सम्प्रेषण यायेगु कुतः अवश्य हे 
झूठ जुइ, 1० जुइ । कवि धयाम्ह नक्कली £९1 जुइ । थनथाय्‌ 
स्वानायंकेयोग्य मेगु निगू परिभाषात खः- “Poetry is the priest of 
the invisible” (Wallace Stevens) व Carl Sandburg यागु 
कलात्मक चित्रण- “Poetry is the journal of a sea animal 
living on land, waiting to fly in the air.” 

थथे थीथी विरोधाभाष प्वंकाः पश्चिमी साहित्यया आधुनिक 
कविपिन्सं थःथःगु कृतिया सृजना याःगु जुल । गुलिखे साहित्यकारपिन्सं 
ला कला धयागु कलाया निंतिं जक हे खः; कविताया सम्प्रेषण केवल 
भावनाया कलात्मक अभिव्यक्ति जक खः | “Poetry is the record 
of the best and happiest moments of the happiest and 
best minds.” धाःगु दु शेली (512129) नांयाम्ह छम्ह रोमाण्टिक 
कविजुं । मेम्ह प्रख्यातम्ह कवि समालोचक Matthew Arnold 
या मिखायू जुल “Poetry is, at bottom, a criticism of life.” 
कविता व्यक्तिइ मखु समाज व युग सापेक्ष वस्तुगतता केन्द्रित जुइमाः । 
थज्याःगु धारणाया प्रभाव विश्वव्यापी रुपय्‌ लानावन । 


महाकविया काव्य कुतिया विशेषता 

गिरिजाप्रसाद जोशीया आःतकं काव्य, प्याखं, उपन्यास, 
बाखं मुना, म्यँँसफू, गजल आदि यानाः मुक्कं ६९ गू सफूया धलः 
खनेदयावःगु दु । उकी मध्ये ४० गू सफूत पिदंगु दु । काव्य 
क्षेत्रय्‌ लाःगु कविता संग्रह १३, खण्डकाव्य ३, व महाकाव्य १, गीति 
संग्रहयू ६ गू दु । पिदंगु न्हिया ल्याखं - 


कविता संग्रह 

० पालिख्वाँयू १०७९ 

० हाइ हाइ रे थ्वँया बात्चा १०८५ 
° आगं १०८८ 


१६ 


० ट्वकचा ल्याहां ल्याहां वः १०९० 

० सुथनाप सुथय्‌ सुथय्‌ १०९६ 

० गिरिजाप्रसादया गद्य कविता १०९८ 

० तबन ११०५ 

० किसिदुम्ब्वः ११११ 

० ताहाः कविता ११३२ (१०९८ निसें ११११ तक च्वःगु) 

० हाकुगुँया न्हापांम्ह गायक ११३२ 

० कविता पासः ११३२ 

० कविताचा ११३२ 

० खँलु ११४१ (१०८० पाखे च्वःगु) 

खण्डकाव्य 

० मन्त्र ११०१, बुद्ध नुगः ११०३; हेल्चा ११४१ 

महाकाव्य 

० ल्वहुँमा ११३७१ 

गीति संग्रह 

० जनताया म्यँ (११००), आशाकुति (१११५), द्वंबिद्ं (१११९), 

० मां बोक्सी म्ह्यायू सुन्दरी (११३७), गिरिजाप्रसादया म्यँ (११४१), 
मतिना छंगु म्ये जिगु (११४१) 


(क) यथार्थवादी व आलोचनात्मक प्रवृत्ति 

महाकवि गिरिजाया व्यक्तित्व व कृतित्वया बारे यक्व 
साहित्यकार व समालोचकपिन्सं अतिकं तीक्ष्णरुपं टिप्पणी याःगु 
दु । वयूकःया लुमन्तिइ पिहाँवःगु “मित्याः” विशेष अंक” जक स्वःसा 
कविजुया थीथी बिशिष्ट पक्षत यच्चुक सीदु । कवि पूर्ण वैद्यजुं 
“गिरिजा” छगू युद्ध खः/गन भीगु छ्यंगू तुलाकयाः/भीत हे मृत 
घोषित यायेत स्वयाच्चन/महिताःया प्रत्येक प्रहारं लाःगु/मांया घालं 
बाः वःगु/व हे क्वाःगु हि खः "गिरिजा” धकाः कविता च्वयादीगु 
दुसा, प्रा. माणिकलाल श्रेष्ठजुं “कवि गिरिजाया कविताय्‌ प्रगतिशील 
साहित्यया मूल आत्मा वा प्रगतिशील पुसा (५९९५) वयूकःया 
रचनाय्‌ क्वात्तुक दु । वयूकः मूलत जनपक्षीय लेखक खः । 'सार 
रुपयू वयूकः प्रगति पक्षयाम्ह, श्रमिक जनताया पक्षयाम्ह, क्रान्तिया 
सः थ्वयेकाच्तरम्ह कवि खः” धकाः स्यल्लाक थःगु बिचाः प्वंकादीगु दु । 
साधारणतः युद्ध व क्रान्तिया खँ ल्हाःसा झीसं अप्वः यानाः राजनैतिक, 
सामाजिक व भाषिक आन्दोलनया खँ जक मनं खंकाच्चनी । तर 
कवि गिरिजाया क्रान्तिया मोड धयागु अभ दुग्यं अझ व्यापक । 
मूलतः भीसं स्वयेगु, थुइकेगु दृष्टिकोणय्‌ न्हूगु पहः हयाः ८11८१1 
eyelcritical sensibilit या विकास यानाः आधारभूत वैचारिक 
हिलासू हयेगु खः कवि गिरिजाया क्रान्तिया आधार । न्हियान्हिथं खनाः 


६ नारद बज्राचार्य, 'महाकवि गिरिजाप्रसाद जोशी- भाषा र साहित्य समर्पित व्यक्तित्व” 
८४ औं जन्म जयन्तीमा प्रस्तुत कार्यपत्र, २५ ज्येष्ठ २०७९ नेपाल प्रज्ञा प्रतिष्ठान । थुगु 
च्चसुइ महाकविजुया मुक्कं सफूया धलः, प्रकाशन मिति आदि पूवंक प्रस्तुत जूगु दु । 
० मित्याः, ने.सं. ११०९, भिंन्यागूगु पिथना कवि गिरिजाया लुमन्ती 


वयाच्वनागु जीवनया धाःयात, प्रकृतिया छगू छगू तत्वयात, समाजय्‌ 
जुयाच्वंगु आतंक व वितृष्णाया भावयात, मनूया मनुष्यत्वयात भीसं 
न्हूगु मिखां स्वयेमाः, न्हूगुकथं बिचाः यायेमाः, “think out of the 
७०%” व पुनः विश्लेषण यानाः थुइका कायेमाः । 

थ्व हे खः वैचारिक आन्दोलनया मूल आत्मा । क्वथीक 
स्वःसा कविजुया क्रान्तिया स्रोत नं थ्व हे खः । आलोचनात्मक दृष्टिं 
स्वयेखतं न्हापा मखनाच्वंगु खनावइ, यथार्थ चित्रण मिखा न्ह्यःने 
वइ, परम्परागत सोचयू हिलासू वइ, अले जीवनया महत्व व यथार्थता 
थुयावइ । जनताया दथुइ थज्याःगु 7६८३] ९०५९ या उजागर 
यायेगु हे कवि गिरिजाया मू आज्जु खः । जनताया सः थ्वयेकेत 
थज्याःगु आलोचनात्मक चेतना व चिन्तनया अतिकं हे आवश्यक 
जूगु कविजुं खंकादीगु जुल । 

थुगु यथार्थवादी विचारधारा कविजुया न्हापांगु कविता सफू 
पालिख्वाँयूसं स्पष्टरुपं अभिव्यक्त जूगु दु । प्यंगू चिचीहाकः जुइक 
ब्वथलाः (१) ज्या, (२) सुनां पनेफइ, (३) प्रकृतिया सराः, व (४) 
शान्तिया लँपुड नामाकरण यानातःगु सफुतिइ प्रकृतियात न्हूगुकथं धाये 
बायू आःतक सुनां नं उगुकथं हे प्रस्तुत मयाःनिगु धाये - प्रकृतिया 
बिस्कं रुप भीगु न्ह्यःने ब्वयादीगु दु । “भीगु साहित्य ख्यलयू दकले 
न्हापां प्रकृतियात स्वयेगु यथार्थवादी दृष्टिकोण ब्यूम्ह खः गिरिजाप्रसाद 
'न्हापांया' “पालिख्वाँयू जूगु दु न्हू दृष्टिकोण ।”* 

पाश्चात्य रोमाण्टिक कविपिन्सं गथे प्रकृतियात सौन्दर्यया 
देयूगः भाःपाः थःगु प्रेरणाया स्रोत, स्वरुप, प्रेम, स्नेह व श्रद्धाया दृष्टिं 
स्वःगु दु, अथे हे तुं नेपालभाषाय्‌ नं रोमाण्टिसिज्म दुतहःपिं कविपिन्सं 
प्रकृतिपाखें अभिप्रेरित जुयाः, प्रकृतिया कल्पनाभावय्‌ विलिन जुयाः 
कविताया सृजना याःगु दु । तर कवि गिरिजां यथार्थ सत्यपाखे भीत 
ब्वनायंकूगु दु । पालिख्वाँयू कविताय्‌ कविजुं प्रकृतिया यथार्थ रुप 
स्यल्लाक ब्वयाब्यूगु दु । वयूकःया यथार्थपरक मिखाकुलिं खंगुकथं 
प्रकृतिं ला थःगु स्वभावकथं थःगु 'ज्या' जक यानाच्चंगु खः । सुयागुं 
वास्ता याःगु न॑ मदु, सुयागुं बेवास्ता नं याःगु मदु । निष्पक्ष जुयाः 
थःम्हं यायेमाःगु ज्या खुरु खुरु यानाच्चंगु दु । सुयाकें काःगु नं मदु, 
सुयातं ब्यूगु नं मदु । सुयातं फाइदा बाय्‌ बेफाइदा यायेत स्वःगु हे मदु । 
केवल थःगु स्वभावकथं यायेमाःगु ज्या-कर्तव्य जक याःगु दु । प्रकृतिया 
कटुसत्य थ्व खः । 
संसारय्‌ फुक्क थःथःगु ज्या याःवःपिं सिवाय मदु ! 


हुं झवाला मखना ला छं क्वब्वाः वःगु खुरुखुरु ! (ज्या १) 


चाहे ह्वाँय्‌ ह्वाँयू फुक्कं थख्व चाहे हुरुहुरु थन्ह्यु 
सुपाँयूया प्रकृति छुं नं मखु स्यू थःगु थाय्‌ जक ! (ज्या २) 

प्रकृतिया सराः सुनां पनेफु । थःगु हे लँपुइ थःगु बिस्कं बिस्कं स्वभावकथं 
थःगु हे नियम अनुसार ज्या यायां न्ह्याःवनाच्चंगु दु । जीवनया घःचाः 


“ बुद्ध सायूमि 'गिरिजाया पालिख्वाँय न्हू कविता प्रवाहया धलखय्‌ मलाःगु अंश' 
- नःलि निलापौ ने. सं. ११२७ बिशेष ल्या: २ स महाकवि गिरिजाप्रसाद जोशी 


मदिक्क चाःहिलाच्वंगु दु । 

लः निभाः फयू फुक्कं माक्व मिले ज्वीवं व स्वां ह्वल । 
इवाः ज्चीव व फसं प्वीव निभालं व गनावन । 

का स्वीत दोष बी छं फु फय्‌ निभाः लः सुनां थन, 


त्वःतूगु मदु थःगु ज्या अयूसां स्वां चा जुयावन। (ज्या ५) 


अफसोसया खँ छु धाःसा प्रकृति थःगु स्वभावयू च्वं थें मनूत मनू 
जुयाः थःगु स्वभावय्‌ च्वनेमफुत । मनूया स्वभाव स्वाभाविक मजुल । 
मनुखं थःगु गुण त्वःताहल । मनू मनू जुये मफयावन । उकि कवि 
नुगः हालाहल - 


प्रकृति, छं गुलि याःगु खः फुक्क हे थिक्क हे जुल ! 
लः थहाँ वनाः, मि क्वाहाँ वःसा जिमिसं जा गथे बुके ! 
तर जिपिं मनू रुप कयाः च्वनापिं सकसिनं 

“मनूया ज्या जक याये सयेमा” धकाः छाय्‌ मधइगु छं ? 
छं सराः उलि ब्यूगुसा जिमिगु थ्व समाज थौं 


ज्वीगु खः विश्वया छँया सुख व शान्तिया धुकू ! (प्रकृतिया सराः ९) 


प्रकृतिया पलाःख्वाँचय्‌ हे पला: मतःम्ह मनूया पालिख्वाँय्‌ हे 
लुइके थाकुल । उकिं थौंया विसंगतिया मू हुनि हे खः मनूया स्वभाव ! 
थ्व स्वाभाविक मजुल, मनूया प्रकृति प्राकृतिक मजुल । मनूतय्‌ समाज 
सुथां मलानाच्चंगु मेतां मखु - मनू मनू मजुयाः खः । कविया नुगलय्‌ 
दुबिनाच्चंगु थ्व धारणा मेमेगु सफुतिइ नं व्यक्त यानादीगु दु । 

कवि गिरिजाया थ्व दकले न्हापांयागु सफुतिं छगू बिस्कं 
विचारधाराया न्हूगु मोडपाखे काव्य रचनायात न्ह्यज्याका यंकूगु धकाः 
धाःसां ज्यू । अतिकं हे स्यल्लाःगु आलोचनात्मक (८71८2]) तर्क 
न्ह्यथनाः कवि गिरिजां ब्वमिया नुगलयू थ्व 'मखु धाये हे मछिंगु' 
सत्यया प्रतिस्थापना यानायंकल । काव्य जगतय्‌ पलाः तसेंनिसें 
हे जनताया विचारधाराय्‌ क्रान्तिया पुसा तयेगु ज्या याःगु खनेदु । 
परम्परागत सोचयात छ्यालब्याल जुइक मस्तिष्कयू हे तरंग थनाबीगु 
कुतः पालिख्वाँयू कवितानिसें हे खनेदयावल । 

शैलीगतकथं थुगु कविता मुनाय्‌ गुगुं छन्दय्‌ गुगुं स्वच्छन्दय्‌ 
चिनातःगु दु । भचा ल्वाकःबुकः कविता दुथ्यानाच्वंगु दु । अस्तव्यस्त 
खनेदु तर बिचाःया प्रबलता व तकया प्रवाह थुलि सशक्त कि भचा 
सललल ब्वनेमछिं सां सरल भायू, स्पष्ट अभिव्यक्ति व खँया गाम्भीर्यतां 
यानाः ब्वमिया नुगः व न्ह्यपु निगुलिं बल्लाक ज्वनायंकूगु आभाष जू । 


(ख) जनपक्षीय क्रान्तिकारी प्रवृत्ति 

कवि गिरिजाया 'जनताया सः तायेकेत जनताया निंतिं च्वयातःगु 
वयूकःया भझिपु कविता जक दुगु चीधंगु सफूचा 'आगमय्‌' जक 
दुहाँवंसा गाः । थ्व आगमय्‌ दुने झीसं पुज्यानाः तयापिं द्यः देबीपिनिगु बास 
मुदु । न्त्याम्हँ दुहाँवने ज्यू | दक्वसिगु नितिं लुखा चाः । तालं ग्वयेम्वाः । 
आगमय्‌ सु सु दु ले धाःसा - समाजया हि त्वनातःपिं, चीमिपिन्त 
ह्यपेयानाः, शोषण यानाः, त्यलाच्वापि स्वार्थीतयगु पुचः दु । अज्याःपिं 


१७ 


स्वार्थीतयूगु आशिर्वाद भीत म्वाः । आक्रोशं जाःगु सलं कविजुं धाइ - 
कायेमखु थन कायेमखु थन 

भ्याक्सिनेशन कायेमखु 

सःते हैजा व क्षरावती 


छन्त पितिनाः छूवयेमखु (मतिना थौं क्षरावती नाप) 


थुगु कविताय्‌ कविजुं चीमि नेपाःमितयूसं स्वास्थ्य सेवा व 
उपचार कायेत गुलि दुःख यायेमाः, गुलि अन्याः सहयायेमाः धकाः 
अतिकं सजीव चित्रण यानादीगु दु । मांयात लुकुंछिनाः, कलाःयात 
ल्हाः ज्वनाः, मचायात पाच्छायाः, तापाक च्वंगु अस्पतालय्‌ वयाः, 
घ॑टन घंटन पियाच्वंसां नर्सवतीतयूसं बेवास्ता याना: दुर्व्यवहार यानाहइगु 
तर ज्वाल्ल च्वंगु मोटरयू च्वनावःपिं ल्ह्वं ल्ह्वॉपं बिरामीतयूत 
धाःसा ब्वाँयू ब्वाँय्‌ सेवा याःजुइगु । चीमितयूत गज्याःगु अत्याचार ! 
आक्रोशित जुयाः कविजुं बरु क्षरावतीलिसे हे मतिना याये स्वार्थी 
नर्सवतीतयूत कक्कु ज्वनाः पितनाछूवये धकाः विद्रोहया भावना 
अभिव्यक्त याइ । 

कवि गिरिजाया दृढ धारणा दु कि सचेत जनतां समाजदुने 
जुयाच्वंगु वर्गीय संघर्षयू शोषित जनताया पँलीमाः । जनताया शक्तिइ 
आस्था दयेमाः । “अन्याय विद्रोहया सृजना खः” धकाः कविजुं धयादीगु 
दु । छन्हु न छन्हु जनताया अवश्य विजय जुइ धकाः आशावादी 
जुझमाः । 


महलपतिकं जिमि मां बौया हिं न्यात 

जिमि मां बौया धनं हे जि क्यँँहैपिं न्यात 

धानि-लानि धाःपिं जक लूँ खि फाइपिं मखु 

इमिके च्वंगु धन इमिगु मखु ख हे मखु 

धनीतयूगु रक्षा यायेत जि माहां जुड जि गात । (माहां) 


वर्गीय आन्दोलनया भाव व क्रान्तिकारी प्रवृत्ति थन यच्चुक 
सीदु । खतुं मेगु छगू कविता संग्रहयू न॑ तसकं संवेदनशीलकथं कविजुं 
बर्णन यानादीगु दु कि - गथे थलाः कवलाः दुगु समाजय तःमि चीमिया 
भेदभावं जाःगु समाजयू थ्वँ त्वनाः छम्ह ज्यापुया मचां स्वच्छन्द जुयाः 
थः हे जगतया जुजु खनी, सकसितं थः हे समान खनी । “बात्चा 
निबात्चा क्वलुइमाः जगतयू जुजु हे जुइम्ह जि” (कविता संग्रहः 
“हाइ हाइ रे थ्वँया बात्चा') । थज्याःगु ज्याम जीवनया यथार्थता 
ब्वयाः श्रमिक जनताया पक्षयू क्रान्तिया सः थ्वयेकान्यूगु दु कवि 
गिरिजां - अयूलाः ध्वँ त्वनेगु नेवाः रीतिरिवाजया बहः कयाः। 

“जनताया म्यँ” संग्रह ब्वनेबलय्‌ क्वात्तुक सीदु कि कवि 
गिरिजायात जनपक्षीय जक धयां मगाः ; वयूकः यथार्थवादी नापं 
प्रगतिवादी जनमुखी कवि खः। न्हिच्छि न्हिच्छि थःगु ल्हाः तुति चुलाः 
श्रम यानाच्चापिं जनता, छछाः छप्ये हे नये त्वने पुने मखनाः म्वानाच्व॑पिं 
उत्पीडित जनताया पँलिनाः च्वयातःगु म्यँय्‌ कविजुं विलाप यानादी - 

समाजयू जुयाच्वंगू शोषण, 
अन्या:यात जक प्रतिबिम्बित याना: 
बायू समाजया न्हायूकं जक जुया: 
साहित्यया आज्ज्‌ पूवनीमख्‌ । 
समाजयात स्वयेग मिखा, दृष्टिकोण 
क्रिटिकल जूइमा: । न्हुगुकथं 
स्वयेगु कृत: जुडमाः | क्रिटिकल 
सेन्सं जीवनया थीथी पक्षयात 
स्वयेमफुत धा:सा गुणं क्षेत्रयू न॑ 
सूं हे ताःलाड्मख्‌ | च्चमिपिन्त 
ला *न्‌ थुग्‌ क्रिटिकल सेन्स 
मदयेक मगा: । 


न्हिच्छि न्हिच्छि ज्या सना: नं छिमि मांया प्वाः मजाःनि 
न्हिच्छि न्हिच्छि ज्या वनाः नं छिमि बौया नये मखंनि । 

विवश लाचार जनता गुल जक अन्याः सहः 
यानाच्तनेगु ? मुक्तिया लँपु छु ? शोषण व्यवस्थां मुक्त जुयाः आनन्दया जीवन 
हनेत संघर्ष मयासें मगा: । संघर्षं जक थःगु मर्यादा व अस्तित्व म्वाकेफइ । 
उकिं कविजुं जनतायात प्रेरित याइ - 


ह्याउँगु सर्गतय्‌ ल्हुइतिनि ल्हुइतिनि 
हुइतिनि प्याखं इँचा व मुग: । 


भविष्यप्रति कविजु पूर्ण आशावादी जू । जनशक्ति छन्हु 
अवश्य विजयी जुइ । जनताप्रति थःगु दृढ आस्था व्यक्त यानादी । 
थथे क्वातुक प्रगतिवादी व आशावादी जुयाः नं गिरिजाया थुगु कविता 
ब्वनेबलयू गर्ने गनं नैराश्यया भाव व थः विचलित जूगु भावना नं खनेदु । 


थःगु जीवन हे बकस 
यानाः ग्वःन्हु च्वने 

म्वानाः हे च्वन्यमखु जि 
सुंक सिनावने । (लिधंसा) 


तर हाकनं कविजुया आशा ब्वलनावइ । कवि गिरिजा 
प्रगतिवादी जूगुया छगू चिं थ्व हे खः। 
क्थ्ह 


फीसं म्हगसय्‌ छु खन कि छु जुड़, छिं स्यूला थें 


१) 


बात, कफ, पित्त, बिकार, रोग, चिन्ता जुयाच्वनीबलय्‌ 
वा म्हगसय्‌ खनीगुयात ल्या: तयेमज्यू । अप्वः धइ थें झीसं खनीगु 
म्हगसया भिन्हुया दुने अले स्वलानिसें भिलातकया दुने न॑ भीसं खनीगु 
म्हगसया लिच्वः वयेफु । 


न्ह्यलय्‌ स्वांमा, घाँयू, चुलि अथे हे सिसाबुसा सयाच्वंगु सिमा, 
फलफूलया माँ, अले फलफूल, नसात्वँसाया नसा ज्वलंत, 
अनेतनेगु म्हगस खनाः लिपा लः, क्वब्वाःलः, समुद्र, पुखू, 
लः हायाच्वंगु हितिं भीत फाइदा जुइ । थःत छुँ प्राप्त जूगु, 
शुभलाभया म्हगस खन धाःसा सर्वसिद्ध फल, ज्या बनेजुइ, खँ 
पूवनी, शुभ जुइ, लाभ जुइगु ज्या ज्वलय्‌ जुइ । 

न्स्यलय्‌ अनेक नसात नयागु, द्यःपिनिगु प्रसाद नयागु, भोजन 
यानागु, धौ, धौ नयागु, अनेक थरिया वसःत, यक्व ध्यबा, 
मोती, शंख, त्वइसेच्वंगु ख्वाःपाः, म्ह, त्वइसेच्व॑पिं मनू, त्वइसे 
च्वंगु फलफूल-स्वां, सिमा, चुलि, कुण्ड, समुद्र तरेजुयागु, खुसि 
व खुसिइ न्ह्यानाच्वंगु ल: खन कि ज्वलयू राज, मान प्राप्ति 
जुइ, सुख, आनन्द, जुइ, धन सम्पत्ति प्राप्ति जुइ, ध्यबा दुहाँवइ, 
जिन्सी वा नगद वा मूल्य प्राप्ति जुइ । 

न्ह्यलय्‌ दीप, छुं नं वस्तु च्यानाच्वंगु, थरिथरिया अन्नत 
वा छता जक अन्न, घ्यः वा छु नं चिल्लो पदार्थ, 
ल्यासेपिं मिसापिं, बांलाःपिं मिसापिं, न्ह्याइपुगु थासय्‌ वनागु, 
न्ह्याइपुगु छे, सुरुङ्ग आदि थासय्‌ छत्रछायाँ दुगु थासय्‌ वनागु, 
पटाका बिस्फोट, इन्द्रधनुष, भझिलिमिलि रंगिचंगी न्ह्याइपुसे 
च्वंगु म्हगस खन कि ज्वलय्‌ चिन्ता जुयाच्वंगु वा मनोरथ 
सिद्ध जुइ । दुःख जुयाच्वंगु सुखय्‌ परिणत जुइ, बाँकी 
बक्यौता जुयाच्वंगु ज्यात, कैफियत-तामेलिइ लानाच्वंगु ज्यात 
पूवनी, सिद्ध जुइ । 

म्हगसय्‌ डुंगाय्‌ च्वनाः खुसि, पुखू तरेजुयागु । यात्रा, छगू थासं 
मेगु थासय्‌ थ्यंगु । मेपिं, थःथिति, पासापिं वा छँयू लहिनातयापिं 
जनावरनापं गन॑ वनागु, चाःह्यूबनागु थें जाःगु अनेकन म्हगस 
खन कि ज्वलयू मध्यम ब्यवहार जुइ । ध्यबा दुहाँवइ, खर्च नं 
जुइ, वल, वन धइ थें तसक बांलाःगु नं मखु बां हे मलाःगु 
न॑ मखु पायूछिगु व्यवहार जुड, यक्व फाइदा हे मदुसां द्यापं 


खक जूहाह्‌ 

जुइमखु । 

५) म्हगसय्‌ न्यकू दुम्ह, तःतःपुगु वा दुम्ह, ग्यानापुसेच्वंगु मूर्ति, 
माकः, फा, सुं नं ग्यानापुम्ह जनावर, मुर्कट्टा, भूत, प्रेत, पिशाच, 
पिंगलरुप अले ग्यानापुसेच्चंगु किपा, दुर्घटनाया दृष्य, ग्यानपुक्क 
ल्वानाच्चंगु, सुंनापं थः ल्वानागु खन कि ज्वलय्‌ भय, हानी, 
नोक्सानी, चित्तसुख मदइगु, घात जुइगु, रोग लगेजुइगु, घाःपाः 
जुइगु, नाश जुइगु, स्यनीगु, शत्रु अप्वइगु, सामान तनीगु, 
खुयायंकीगु, बांमलाःगु व्यवहार भोग यायेमालीगु जुइ । 

६) गांया दुष्य, नगरया दृष्य, छ्यनय्‌ सँ खाःगु, सँ चाःगु दृश्य, 
खिचा, भौचा, तसकं वा वःगु, हाबलासा त्वःगु, च्चापुवा गाःगु, 
मिँ च्यागःगु, मिँ च्यानाः नष्ट जूगु, मेपिन्सं थःत बांमलाःगु 
ब्यवहाऱयाःगु, मेपिनि बांमलाक्क ल्वापु जूगु इत्यादि म्हगसय्‌ 
खन कि ज्वलयू बुद्धि व बलया नाश जुइ । थः मस्तयूत छुँ 
जुइगु । धन सम्पत्तिया नाश जुइगु । विघ्नबाधा वगु । शत्रु 
लगेजुइगु । यक्व खर्च यायेमालीगु ज्याखँत वइगु । थःगु मानसम्मानया 
हास जुइगु, अचानक आपत्‌, विपत्‌, संकटया ज्या जुइगु खः । 

७) न्ह्यलय्‌ बांमलाक सूर्य, चन्द्र आकाश मण्डल, तारापुञ्ज, 
ग्रहगति, भ्वखाय्‌ ब्वःगु, आकाशय्‌ बांमलाक्क नगू ल्वाःगु, 
आकाशया घटना ग्यानापुक्क खन कि ज्वलय्‌ म्हं मफइगु, ज्वर 
बझगु, विरामी जुइगु, मान-सम्मान, ऐश्वर्य, नाश जुयाः हानी जुइ । 

८) सर्प, अजिंगर, बिच्छी, मनूतयूत हानी याइपिं स्तनधारी पशुपंक्षी, 
गोही, खाद्यान्न वस्तुत, फलफूलत, द्यःपिं, देवीपिं, रुपरंग, 
भेषभूषा, रत्न, मणी, माणिक्य, सिंगार पतार, गन्धर्व समूह, 
सिद्धीगण, सुमधुर ध्वनी, न्ह्याइपुसेच्चंगु म्हस खन कि ज्वलय्‌ 
धन, धान्य लाभ जुइ । ज्याखँँत सिद्ध जुइ । 

९) तुं पँधेरा, बुँगाःचा, सा, मानव जीवनयू सहयोगी जनावर, 
पशुपंक्षी, पासापिंनापं न्ह्याइपुक चाःहिलागु, बांलाःगु व्यवहार 
जूगु, कन्या मिसापिनिगु पुचः, कन्या मिसापिंनापं जूगु सम्बन्ध, 
नांजाःपिं भिंपिं मनूत, शास्त्र समूह, रोगी, भोगी, शोकी, मरण, 
कामरत म्हगसयू खन कि ज्वलय्‌ बांलाःगु मंगलमय फल प्राप्ति 
जुइ । उत्सवया ज्याखँ जुइ | शुभाशुभ फल दइ । शुभलाभ 
जुइ । संतुष्टी दइ । 

थथे न्ह्यलय्‌ म्हगसयू खनाः हाकनं द्यन धाःसा व म्हगसया 
फल नाश जुइ । अशुभ, बांमलाःगु, ग्यानापुगु म्हस खन धाःसा 
ब्रम्ह गायत्री मन्त्रया जप यायेगु ॐ भुर्भुवस्व तत्स वितुर्बरिण्यं ॥ भर्गो 
देवश्य घिमयी धियो या नं प्रचोदयात ॥ १०८॥ लगालग यक्व दिंतक 
बांमलाःगु म्हस खन धाःसा - रक्तचण्डन सिँ कुचासं घ्यः इलाः 

च्याकाः क्वथाय्‌ कुँ थनाः ब्रम्हगायत्री जप यायेगु | १०८ || ० 

नेपाःया संकिपा ख्यलय्‌ निम्ह 
कलाकार याने जोडिदार कलाकारय्‌ 
लोकंह्वा:पिं खः मह याने मदनकृष्ण श्रेष्ठ व 
हरिबंश आचार्य । नेपाःया संकिपा ख्यलय्‌ 
निम्हं नापनापं ताः ईतक न्ह्यांःवनाच्वापिं 
कलाकारत खः । खला कलिउडयू जक मखुसे 
हलिउड बलिउडयू नं दइमखु जुइ | मदनकृष्ण 
श्रेष्ठ व हरिबंश आचार्य संकिपा ख्यलय्‌ 
जक मखुसे सामाजिक ख्यलयू नं नापनापं हे 
न्ह्यां:वनाच्चंगु दु । मदनकृष्ण श्रेष्ठ कालिउडय्‌ 
जक मखुसे नेवाः कला लागायू नं लोक॑ह्वाःम्ह 
कलाकार खः । कलिउड साँकिपा ख्यलयू 
वयेन्स्यः हे नेपालभाषा ख्यलय्‌ लोकंहवाःम्ह 
कलाकार खः मदनकृष्ण श्रेष्ठ । मह जोडीं 
नेपालभाषाया सँकिपात सिलु व राजमतिइ 
नापनापं हे अभिनय याःगु दु । कलाकार 
हरिबंश आचार्य न्हापां संकिपा सिन्दुरय्‌ 

अभिनय याःगु खः । अथे हे मदनकृष्ण 
श्रेष्ठ संकिपा बासुदेवय्‌ अभिनय यानाः 
संकिपा ख्यलय्‌ पला: तःगु खः । 
बासुदेवय्‌ न॑ मदनकृष्ण श्रेष्ठ व हरिबंश 
आचार्यं अभिनय याःगु दु । मह जोड़ीं नापनापं 
पलाः न्ह्याकूगु धाःसा २०३८ सालनिसें खः । 
नेपाल राष्ट्र बैंकया बार्षिक उत्सवया 
ज्याभरवलय्‌ मह जोड़ी नाप॑ च्वनाः 
बैंकटेश्वर नांया हास्य व्यङ्ग प्रहशन नं न्ह्यब्वःगु 
दु। व इल॑निसें मह जोड़ी आ:तक नं नापनापं 
हे संकिपा ख्यलय्‌ थःपिनिगु कलायात्रा 
न्ह्याकाच्चंगु खः । मदनकृष्ण व हरिबंश 
आचार्य संकिपा ख्यलय्‌ प्रहशन, टेलि 
सिरियलय्‌ जोडीकथं नापनापं न्ह्याःवनाच्वंगु 
खनेदु । मह जोड़ी थीथी संकिपात व 
टेलिसिरियलत मंकाःकर्थ हे निर्माण व 
निर्देशन यायेधुंकूगु दु । आःतक नं हास्य 


बा तरेन्द्रमान श्रेष्ठ उवंजाःजुः' 


ब्यङ्गया प्रहशन, नेवाः भायूया नाटक, खस 
भायूया नाटक, टेलिप्याखं, विज्ञापनयू नापनापं 
ज्या यानाः कला लागायू मदिक्क जोडिदार 
कथं न्ह्यांःवनाच्चपिं कलाकार खः । 

खला संकिपा ख्यलय्‌ थीथी 
कलाकारतयूगु जोडीत खनेदु, गथे कि दमन 
रुपाखेति व जितु नेपाल, सिताराम कट्टेल 
व केदार घिमिरे, शिवहरि पौडेल व किरण 
केसी । किरण केसी व राजाराम पौडेलया जोडी तर 
वयूकःपिनिगु जोडी धाःसा ताः ईतक न्ह्यानाच्च॑गु 
खनेमदु । तर संकिपा ख्यलय्‌ मह जोडी थें 

ताः ईतक न्ह्यानाच्वंगु जोडी खः दीपकराज 
गिरी व दिपाश्री निरौला । विगतयू रेडियो 
ज्याफूवः रेडियो नाटकयू राम बिलास व 
धनियाया पात्रय्‌ अभिनय यानाः लोकंह्वाःपिं 
कलाकार खः दीपकराज गिरी व दिपाश्री 
निरौला । रेडियो नाटकनिसें टेलि सिरियलय्‌ 
नापनापं अले संकिपा ख्यलय्‌ नापनापं जुयाः 
आः सिनेमा हलयू न॑ नापनापं न्ह्यां:वनाच्चंगु 
दु । अथे ला इलय्‌ ब्यलयू दीपकराज गिरी 
व दिपाश्री निरौलाया प्रेम प्रसंगया खँ नं 
चर्चा जुइगु याः । दिपाश्री निरौला टेलि 
सिरियल 'अग्निपथ'य्‌ अभिनय यानाः कलायात्रा 
न्ह्याकूगु खःसा दीपकराज गिरीं टेलि 
ज्याझूवः ट्वाक्क टुक्कय्‌ अभिनय यानाः 
न्स्याकूगु खः । लिपा दीपकराज गिरी व 
दिपाश्री निरौलाया जोडी छगू इलय्‌ तसक 
लोकह्वाःगु हास्य टेलि सिरियल तीतो सत्य 
चर्चित जूगु खः । टेलि सिरियल तीतो सत्यं 
थुपिं निम्हेसित जोडीकथं स्थापित याःगु 

खः । टेलि सिरियलं संकिपा ख्यलय्‌ पला: 
तःपि दीपकराज व दिपाश्रीं संकिपा निर्माणय्‌ 
नं नापनापं पला: न्ह्याकूगु खः । वयूकःपिन्सं 
संकिपा छः एकान छः, वडा नं. ६, छक्का 
पञ्जा व छक्का पञ्जा सिरीज न्ह्यानाच्वंगु दु 
धाःसा आः वयाः सिनेमा हलया नं संचालन 
यायेधुंकूगु दु । सिनेमा हलय्‌ कलाकार 
निर्मल शर्मा नापनाप॑ मेमेपिनिगु न॑ लगानी 
दु धइगु न्यनेदु । खास यानाः नेपाःया संकिपा 
ख्यलयू वा कलाकारिता ख्यलयू ताः ईतक 
जोडिदारकथं न्ह्यां:वनाच्चंपिं म्हो जक हे 
दु । थुगु ख्यलय्‌ जोडिदारकथं अप्वः धया 
थें हास्य कलाकारतय्‌ जोडी जक खनेदु । 
संकिपा ख्यलयू कलाकारतयू जोडी जक 
मखुसे गुटबन्दी नं उत्तिकं हे खनेदयाच्वंगु 
दु । अप्वः धया थें कलाकारतयू गुटबन्दी 
टेलि प्याखँ लागाय्‌ खनेदु । गुटबन्दीया चर्चा 
यायेबलयू कालिउडयू जक मखुसे नेवाः 
टेलिप्याखँ लागाय्‌ नं खनेदु । खला गुटबन्दी 


संक्रिपा ख्यलयू थीथी 

कलाकारतयूगु जोडीत 

खलेदु गथे क्रि दमन 
रुपारवेति व जितु 
नेपाल, सिताराम 

कटूटेल व 
के दार घिमिरे, शिवहरि 
पौडेल व किरण केसी, 


किरण केसी व 
राजाराम पौडेलया जोडी 
तर 


वयूक:पिनिग॒ जोडी 
धा:सा ता: ईतक 
न्ह्यानाच्च॑गु खनेमदु । 
तर संक्रिपा ख्यलयू मह 
जोडी थें ता: ईतक 
न्ह्यानाच्चंग्‌ जोडी ख्व: 
दीपकराज गिडी 
व दिपाश्री न्रौँला । 


धयागु संकिपा लागाय जक मखुसे हरेक 
लागायू नं खनेदयाच्चंगु दु । अझ अप्वः 
गुटबन्दी ला राजनीतिक लागायू खनेदु । 
राजनीतिक लागाय्‌ ला नेतातय्‌ दथइ गूट 
उपगूट हे खनेदु । 

सुचुकृचु व संरक्षण 


२०७२ सालया बैशाखं (१२) तच्वःगु भुखाय्‌ ब्वया: यल 
क्वाछँ बालकुमारी देयूग:या गजू ध्यचूगु व अंग: सँबाःगुलिं पूवंक पिया: 
दयेकेत च्यादँ पीमाल । च्यादँ लिपा २०७९ सालं न्हूकथं पुनर्निर्माण 
जूगु खः । २०८० साल जेठं पूवंक पुनर्निर्माण क्वचाःगु जुल । 
पुनर्निर्माण क्वचाःगु लू स्वयेबलय्‌ थ्व बालकुमारी देयूग: आकर्षक 
खनेदुगु जुल । 

आः बालकुमारी देयूगःया जःखः लिक्कया लकस सुचुकुचु 
यानाः सम्पदा संरक्षणय्‌ ध्यान बीमाःगु खनेदु । सम्पदाय्‌ लाःगु 
देयूगः जूगुलिं संरक्षण यायेगुलिइ नं उलि हे प्राथमिकता बीमाःगु खनेदु । 
देयगःया जःखः लकस यचुकाः तयेत सफा यायेगु व्यवस्था 
जुइमाः । देयूगःया न्ह्यःने बखुँयात भक्तजनतयूसं कःनि, छूव नकेगु 
याइगुलिं बखुँया लेदो(फोहोर) मुनीगु जुयाच्चन । लःया मात्रा खर्च 
यानाः लच्छिइ छकः सफा यायेमाःगु दायित्व क्वबीमाःगु खनेदु । 

अथे हे बालकुमारी देयूगःया उत्तर दिशायू स्वाहाने त्वाथः 
दुसां अंगः दनातःगुलिं छयूलाबुलाय्‌ मवःगु जुल । उगु स्वाहाने बन्द 
यानातःगु कारण बालकुमारी देयूगः छगूकथं पीठ जूगुलिं संरक्षणया 
लागि उकथं अंगः दनातःगु खः । लँसं लाःगुलिं न॑ अन उलि फोहोर 
जूगु खनेमदु, इलय्‌ ब्यलयू यल महानगरपालिकाया सफाईकर्मितयूसं 
अन च्वाफिं पुनाः सफा यायेगु याः । 

बालकुमारी देयूगःया पश्चिम दिशायू (न्ह्यःने) दयेकातःगु 
ल्वहँहितिइ वा वइबलय्‌ जक फोहोर मुनीगु खनेदु । थ्व ल्वहँहितिइ 
लः मवःसां ल्युने दुगु उद्यान(क्यब)या नितिं छगू आकर्षण जूगु 
खनेदु । उद्यानय्‌ अक्सिजन फयूया लागि स्वांमा व सिमात पिनातःगु 
दु । उद्यानया लिक्क पुखू छगू नं 
बांलाक मर्मत यानाः दयेकूगु दु व 
लः मुनाच्वंगु खनेदु । तर लखय्‌ 
वथंगःगु (जलकुम्भी) सफा 
यायेमा:गु, आवश्यक 
खनेदु । उद्यानया छचाःख्यरं 
सुरक्षाया नितिं पःखाःद्यःने 
डण्डीबार तयातःगु जुल । 
पुखू सफा यानाः अंग 
दयेकूबलय्‌ व म्हुयास्वःबलय्‌ 
उत्तर दिशाया उद्यानय्‌ महाद्यः 
लुयावःगुलिं अन न॑ बांलाक जे 
महाद्यःया देयूग: दयेकातःगु = 
खनेदु । उत्तर दिशाया पीच लँसं | “0 
वयेजिइक दयेकातःगुलिं छगूकथं 

1 दशराज शाक्य 

न्ह्याइपुगु लकस खनेदुगु जुल । 

आः थौंकन्हय्‌ बालकुमारी देयूगःया न्ह्यःने दुगु निगू सतः, 
फल्चा (पश्चिमपाखे) नं न्हूकथं पुनर्निर्माण (२०८० भाद्र, असोज) 
जुयाच्वंगु जुल । थ्व नं क्वचायेधुंकल । 

पूर्व (वँता) पाखे दुगु सतलय्‌ छगू तल्ला नं थथे 
यानाः दयेकूगुलिं थ्व आकर्षणया सतः खत । भ्वय्‌ न्यायेकेया 
लागि भक्तजनतयूत बालं बिया: आम्दानी मुंकेगु ज्याखँ नं पायूछि 
खनेदु । उखे दक्षिण दिशाय्‌ खनेदुगु सतः नं न्हूकथं मर्मत, पुनर्निर्माण 
यानाः मेगु छगू तल्ला तःजिक दयेकाः थपेयाःगु न॑ आकर्षक 
खनेदु । थ्व नं भक्तजनतयूत भ्वयू न्यायेकेगु नितिं बालं बिया: अर्थ(दां) 
मुंकेगु ज्याखँ जूगु बांलाःगु हे खँ खः । अन ला पार्टी शैलीया भ्वयू 
न्यायेकेगु, छुं संस्था, संगठनया सेमिनार व ज्याझ्वः नं जुइगु याः । थ्व 
आकर्षक खनेदुगु नितँ जाःगु सतः खः । 


लिखँ 

सिमा, जडिबुटी, स्वां व मेमेगु जैविक सिसाबुसा प्राकृतिक 

उपहार, बरदान खः । थुकिया भूमि, उद्यानया संरक्षण यायेमाःगु अत्यावश्यक 
खनेदु । बालकुमारी देयूगःया भूमि, उद्यान न॑ सम्पदा हे 
खः । फयू, अक्सिजनया लागि 
Fr भूमि, क्यब-उद्यानया आपालं 
4 महत्व खनेदु । प्राकृतिक 
स्रोतया प्रयोग उचितढंगं जुइमाः । 
नेपाःया संविधान-२०७२ या 
अनुसूचि ७ सं सीमानदी, 
जलमार्ग, वातावरण(लकस) 
संरक्षण, जैविक विविधताया नापं 
जङ्गल, हिमाल, वन संरक्षण, जल 
उपयोगयात संघ व प्रदेशया 
मंकाः अधिकारया सूचिइ 
दुथ्याकातःगु खनेदु । थ्व खँय्‌ 
उचित ध्यान बियाः बालकुमारी 
देयूग: व जःखःया लकसस्‌ 
ध्यान बीमा: व संरक्षण जुइमा | ० 


कविताय शब्द दुनेया शब्द 


‘Every poem is a poem within a poem’ Wallec Stevens (American Poet) 

कविताया निर्माण भार्वावचारं मखु, शब्दं जुइ धाइपिं 
दु । शब्द सत्तां स्वीकार याइपिन्सं समीक्षायात शाब्दिक विश्लेषण 
(verbal an4]9515) खंकी । खः, कविताय्‌ शब्द महत्वपूर्ण जुइ । 
तर शब्द फुक्कया स्तर ($125), हैसियत, थाय्‌ (P05००) , क्रिया 
(Functi0n) अन समान जुइमखु । कविताय्‌ प्रत्येक खँग्वःया ज्या, 
भूमिका पानाच्चनी । कविता थुइकेत प्रत्येक खँग्वलय्‌ सूक्ष्म, स्थूल, 
प्रमुख गौण दायित्वयात मनन्‌ यायेमाः । खँल्हाबल्हाय्‌ शब्दं म्हितीगु 
भूमिका व कविताय्‌ म्हितीगु भूमिका पाइ । कविताय्‌ शब्दया भूमिका 
पिनें थुइकां गाइमखु । अन शब्दया आन्तरिक विश्लेषण (ऽcannin) 
आवश्यकता जुइ । 
धाइ, सही कविता (२691 0811) कविता दुनेया कविता 
(Poem within Poem) जुइ । कविता पिनें खनी । व कविताया 
बाह्य, भौतिक रुप जुइ । कविताया प्रत्यक्ष शाब्दिक संरचना (४/९7७1 
Structएre) कविताया स्थूलरुप जुइ । ब्वमिया प्रथम स्वापू थ्व हे 
संरचनालिसे जुइ । कविताया संरचनाय्‌ थीथी शब्दं म्हितीगु ब्याकरणीय 
भूमिका (1911191091 1010) पानाच्चनी । कर्ता, कर्म, विशेषण, 
क्रिया-विशेषण शब्दतयूसं म्हितीगु थीथी भूमिका खः । कविताय्‌ 
दुहाँवनेत खँग्वलं म्हिताच्चंगु P1५ 01 ५९९८ या भूमिका मनन्‌ 
यायेमाः । कविताय्‌ खँग्वःतय्‌ ब्याकरणीय स्थिति भूमिका छथी हे 
जुइमखु । गुलिं खँग्वःया थःगु स्वतन्त्र अर्थ दइमखु । अयूनं थुमि 
ब्याकरणीय संरचनात्मक औचित्य दयाच्चनी । “अथवा” “छु 
“गधे” “व” “तर” । थुमित प्वंगु खँग्वः (2111 ०५५) धाइ । 
प्वंगु खँग्वःया अर्थ खः । थःगु हे स्वतन्त्र अर्थ मदुगु । अयूनं भाषिक 
गन्थनया सर्न्दभय्‌ थुमि ज्या वइ । वस्तु , क्रिया, विशेषणलिसे स्वापू 
दुगु खँग्वःतयूत दुकुलुगु (८०॥।९॥। ०7१५) धाइ । थुमि थःगु हे स्वतन्त्र 
(Intrinsic) अर्थ दइ । कविताया समीक्षा यायेबलय्‌ गुगु खँग्वःत 


खा जाई 


1 नर्मदेश्वर प्रधान 


दुकुलुगु खः । गुगु संरचनात्मकतायात बांलाक थुइकेमाः । कविता 
खँग्व:तयू पुचः जक मखु । कविताय्‌ शब्दतय्‌ सार्थक विन्यास दइ । 
संरचना दइ । शब्दविन्यास पूर्णशब्द व ब्याकरणीय खँग्वःतय्‌ संयुक्त 
कुतलं जुइ । स्वतन्त्र अर्थ मदुसां कविता सार्थक यायेत संरचनात्मक 
खँग्व:तयू (80000019]1 115) भूमिका महत्वपूर्ण जुड । कविता 
थुइकेत शब्दतयू दुनेपिनेया अन्तरसम्बन्ध, अन्तरक्रियायात थुइकेमाः । 

कविताय्‌ शब्द संयोजनया औचित्य ब्याकरणीय स्वापुतिं 
जक सिद्ध जुइमखु । शब्द संयोजन (word arrangement) 
ब्याकरणीय दृष्टिकोणं पायूछि जुइफु । तर अर्थ औचित्य (semantic 
justification) कान्यिक मजुल कि व निरर्थक जुइ । कवितायू 
खँग्वःया स्थिति, स्तर, क्रियायात गन्तब्य अर्थया सर्न्दभय्‌ थुइकेमाः । 
कविताय्‌ शब्द विश्लेषणया उद्देश्य सामान्य अर्थबोधया निम्ति जक 
जुइमखु । विशेष अर्थबोध, असामान्य अर्थ गुञ्जन वयागु लक्ष्य 
जुयाच्चनी । कवितायू खँग्वःया विवेचना यायेबलय्‌ थ्व वाःचायेकेमाः । 


बर्षा जि वयेधुन थनी भव भव्य यायेत 
ग्रीष्म गौरव-पता व चटक्क चायेत 
जिं हयागु सत्य जगतय्‌ अति भिंगु कालं 
याना विरोध रवियागु व अङ्कमाल 
सिद्धिचरण, बर्षा, नेपाली विहार, १०६९ मिलापुन्ही 


प्रस्तुत “बर्षा” कविता कवि सिद्धिचरणया रचना 
खः । पिने थ्व कविताया विषय “बर्षा” खः । थन दुगु खँग्वःतयूसं 
“ग्रीष्म” ऋतु चिइकाः “बर्षा” ऋतु वयेत्यंगु अर्थ बिड । पिने थ्व 


ऋतु विषयया कविता जुइ | कविताया अर्थ पिनेया खँग्वःया आधारयू 
कायेगु खःसा अर्थ थुकी हे सीमित जुइ, तर कविया उद्देश्य थन 
पिनेया अर्थय्‌ लिकुनाच्वंगु मदु । पिने खनेदुगु “बर्षा” कविता दुने अदृश्य 
कविता दु । सही कविता अन थ्वयाच्वनी । “बर्षा” कविताया अर्थ 
थन सामान्य बर्षा मखु । परिवर्तन, क्रान्ति, हिउपाः जुइ । बर्षा ऋतुया 
थन मानवीयकरण (२९1$0111८9701) जुयाच्वंगु दु । यथार्थय्‌ बर्षा 
ऋतुयात मनू थें ब्वयेगु स्वाभाविक जुइमखु । विसंगत खनेदइ । तर 
प्रतिकात्मक अर्थय्‌ बर्षाया थुकथंया प्रस्तुति संगतिपूर्ण जुइ । बर्षा थन 
क्रान्तिया शंखनाद जुयाः थ्वइ । बि.सं. १९९७ पर्वय्‌ थ्व हे कविताया 
कारणं कवि सिद्धिचरणयात तात्कालीन राणाशासनं जेलय्‌ कुंगु 
खः । बर्षा कविता दुनेया कविताय्‌ च्यानाच्वंगु क्रान्तिया ज्वाला 
खंकेत कविताया पिनेया शब्द दुनेया शब्दं खंकेमा:, थुइकेमा: । 
कविताय्‌ सही कविता पिनेया संरचना जुइमखु । दुनेया 
कविता जुइ । कविताय्‌ सही खँग्वः पिनेया मखु । दुनेया खँग्वःत 
(words within एण०0) जुयाच्वनी । कविता पिनेया शब्दार्थय्‌ 
सीमित जुइमखु । शाब्दिक अर्थय्‌ (11281 56156) सीमित कविता 
पतिचिंगु (19) जुइ । उकि गहिराइ दइमखु । व आयामिक 
जुइमखु । पिनेया शब्दार्थ दुने आन्तरिक शब्दार्थ अन्तरनिहित जुयाच्वनी । 
आरोपित जुयाच्चनी । कवितायू दुने प्रतिध्वनित जुइगु थ्व हे शब्दार्थ 
सही कविताया आधार जुयाच्वनी । शब्दया पिनेया अर्थस्वरुप 
अभिधात्मक (801190191) जुइ । शब्द दुने थ्वइगु शब्दार्थ लक्षणात्मक, 
ब्यञ्जनात्मक (४१५७) जुइ । कवितायू कवितात्मकता, सौन्दर्य 
कला शब्दया लक्षणात्मक, ब्यञ्जनात्मक (1९७३।।९) शब्दध्वनीं 
पिज्वयाच्वनी । कविताय्‌ शब्द विश्लेषण (verbal analysis) 
यायेबलयू पिनेंजक खंकाः मगाः । शब्ददुने थ्वइगु ध्वन्यार्थयात लाये 
फयेकेमाः । शब्द दुनेया शब्दया अर्थ आन्तरिक गहनता, प्रतकात्मकता, 
घनत्व व शब्दध्वनी जुइ । थुमिसं कविता दुनेया कवितायात छर्लङ्ग 
ब्वइ । सामान्य खँल्हाबल्हा पिनेया शब्दार्थय्‌ सीमित जुइ । थुकी 

शब्द दुनेया शब्दय्‌ चमत्कारी दइमखु । कविताय्‌ भाषिक विचलन 
(deviation), श्लेष (Ambiguity), व्यङ्ग्य (irony), प्रतीक 
(symbol), विम्ब (1113420), रुपक (Metaphor), विरोधाभाष 
(Para4०%) दइ । शब्द दुनेया शब्दं पिहाँवइगु चमत्कारपूर्ण प्रभावया 
(magical effect) लिधंसा थुपिं जुइ । 

कविताय्‌ भाषाया विश्लेषण स्थूल (118010 16061) स्तर 
जक यानाः मगाः । सूक्ष्म स्तर (117० ।९४९]) नं जुइमाः । शब्द 
भाषा पद्धतिया (11४५०९९ ५५५००) आधारभूत अंग खः | कविता 
भाषिक संरचना जूगुलिं कवितायू खँग्व:या महत्वपूर्ण स्थान दइ । तर 
कविताय्‌ खँग्बःयात भाषिक पद्धतिया सामान्य अंग खंकाः मगाः । 
भाषा सौन्दर्यशास्त्रया आधार नं खंकेमाः । भाषा व्यवहारय्‌ शब्दया 
जीवनया अनेक पक्षलिसे अन्तरक्रिया जुइ । फलतः शब्दं बहुआयामिक 
व्यक्तित्व विकास याइ । कविताय्‌ शाब्दिक विश्लेषणया आज्जु शब्दया 
बहुआयामिक व्यक्तित्व पहिचान यायेगु जुइ । थुकिया निम्ति खुल्ला, 
चक्कंगु भेदूय दृष्टिकोण माः । 


४] मंठालनारायण जोशी 


$ 
बुलुगु सर्गः 
क्वसं फिस:या धरा 
मिखायू ल: लुल 


२ 
छम्ह ध्येबा वँय्‌ 
मिखा कना: द्यना:च्वं 
थःयात त्वता: 


३ 
देयूग:या लुखायू 
न्हिलाच्चन मुसुक्क 
ल्वहँयाम्ह सिंह 


नेपालभाषाया इतिहासय ने. सं. १०८४ या आन्दोलन 
(बि. सं. २०२२ सालया भाषिक आन्दोलन) 

न्ट्यखँ 

नेपालभाषा नेपाःया छगू पुलांगु भाषा खः । थ्वया इतिहास 
१५ झिंन्यासः दँ स्वयां पुलां । बोलिचालिया भाषा जक मखु, नेपाल 
सम्वत्‌ २३५ निसें लिखित भाषाया रुपय्‌ हे विकसित जुइधुंकूगु भाषा 
खः । प्रशासन, साहित्य, संचार आदि थीथी ख्यलयू बुलुहुँ न्यनावनां: उत्तर 
मल्लकाल थ्यंबलयू थ्व भाषां समाजयू व्यापक थायू कायेधुंकूगु खः । 
देयूया हे राजकीय भाषा जुइधुंकूगु खः । तर पृथ्वीनारायण शाहनं 
स्वनिगः त्याकेधुंकाः नेपालभाषा राज्य-भाषाया हैसियत मदयावन । 

राणा शासनया इलय्‌ थ्व भाषायात सरकारपाखें तसक॑ दमन 
जुल । थ्व भाषां च्वयेगु हे सरकारया मिखाय्‌ अपराध जुल । तर थज्याःगु 
ज्यामछिंगु व थाकुगु इलय्‌ न॑ जनता सुम्क मच्वं । पण्डित निष्ठानन्द 
बञ्राचार्य, महाकवि सिद्धिदास महाजु, माष्टर जगतसुन्दर मल्ल, योगवीर 
सिं, शहीद शुक्रराज शास्त्री, धर्मादित्य धर्माचार्य थें जाःपिं नेपालभाषाया 
महारथीपिन्सं सरकारी दमनया पर्वाह मयाःसे थःथःगु थासं थीथीकथं 
नेपालभाषाया पुनःउत्थानया ज्या न्ह्याकल । मेमेपिं नेवाःतयूसं नं थःगु 
भाषाया प्रतिरक्षाया नितिं निरन्तर संघर्ष यानाच्चन । 

ने.सं. १०७१ सं, राणा शासन क्व:दलाः प्रजातन्त्र वसेँलिइ 
राज्यया भाषा नीति भतिचा उदार जुल । ब्वनेकुथिइ नेपालभाषा विषय 
छगू औपचारिक शिक्षाकथं ब्वनेदइगु यानांबिल । उबलेया छगू जक 
सरकारी विद्युतीय आमसंचार माध्यम रेडियो नेपालं नेपालभाषां ५ 
न्यागू मिनेटया बुखँ बिइगु ज्या जुल । ने.सं. १०८० निसें वालयू छकः 
नेवाःतयूगु संगीत, संस्कृति व नेपालभाषा साहित्य पिब्वइगु १५ मिनेटया 
“जीवन दबू” ज्याझवः नं नेपालभाषां प्रशारण जुल । 

तर ने.सं. १०८१ (२०१७) सालं जुजुं प्रतिक्रान्ति यानाः सत्ता 
थःगु ल्हाःतिइ कयाः देशय्‌ निरंकुश पंचायती ब्यवस्था लागु यासेँलिइ 
भाषा नीति नं अनुदार जुल । खस अहंकार्‍यात राष्ट्रिताया पिबःसां 
भुनाः 'छगू देय्‌ छगू भाषाया नीति' नालाः खस भाषा बाहेक देयूया 
मेमेगु भाय्‌ न्हंकाछूवयेत स्वल । ने.सं. १०८४ (२०२०) सालं 
पद्मकन्या कलेजय्‌ जूगु नेपालभाषा साहित्य सम्मेलनय्‌ भाषा 
अधिकारया खँ ल्ह्वन धइगु त्वहः चिनाः हनेबहःम्ह च्वमि व स्यनामि 
भाजु सूर्यबहादुर पिवाः, लक्ष्मण राजवंशीपिन्त ज्वनाः कुनाबिल । 
रेडियो नेपालं नेपालभाषां बियाः वयाच्वंगु न्यागू मिनेटया बुखँ बीगु 
ज्याझ्वः नं २०२२ साल बैशाख १ गतेनिसें लिकयाबिल । थुकिया 
विरुद्ध जनता दन । स्वनिगः व लिक्क लिक्कया नेवाः बस्तीइ 
बिस्कंया छगू आन्दोलन ब्वलन । साहित्य सम्मेलनया माध्यमं जूगु थ्व 
आन्दोलनयात २०२२ सालया भाषा आन्दोलन धायेगु याः । 

नेपालभाषाया अवस्था थौं नं संकटयू दु । राज्यया 


ह्व डा. पुष्पराज राजकर्णिकार झा बिष्णु चित्रकार 
ज्याखँया रुपय अझ नं थायू कायेफुगु मदुनि । थुकिया पठनपाठन 
न॑ सुनिश्चित मदु । नेपालभाषाभाषीत अझ नं आन्दोलनया स्थितिइ 
हे दनि । थौंया आन्दोलनयात सुथां लाकेत विगतया आन्दोलनयात 
लुमंकेगु व कुलेगु थ्व च्चसुया तातुना खः । थ्व च्चसु जिपिं निम्ह 
डा. पुष्पराज राजकर्णिकार व बिष्णु चित्रकार जानां: छुं छुं प्रकाशित 
ब्वनेगु ज्वलं व मूलरुपं जिमिगु लुमन्तिया लिधँँसाय्‌ च्वयागु 
जुल । थुकिइ मगाः मचाःगु व भिंकेमाःगु यक्व दयेफु । 


आन्दोलनया लुमन्ति 

ने.सं. १०८५ चौलाथ्व ११ कुन्हु (२०२१ चैत्र मसान्त) 
रेडियो नेपालं बियाः वयाच्चंगु ५ मिनेटया बुखँ (समाचार) दिकेगु 
सूचना वल । थ्व सूचनां नेवाः ल्यायम्हतयगु नुगलय्‌ तसकं भुखाय्‌ 
ब्वयेकल । थ्व सूचना मचायेक हे छचाःख्यरं न्यनावन । थ्व खँय्‌ 
बहनिइ लिबाक्कतक थीथी सहलह जुल । जुद्धोदय स्कूलया ब्वनामिपिं 
छत्रपाटी स्वांछपू गणेद्यःया गणेश सायूमि व क्वनायूत्वाः (कमलाछि) 
या मुक्ति सायूमिपिन्सं त्वाःत्वालय्‌ पोष्टर तिकेगु ग्वसाः ग्वल । 
पोष्टर च्वयेगु व पोष्टर अंगलयू तिकेत मः दयेकेगु ज्या न॑ वहे बहनिइ 
जुल । सब्बु चान्हयू यँया थीथी त्वालय्‌ छम्हं मेम्हेसिगु ब्वहलय्‌ गयाः 
सुलाः सुला: उगु पोष्टर तिकेगु ज्या जुल । उगु पोष्टरय्‌ इमिसं थःगु 
तं थुकथं प्वंकूगु खः । 

'गोरखालीतय्‌ गोरखा राज 
नेवा:त फुक्क भागाभाग /” 
व 
'छगू देय, छगू जाति व छगू भायया नीति 
मूर्दावाद ! मूर्दावाद ! ! 

कन्हयूकुन्हु सुथय्‌ (२०२२ साल बैशाख १ गते/ने.सं. 
१०८५ चौलाथ्व १२) बागबजाःया बिजुली अद्दाय्‌ मतया ध्यबा 
पूवंथाय्‌ पद्मोदय हाइस्कुलया ब्वनामि माहिलाकाजी तुलाधर (मखंबहाः) 
नापलात । अन नं थ्व सरकारया भाषानीति व रेडियो नेपालं नेपालभाषां 
समाचार बिइगु दिकूगुया विरोधय्‌ छुं यायेमाः धयागु खँय्‌ सहलह 
जुल । छु यायेगु धइगु खँय्‌ च्वःप्वः धाःसा लुइकेमफुनि । उकिं 

न्हिनय्‌ भिंनिताः इलय्‌ न्हू सतकया वंगलःसिमा क्वय्‌ नापलायेगु खँ 
क्वःजित । उगु इलय्‌ सूचं बिइफुपिन्त सूचं बिइगु ज्या जुल । थ्वयां 
न्ह्यः कवि दुर्गालाल श्रेष्ठनापं न॑ सहलह ब्याकेगु ज्या जूगु खः । 

शान्ति निकुञ्ज विद्यालयया मूलुखाय्‌ तीर्थराम डंगोलं बिष्णु 
चित्रकारयात (त्यंगः) न्हू सतकय्‌ नापलायेगु सूचं बिइवं ब्वाँय्‌ ब्वॉय्‌ 
न्हू सतकय्‌ थ्यंकःवन । अन मुक्ति सायूमि, गणेश सायूमि, माहिलाकाजी 
तुलाधर, पुष्परत्न तुलाधर (न्ह्यःखा गल्ली) न्हापां हे थ्यनाच्वनेधुंकूगु 
जुल । अन सकलें सीघः बिहारय्‌ वना: सहलह ब्याकेगु खँ जुल । 

सीघः बिहारय्‌ रत्नमान डंगोल, (मखं गल्ली), प्रेमरत्न 
तुलाधर (मखं गल्ली), दुर्गामानन्द बज्राचार्य (झ्वाःबहाः) न॑ थ्यन । 

सीघः बिहारय्‌ च्वनाः ताउत सहलह ब्यात । आःया 
इलय्‌ विरोधकर्थ जुलुस, ब्वज्या जक यानां: सुरक्षा कानून 
लगेयानाः ज्वनायंकिइ, थुक जनतायात थने नं फइमखु अले 
विरोधया सः माःथाय्‌ थ्यंके फइमखु छु यायेगु धयागु खँ जूबलय्‌ छगू न्हूगु 
प्रस्ताव वल । शनिवाः शनिवाःपतिकं मदिक्क साहित्य सम्मेलन यायेगु, 
विरोधया सः तयेगु खँ जुल । सुयात॑ ज्वंसा मेथाय्‌ मेम्हेसिनं 
न्वँवायेगु व सम्मेलनया सूचं थाय्‌ थासय्‌ थ्यंकेगु खँ जुल । 
थ्वया नापनापं ल्हाःचिं मुंकाः रेडियो नेपालय्‌ लःल्हानाः विरोध 
प्वंकेगु खे नं क्वजित । थ्व खँयू सकसिगुं सहमति जुल । अन भिक्षु 
अश्वघोष व भिक्षु कुमार काश्यपनापं नं सहलह ब्यात । वयूकःपिन्सं 
न॑ सम्मेलनय्‌ ब्वति कयाः न्वँवानाबिइगु बचं बियादिल । 

थ्व ज्याझ्वः सुथां लाकेत सकल भायूह्यःमि, साहित्यकार 
व मेमेपिंनापं न॑ सहलह ब्याकेगु, इनाप यायेगु क्वःजत । दकले 
न्हापांगु मुँज्या २०२२ बैशाख ५ गते शनिवाःकुन्हु सीघः बिहार 
ल्यूनेया क्वःबहालयू यायेगु क्वःजित । अले न्हिँन्हिं धइ थें पासापिं 
मुनाः सुथय्‌ बहनिइ साहित्यकार, भाषाह्यःमिपिन्थाय्‌ छँय्‌ छँयू वनाः 
विरोध-सभाय्‌ वा साहित्य सम्मेलनय्‌ ब्वति कायेगु व थःगु सः 
तयेत इनाप याःवनेगु ज्या जुल । नकतिनि धया थें भाषाया अधिकाया 
खँयू न्वँवाःगुलिं सूर्यबहादुर पिवाःपिन्त ज्वनाः कुंगु दसि दुगु हुनिं 
आपालं च्वमिपिन्सं थुज्वःगु मुँज्याय्‌ थःपिन्सं तप्यंक ब्वति काये 
मफइगु व दुनें दुनें फुगु चाःगु ग्वहालि यायेगु बचं बियादिल सा 
गुलिसिनं छुं लिसः बियामदी । अथे हे गुलिखे भाषा ह्यःमिपिं 
उसाँय्‌ मदयाच्चन सा गुलिसित नापलायेमफुत । अथे नं कन्या 
मन्दिरया स्यनामि व कवि दुर्गालाल, जुद्धोदयया स्यनामि व च्वमि 
इश्वरानन्द श्रेष्ठाचार्य व मचा साहित्यया न्ह्यलुवा शान्तदास 

मानन्धरपिन्सं धाःसा माःगु ग्वहालि, तिबः बिइगु व मुज्याय्‌ न्वँवानाबिइत नं बचं 
बियादिल । वयूकःपिन्सं शुरुनिसें लिपातक फुक्क थें मुँज्याय्‌ भायाः 
माःगु तिबः बिइगु व थःगु सः तयेगु ज्या यानादिल । थ्वया दुइ रेडियो 
नेपालया अन्यायपूर्ण ज्यायात कयाः च्चसापासाय्‌ सहलह ब्याकेगु ज्या 
जुल । च्चसापासाया नायः प्रेमबहादुर कसाःया छँयू च्वंगु मुँज्याय्‌ वयूकलं 
छगू प्रस्ताव न्स्यब्वयादिल । “थ्व सरकारं नेपालभाषायात स्यायेगु ज्या 
यात | उकि नेपालभाषा सित धकाः सिथं यंकेनु, थुकिं सरकारयात विरोध 
यायेगु, जनतायात चेतना थनाबिइगु यात धाःसा हलिमय्‌ ब्यापक 
प्रचार जुइ' धइगु खः । थ्व खँँयात च्चसापासाया छूयाज्जे ईश्वरानन्द 
श्रेष्ठाचायै विरोध यानादिल । 'थुलि ज्यां नेपालभाषा सिइमखुनि, उकिं 
भीसं थुकिया विरोधय आन्दोलन यायेमाः धइगु सः तयादिल । अन 
छुं खँ क्वःछिइमफुत । च्वसापासां मेगु छुं ज्या मयाःसां इश्वरानन्दं 
आन्दोलनया नेतृत्व यानादिल । प्रेमबहादुर कसाःनं न॑ थीथी थासय्‌ 
न्वचु बिइगु ज्या यानादिल । 

दकले न्हापांगु मुँज्या जूगु सीघः बिहारया ल्यूने च्वंगु 
क्वःबहालय्‌ भिक्षु अश्वघोष, भिक्षु कुमार काश्यपनापं इश्वरानन्द 
रेष्ठाचार्य, दुर्गालाल व शान्तदासपिन्सं न्वँवानादीगु जूसां ल्यायेम्हपिं 
ज्याकःमिपिन्सं थःथःगु चिनाखँ ब्वनाः न्यंकूगु खः । 

अनं लिपाया स्वंगूति मुँज्या क्वःबहालय्‌ जुल सा छगू 
मुँज्या कन्या मन्दिरय्‌ जुल । मुँज्यायू न्हूपिं मनूत कायेगु व न्हू न्हूपिं 
च्वमिपिन्सं थःथःगु च्वसु ब्वनाः न्यंकेगु ज्या यात । 

थ्व ज्याझवःयात तःब्याकायंकेत त्वाःत्वालय्‌ पालंपाः मुँज्या 
यानावनेगु व थीथी त्वाःयापिन्त नं सक्रियरुपं ब्वति कायेकेगु व जनताय्‌ 
चेतनाया लहर थनेमाःगु सहलह जुल । 

उगु इलय्‌ थीथी त्वालयू वामपन्थी बुद्धिजीविपिन्सं पञ्चायती 
स्थानीय चुनावयू ब्वत कयाः जनताया सेवा यायेगुया नापनापं 
जनताय्‌ चेतना थनेगु पञ्चायती निरंकुशतायात दुनें पिनें निथासं प्रहार 
यायेगु नीति कयाः न्ह्यज्याःगु जुल । इपिं मध्ये ज्याःबहाःया जीवनप्रसाद 
श्रेष्ठ, किलागःया चन्द्रानन्द नेवाः, ध्वाखाबहाःया ज्ञानमानन्द बज्राचार्य, 
यतखाया विष्णुबहादुर श्रेष्ठ, भिंद्यःत्वाःया कृष्णहरी स्थापित व 
मेमेपिं न॑ थ्व विरोध अभियानयात ग्वहालि यायेत तयार जुल । 
थ्व हे सिलसिलायू जीवनप्रसाद श्रेष्ठ्या नायःसुइ ज्याःबहालयू 
ल्यायूम्ह पुचः धइगु खलः नीस्वनाः तःजिक मुँज्या जुल । अन 
हरिशंकर रँजितकार, द्वारिकालाल दाउेपिनिगु भूमिका यक्व दु । जीवनप्रसाद 
्रेष्ठ्या किजा सुरन्द्रप्रसाद श्रेष्ठं कवि दुर्गालालया 'घाः जुयाः जक 
ख्वयागु खः....' धइगु म्यँय्‌ लयू तयाः लसकुस म्यँ हाला: न्यंकूगु 
खः । थ्व म्यैँ कवि दुर्गालालया तसकं लोक॑स्वाःगु म्यँ खः । 

थुकथं हे संगीतकार सुरेन्द्रप्रसाद श्रेष्ठं तःगूमछि कवि 
दुर्गालालया विरोधया म्यँय्‌ संगीत तयाद्यूगु जुल । 

अनाल मुक्ति सायूमिं कमलाछि त्वालय्‌ मूँज्या पाःब्व 
कयावन । थ्व ज्याझ्वः ताःलाकेत अन “पासा पुचः? धइगु खलः नं 
नीस्वनाः ख्याल: च्वमि व स्यनामि श्रीकृष्ण 'अणु', मथुराराम श्रेष्ठ, 


विजय मानन्धर व मेमेपिं ल्यायूर्म्हापं सक्रिय जुयाः तःजिक मुँज्या 
हन । 

वयां लिपा कवि नातिबज बज्राचार्य व दबलकाजी 
तुलाधरनापं जानाः भोताहिति, दगुबहाःया ल्यायूम्हत जाना: दगुबहालय्‌ 
तःजिक मुँज्या याःगु जुल । थर्नाल त्वाः त्वालय्‌ साहित्य मुँज्या 
यायेत झवःछुइगु शुरु जुल । मुँज्यायू अप्वः धया थें विद्रोहया चिनाखँ, 
असन्तोषया चिनाखँ, ध्याचू चिनाखँ आपा: दुथ्याःगु जुल । मतिना 
व न्ह्याइपुकेगु खँँ दुगु चिनाखँँ व च्वसु उगु मुँज्यायू सुनां नं ब्वंगु 
जुल । मुँज्याय्‌ न्वँवाइपिन्सं न॑ विरोधया सः तयेगु शुरु यात । 
ब्यवस्थाप्रति असन्तोषया सः न्यनेत मनूत न्हिया न्हिथं मुँज्याय्‌ आपा: मुंगु 
खनेदत। थुकिं पञ्चायती ब्यवस्थायात सीमदयेक विरोध यायेगु व जनतायात 
चेतना थनेत थ्व मुँज्या सफल जूगु खँ मनूतयूसं वाःचायेकल । 

थ्व मुँज्या झवाःबहालय्‌ दुर्गामानन्द बज्राचार्य, ध्वाखाबहालय्‌ 
ज्ञानमानन्द बज्राचार्य न्ह्याकादीगु खःसा जमल बहालय्‌ छकः जक 
जूगु दु । थुकथं हे नक्सालय्‌ तुल्सी सायूमिपिन्सं ग्वसाः ग्वयादीगु 
खः । 

जनबहालय्‌ राजा शाक्य व मेपिं पासापिन्सं ग्वसाः ग्वःगु 
दु । थ्वयां लिपा क्वाःबहालय्‌ उत्तमरत्न बज्राचार्य 'दीपक'पिन्सं मुँज्याया 
ग्वसाः ग्वल सा त्यंगः, कुलांभुलुइ (रक्तकालीइ) बिष्णु चित्रकार त्वाःयापिं 
मनूत मुंकूगुलिं तःजिक मुँज्या जुल । अले तुंछेबहाः मखं गल्ली रत्नमान 
डंगोल व प्रेमरत्नपिन्सं मुँज्या यात । मखंबहालय्‌ माहिलाकाजी तुलाधर 
मुँज्याया ग्वसाः ग्वल । अथे हे वंघः तःधुंचुक महाबौद्ध फसिक्यब, वतु 
मूबहाः, इतुंबहाः केशचन्द्र बिहारय्‌ नं जूगु दु । तःबहालय्‌ जूबलय्‌ 
स्वकुमित यक्व यक्व दुगु जक मखु वा वयेक वयेक कुसां कुयाः 
स्वःवइपिं न॑ दत । थुकथं हे मरुबहिलिइ मुँज्या जूबलय्‌ दबुलिइ 'झी 
त्वाकः जुयाः मखु पाकः जुयाः म्वाये सयेके' धइगु प्रेमबहादुर कसाःया 
धापू दुगु ब्यानर तकं खायाजूगु खनेदत । 

मुँज्याय्‌ तसक॑ छाक्क न्वँवाइपिंखय्‌ प्रेमबहादुर कसाः, 
मंगलमान शाक्य, ओमबहादुर, भिक्षु सुदर्शन खः । स्वयम्भुलाल 
श्रेष्ठ, माणिकलाल श्रेष्ठ व मेमेपिं यक्‍्वसिनं न्वँनादीगु दु । थ्व मुँज्या 
भिद्यः त्वालय्‌, परोपकार स्कुलय्‌ न॑ जूगु दु । इन्द्रमालीं कालिमातिइ 
यायेधुनेवं थ्व किपू, नगां, पांगा, ब्वसिगां, किपुल्चा व सतुंगलयू नं 
न्ह्यज्यात । थन कुलबहादुर महर्जनपिन्सं न्ह्याकेत ग्वहालि यानादीगु 
जुल । अनालि धर्मकुष्ण सुवाल व भीमबहादुर नँकःमिपिनिगु ग्वहालिं 
बलंबु व थक्वातय्‌ जुल । 

थ्व मुँज्याया दकले लिपांगु मुँज्या २०२२ साल चैत्र २७ 
गते शनिवाःकुन्हु सीघलय्‌ क्वचायेकेगु ज्या जूगु खः । 

यँनं शुरु जूगु थ्व मुँज्याया लहर यलय्‌ न॑ थ्यन । यलय्‌ 
छत्रबहादुर कायस्थ, रोहिणीबहादुर कायस्थ, सुवर्णराम जोशी, 
आशाबहादुर नुगः, मुकुन्दबहादुर श्रेष्ठ, काजीमान जवाः, पुष्पराज 
राजकर्णिकार, भगतदास श्रेष्ठ आदिपिनिगु कुतलं त्वा: त्वालयू मुँज्या 
जुल । न्हापां यलया मणिमण्डप बिहारया दलानय्‌ जूगु मुँज्या लिपा बखुंबहाः, 


न्ह्याथे जूसां थ्व आन्दोलनं 
सिड्दयेक निता ज्या यात | छता 
भाषा साहित्य ब्वलंकेण्‌ ज्यायू तिब: 
बिल । न्हू न्हूपिं व 
दक्षपिं च्चमिणिं ब्वलंकल | 


हौगः, चक्रबही, त्यागः, लुँखुसी, अगिंमथः आदि त्वालयू जुल । 
यलयू जूगु मुँज्याय्‌ यलया च्चामिपिं नापं यँया आपालं च्वमिपिन्सं नं 
ब्वति कयादीगु खः । अथे हे वक्तापिं न॑ अप्वः धइ थें यैनं हे भाइगु 
खः । मुँज्याय्‌ मदिक्क ब्वति कयादीपिं यलया च्वमपिं मध्ये वीरेन्द्र 
श्रेष्ठ, काजीमान जवाः व आशानहादुर नुगःपिं उबले चुइँचुईँ पूगु चिनाखँ 
च्वइपिं जुयाः लोकं्वाःगु खः । अथे हे विद्रोहया कविता न्यंकूम्ह 
नागबहाःया कवि मंगलमान शाक्ययात ज्वनायंकाः गुलातक नख्खु 
जेलय्‌ कुनातल । यलयू के.के. ह्वालु, सकलानन्द, नानीबाबु शार्क्यापि 
मुँज्यायू म्यै हालीपिं खः । थ्व आन्दोलनया इवलय्‌ न्हू न्हूगु संस्थात 
नं पलिस्था जुल, गथे हौगलय्‌ “फी झी हौगः' त्यागलयू 'थः थः 
पुचः' आदि । भी भी हौगः तःदँतक भाषा साहित्या ज्यायू सक्रिय 
जुयाच्वंगु खः । थथे त्वाः त्वालय्‌ स्वंगू खलः पुचः वा त्वाःयापिं 
प्रतिनिधित मुनाः थ्व आन्दोलनयात निरन्तरता बीत छत्रबहादुर 
कायस्थया नेतृत्वय्‌ छगू पुचः न॑ गठन याःगु खः । तर यँ आन्दोलन 
दिसेंलिइ यलय्‌ नं दिनावन । 

ख्वपपाखें रत्नगोपाल सैंजु, योगेन्द्र प्रधान, पूर्ण बैद्यपिन्सं 
ब्वति कयादीगु दु । धौख्यःपाखें पंकज चित्रकार, भ्वँतपाखें रामभक्त 
भ्वैमि, जवाहर भ्वँमि, मोहन दुवाल, कृष्णप्रसाद दुवाल, आशाकाजी 
सेवक, ज्ञानकाजी मानन्धर, भक्तबहादुर न्ह्यूख्वाः, वर्णबज्र बज्राचार्य, 
केदार अवाः व पन्तिपाखें लक्ष्मण सैंजुं ब्वति कयादीगु खःसा भ्वँतय्‌ 
प्यक्वःति मुँज्या जूगु दु । थनया आन्दोलनं मिसापिं ज्याकःमिपिं नं 
यक्व ब्वलंकूगु दु । 

थ्व आन्दोलनया ज्याकःमिपिन्सं शुरुनिसें लिपातक मुँज्या 
जुइगु त्वाः त्वालय्‌ वनाः ब्वनापौया नमुना दयेकेगु, प्रेसयू वनाः 
छापेयाकेगु, ये, यल, ख्वपयू, वनाः ब्वनापौ इनेगु, च्वसु मुंकानिइगु, 
न्वचु बिर्झपं चूलाकाबिइगु व मुँज्या जुइगु थायूया ब्यवस्था यायेगुलिइ 
ग्वहालि यायेगु ज्या यात । उगु इलय्‌ माइकया स्वीकृति मकाःसा 
माइक जफत जुइगुलिं अंचलाधिश कार्यालयय्‌ वनाः स्वीकृति कयाहयेगु 
ज्या नं याःगु जुल । छकः निकः अंचलाधिशनापं ल्वाये नं माल । 

थीथी मुँज्याय्‌ न्हूगु हे लसकुस म्यँ दयेकूगु जुल । उगु 
म्यँखयू चीकूगु क्वथाय्‌ ज्याकःमितय्‌ दथुइ कालांकुलु हाःसलय्‌ संगीत 

थाइगु, हार्विनया धूनय्‌ कवि दुर्गालाल म्यँ च्वइगु ज्या नं जुल । थुगु 
विरोधया सः, विद्रोहया म्यँयू लय्‌ तःपिं खः सुरेन्द्रप्रसाद श्रेष्ठ, केशर, द्वारिका 
सायूमि, गजेन्द्र महाजु, सुरेश प्रधान, कृ्‌ष्णमान श्रेष्ठ, रामप्रसाद मानन्धर 
व लिपा द्वारिकालाल जोशीपिं खः । थुपिं म्यँत कवि दुर्गालालया 
'सर्गः सिबें नं धर्ति नमिंग्वाः' धयागु सफुतिइ पिदंगु दुसा विरोधया सः 
क्यासेटय्‌ पिदंगु दु । 

त्वाः त्वालय्‌ जूगु थ्व मुंज्याय्‌ चिवा कायेत चिवाःमिपिं 
नं सरकारं छ्वयाहयातःगु जुल । थुमिगु रिपोर्टया लिधँसाय्‌ न्वचुमि व 
च्वमिपिन्त वारेण्ट जारी यानाः तःक्वः ज्वनेगु कुतः जूगुलिं इश्वरानन्द, 
दुर्गालाल, शान्तदास व मंगलमान शाक्यपिं तःक्वः दुसुलेमाल । अप्वः 
दुसुलेत पुष्परत्न तुलाधरया न्ह्यःखा गल्लीइ च्वंगु छँय्‌ ज्या काल । 

लिपा पुष्पगोपाल श्रेष्ठं नन्दलाल पाण्डे धइम्हेसित मुँज्याय्‌ 
दुतहल । वं ततःसकं व तप्यंक सरकारयात कुंखिनाः न्वँवानाः 
ज्याकःमितयूगु पत्याः, विश्वास कायेगु कुतः यात । 

थ्व आन्दोलन गुकथं धिसिलाक न्ह्याकेगु धयागु खँय्‌ तःक्वः 
सहलह जूसां छुं क्वातुगु संगठन दयेकेगु ज्या मजूगु व न्ह्याबलें सामुहिक 
नेतृत्वया खँ जक न्ह्यःने वइगु जुल । उम्ह नन्दलाल पाण्डे धइम्ह मनू 
दरबारया चिवाःमि जुयाच्वन । व॑ नेवाःतय्‌ छुं संगठन मदु द्यःने द्यःने 
जक हालाजूगु धइगु खँ सिइकल । थ्व खै सीकाः सरकारं तःधंगु दमन 
यायेगु कुतः नं याःगु खः । भाषा साहित्य ब्वलंकेत साहित्य मुँज्या 
याःपिन्त तकं दमन यात धायेबलय्‌ जनताय्‌ व हलिमय्‌ तसकं बांमलाइगु 
वाःचायेकाः तःधंगु दमन यायेगु छुं कुतः मयाःगु जुल । 

सुनां नं मुँज्यायू छाक्क न्वँवाःपिन्त जक ज्वनेगु, कुनेगु व 
ख्यायेगु ज्या याःगु जुल । क्वःहितिया रामचन्द्र व वया पासायात ज्वनाः 
भ्वं याकाः त्वःतेगु व यक्वसित वारेण्ट जारी यानाः ज्वनेगु कुतः याःगु 
खः । थुकिं यानाः यक्व मनूत इलय्‌ ब्यलय्‌ दुसुलेमाल । 


आन्दोलनया लिच्वः 

न्ह्याथे जूसां थ्व आन्दोलनं सिइदयेक निता ज्या यात । 
छता भाषा साहित्य ब्वलंकेगु ज्यायू तिबः बिल । न्हू न्हूपिं व दक्षपिं 
च्वमिपिं ब्वलंकल । थुकिइ कवि बुद्ध सायूभि, कवि योगेन्द्र प्रधान, 
मंगलमान शाक्य, पुष्पराज राजकर्णिकार, भगतदास श्रेष्ठ व मेमेपिं यक्व 
च्वमिपिं ब्वलंकेगु ज्या यात । थ्व आन्दोलनं पिर्ताबब्यूपिं च्वमिपिं 
मध्ये गुलिसिनं च्वयेगु त्वःतूसां गुलिसिनं भाषा साहित्यया सेवाय्‌ 
थःत निरन्तर पानावन वा पानाच्चंगु दु । थुकिं लिपा यक्व ततःधंगु 
भाषा साहित्यया ज्याखँ यायेत हःपाः बिल । गथे अन्तर हाइस्कुल 
नेपालभाषा साहित्य सम्मेलन, अन्तर कलेज नेपालभाषा साहित्य 
सम्मेलन, न्ह्यसः लिसः कासाया ग्वसाः ग्वयेगुया नापं सफू पत्र-पत्रिका 
पिदन । अथे हे मेमेगु नं आपालं ज्याखँ जुल । थथे ज्याय्‌ न्हर्याचलिइपिं 
आपालं ज्याकःमिपिं ब्वलंकल । 

मेगु ज्या धइगु जनतायू राजनीतिक चेतना ब्वलंकेगु व 
पञ्चायती ब्यवस्थाया बांमलाःगु पक्षयात उलेगु ज्या यात गुकिं लिपाया 

राजनीतिक आन्दोलनयू तःधंगु तिबः जूवन । 

तर थ्व आन्दोलनं सयेकेमाःगु छता पाठ छु बिल धाःसा 
धिसिलाःगु संगठन विना आन्दोलन ताःलाइमखु, उकिं आः नं झीसं 
संगठन दयेकाः, आन्दोलन ताःलाकाः वनेफुगु जूसा धिसिलाक्क संगठीत 
जुइ हेमाः। ० 


कित्ता किंत्ताया डनाप 


बा कवीन्द्रलाल प्रधान 
चाहे भागबण्डा या 
चाहे अंशबण्डा या 
चाहे न्ह्यात्थें या 
म्हयूयागु मिखा प्याकेमते 
ताल्सियात ख्वयेकेमते 
धिमयू थायेगु दिकेमते 
द्यःया खः ल्ह्वनेगु त्वःतेमते 
तुतः ब्वनेगु नं त्वःफिकेमते 
ताजलजी झीगु गनं मतंके 
सम्पदात भीगु फुक्कं ल्यंके 
रथया घःचाः चाहिलाः च्चनेमाः 
खःया पं स्यल्लानाः च्चनेमाः 
बाजा फुक्कं ल्यनाः तुं च्वनेमाः 
सयेकि फुक्कं भाय्‌ सयेकि 
सयेकि फुक्कं खँ सयेकि 
छगू छकू कित्ताय्‌ दुगु 
नेवाः अस्तित्व ल्यंकेत 
गां गां दनावा 
बस्ती बस्ती दनावा 
कित्ता कित्ताया इनाप दु 
छगू छगू कित्ताया इनाप खः 
छकू छकू कित्ताया इनाप खः 


मिसा पुसाया निर्माण 

मनूया श्रृजनायू मिजंयागु बीजया गुलि महत्व दु उल हे 
मिसायागु बीजया नं महत्व दु । मिसा बीजयात धाःसा बीज वा वीर्य 
धाइमखु । मिसा बीजयात डिम्ब (0४०1) धाइ । सामान्य भाषां वा 
सामान्य मनूतय्‌ थ्व डिम्बयात “ख्यँ” धायेगु चलन दु, धयाः नं च्वंगु 
दु । मनूया श्रजनायात कयाः छम्ह सामान्य ब्वमिनं सिइकेगु लागि, 
थुइकेगु लागि मनूया प्रजनन्‌ प्रणाली वा प्रणालीया अंग प्रत्यज्ञ व इमिगु 
ज्यायात कयाः भचाभचा सिइकेमाः, थुइकेमाः । अले जक मनूया 
श्रृजना पुनः श्रृजना स्वयं वहे मनूपाखें गथे जुयाः जुइगु खः धकाः 
धायेफइ, थुइकेफइ, सीकेफइ । मनूया श्रृजनाय्‌ मिस्त मिज॑ निखलःपाखें 
छगू विशेषकथंया पुनः श्रृजना कोष (6111 ८611) उत्पादन याइ । व 
कोषयात ग्यामेट (४2०१९९) धाइ । ग्यामेट कोष हे न्हूम्ह मनूया 
श्रुजनाया माच्यर्ड सेक्सूड सेल (9०1९ 5०८०१ (7611) खः । 
मिसातय्‌ प्रजनन्‌ प्रणालीं थ्व ग्यामेट्स उत्पादन याइगु अंगयात गोनाड्स 
(801905) धाइ । मिसातयू प्रजनन्‌ प्रणालीया गोनाड्स खः डिम्बासय 
(०५४५) । डिम्बासय उत्पादन याइगु डिम्ब हे मिसा ग्यामेट खः, मिसा 
पुसा खः याने ख्यँ खः, मिसा बीज खः । 

मिसा पुसाया निर्माणया ज्या मिसातयू प्रजनन्‌ प्रणालीपाखें 
जुइ । थ्व प्रजनन्‌ प्रणालीया च्वःप्वः सीकेगु लागि थुइकेगु लागि 
मिसातय्‌ शारीरिक विकासया प्रणालीपाखे न॑ वनेमाली । मिसा मस्त 
ब्वलनाः शारीरिक विकास जुयावःलिसे इपिं स्वये जियावइ, मिसाकथंया 
शरीर विकास जुयावइ अर्थात्‌ ल्यासे जुयावइ । किशोरी अवस्थाय 
थ्यनावइ । थथे पिनेया शारीरिक विकासया ल्युल्यू शरीरया दुने नं 
वहेकथं विकास जुयावइ । नापनापं प्रजनन्‌ प्रणाली व यौन प्रणालीया 


ज्‌ का जश 


# डा. तुल्सीनारायण श्रेष्ठ 


नं विकास जुयाः यौन अंग विकास जुयावइ । थ्वहे सिलसिलायू 
डिम्बासयय्‌ (०४०7५) मिसा हर्मोनत इष्ट्रोजन (5५1021) व 
प्रोजेष्टेरन (२10205101016) नापं मेमेगु हर्मोनत नं शेचन जुयावइ । 
हर्मोनत निर्माण यायेगु शुरु यानाहइ । इष्ट्रोजन हर्मोनया प्रभावं म्हया 
मांशपेसीया विकास जुइ सा प्रोजेष्टेरन हर्मोनया प्रभावं मांशपेसीइ 
लखं जायाः नाइसे, छाइसे च्वनावइ । थ्वहे प्रभावं प्रजनन्‌ प्रणालीया 
फुक्कं अंगय्‌ लाःगु जुइ । नापनापं भचा भचा मिजं हर्मोन टेष्टोष्टेरन 
(Testosterone) न॑ शेचन जुइगुलिं यानाः गुलिं गुलं मिसातय्‌ शरीरय्‌ 
गर्ने गनं अप्वः सँ बुयावइ सा ग्वायू दाऱही नं भचाभचा मिज॑तय्‌ थें 
खनेदयावइ । मिसा मचाया ल्यासेपहः वइ । छाति तःपाः जुयावइ । 
दुरुपा खनेदयावइ । दुरुपा विकास जुयाः अथे हे नीदँ दत कि थीमज्यू 
जुइ । मिसा मस्त ११-१३ दँयू हर्मोनया प्रभावं डिम्बासय्‌ च्वंगु कच्यूगु 
डिम्ब पाकेजुयाः डिम्ब निष्काशन (०४७।३४।०॥) जुइ । थथे मिसातय्‌ 
न्हापां थीमज्यू जुइगुयात मेनार्कि (01191016) धाइ । अर्थात्‌ मिसा 
प्रजनन्‌ प्रणाली मिसा पुसाया निर्माण याने डिम्ब निष्काशन जुल, 
ख्यँ निर्माण जुल धइगु प्रमाण खः । मिसा वयस्क याने ल्यासे जुल 
धइगु सिइदइ । थीमज्यू जूसां मिसाया शारीरिक विकास धाःसा नीदँ 
दत कि जक पूरा जुइ । अथे जुयाः मचा प्वाथय्‌ दयेकाः मचा 
ब्वलंकेगु लागि, मचा याउँक बुइकेगु लागि नीदँतक पीमाः । न्ह्यः हे 
मचा प्वाथय्‌ दत धाःसा थीथी समस्या ब्वलनी । 

डिम्बासयय्‌ कच्यूगु डिम्ब (Graffias F0llic९) दतले 
मिसातयू लयू लय्‌ छगः छगः डिम्ब पाकेजुयाः डिम्ब निश्काशन 

जुयाच्वनी, थीमज्यू जुयाच्वनी । डिम्ब छकः जवं सा छकः खवं 
जायाच्वनी । डिम्ब जवं छगः खवं छगः यानाः निगः दइ । तर मचा 
प्वाथय्‌ दत कि डिम्ब नं पाकेजुइमखु, डिम्ब निष्काशन नं जुइमखु । 
लिच्वः थीमज्यू नं जुइमखु । लिपा मचा बुयाः लत्या दत कि हाकनं 
डिम्ब निष्काशन जुइ, हानं थीमज्यू जुइ, हानं मिसा पुसाया निर्माण 
जुइ । डिम्बासयय्‌ कच्यूगु डिम्ब दतले डिम्बासयय्‌ डिम्ब पाकेजुयावयाः 
थीमज्यू जुयाच्वनी । डिम्बासययू कच्यूगु डिम्ब फुत कि थीमज्यू जुइगु 
न॑ दिनावनी । समाजय्‌ अज्या:पिं मिसातयूत बुढी जुल धाइ । कारण 
थीमज्यू दित कि हाकनं मचा प्वाथय्‌ दइमखु । मिसातय्‌ थीमज्यू दीगु 
सामान्यतयाः मिसात पीन्यादै (४५) निसें न्ययूदै (५०) दत कि दी, 
दिनावनी । मिसातय्‌ थ्व अवस्थायात मेनोपज (1/010109056) जूगु 
धाइ । मेनोपज जुइन्ह्यः छुँ ईतक थीमज्यू जुइगु गड्बडी जुइ, अनंलि 
दी, दिनावनी । थीमज्यू दित कि मिसातय्‌ शरीरयू हर्मोनया कमिया 
कारण थीथी उसाँयूत लुयावइ । हर्मोन कमि जुयाः हे थीमज्यू दीगु 
कारण खः । हर्मोन कमिया कारणं जुइगु थीथी उसाँयूयात मेनोपजल 
सिण्ड्रोम (Menopausal Syndrome) धाइ । गुलिं गुलिं मिसातयूत 
थ्व उसाँय्‌ बुलुहुँ लनावनी । तनावनी सा गुलिं गुलिं मिसातयूत वासः 
तक॑ यायेमाली । मिसातय्‌ थीमज्यू दिनाः थथे थीथी उसाँय्‌ जुयावल 
धाःसा डाक्टरयात थीमज्यू जूगु, दीगु नं कनाबिइमा: । अन्यथा डाक्टर 
म्वाःम्वाःगु वासः नकिइ । 

खला डिम्ब निष्काशन ओभुलेशन सामान्यतयाः लयू लय्‌ 
जुइ, जुयाच्चनी, तर लय्‌ लयूया मतलब धाःसा थन नीच्यान्हु, नीच्यान्हु 
अर्थात्‌ २८/२८ दिनयात धाइ । अथे जुयाः मिसातयूसं नं न्ह्यः न्ह्यः 
जुल धाइ । गुलं गुलिं मिसातय्‌ न्ह्यः न्ह्यः जुइपिं दुसा गुलिं गुलिं 
लिबाक लिबाक जुइपिं नं दु । अर्थात्‌ मिसातय्‌ थीमज्यू गुलिंसिया 
नीछन्हु (२१ दिनयू) इलय्‌ जुइपिं न॑ दुसा गुलिं मिसातय्‌ स्वीन्यान्हुइ 
(३५ दिनयू) जुइपिं नं दु । अथे जुयाः मिसातयूसं याकनं याकनं वा 
लिबाक लिबाक जुल धाइगु खः । वास्तवय्‌ थ्व प्राकृतिक खः, ल्वय्‌ 
मखु । स्यंगु मखु, नर्मल हे खः । वासः यानाः जुइमाःगु मदु । थीमज्यू 
जुइगु धाःसा डिम्ब शुक्रकोटनापं समागम मजुयाः, जुइमफयाः डिम्ब 
सिनावनाः, गनावनाः (९९९०९०९) योनी हि-ख्वं निष्काशन जुइगुयात 
धाइगु खः | ° 

१ अनिश शाक्य 


पुलुपुलु च्याःगु मत फय्‌ वयाः सिइगु खःला 
छु जुइ मज्यूगु खः आः व हे जुइणु खः ला ॥धु॥ 


पुन्हीया चा ख्यूँसे च्वं, नुगः जिगु हिइसे च्वं 
हाकनं छकः थ्व जीवनय्‌ भुखाय्‌ ब्वइगु खः ला 
छु जुइ मज्यूगु खः आः व हे जुइगु खः ला ॥१॥ 


थः धइम्ह मन्त जिगु, नुगः तइम्ह मन्त जिगु 
सासः छगू ल्यं दनि, व नं चबुइगु खः ला 


छु जुइ मज्यूगु खः आः व हे जुइगु खः ला ॥२॥ 


२ 
वनेमाःथाय्‌ जि थ्यनीमखु, पला: न्ह्याकाच्चना 
न्यनाच्व॑पिं थन सुं मदु, बिचाः ब्याकाच्चना ॥धु॥ 


स्याःचाः मदुगु जिन्दगी, न्यर्थं खः म्वायेगु हे 
उकि जि ला थःगु थःम्हं दुघाः स्याकाच्चना 
न्यनाच्व॑पिं थन सुं मदु, बिचाः ब्याकाच्चना ॥१॥ 


कायेत बी सयेकेमाः खः, बीत जिके छुं मदु 
उकि जि ला थःगु थःम्हं इच्छा द्याकाच्चना 
न्यनाच्व॑पिं थन सुं मदु, बिचाः ब्याकाच्चना ॥२॥ 


श्‌ व्शा जशा 


कलाः सिबें न्हापाँ भाःत छाय्‌ सी ? थुकियात मिजं सिबें 
मिसात दीर्घजीवि जुयाच्वंगु दु । मिजंत सिबें मिसात न्यादँ अप्वः 
म्वाइगु जन्मजात (जेनेटिक) हे खः धाइ । थथे मिसापिं अप्वः म्वाइगु 
कारण मिसापिन्त प्रकृतिं हे बियातःगु छगूकथंया हर्मोन व जीन खः 
धाःसा धार्मिक दृष्टिकोण नं मिर्जापं सिबें मिसापिं अप्वः म्वाइगु 
कारण दु अर्थात्‌ कलाःपिं सिबें न्हापां भाःतपिं सीगु कारण बिष्णु 
पुराणय्‌ बियातःगु दु । 

थौंकन्हयू नेपालय्‌ मिसापिनिगु आयु ७१ दँ दु धाःसा 
मिर्जापिनिगु ६९ दँ जक दुगु जुल । थुगु खँ नेपालय मिसापिं मिजंपिं 
सिबें निदै अप्वः म्वाइगु, म्वाःगु तथ्यांक जुल । थथे हे भारतयू 
नेपालया सिबें म्हो आयु जुइ धाःगु दुसा चिनियाँत नेपालय्‌ सिबें अप्वः 
दुगु जुल । थज्याःगु तथ्यांक स्वल धाःसा जापान, ग्रीस, इटालीइ यक्व 
आयु दु धाइ । ई.सं. २०१९ या तथ्यांक स्वयेबलय्‌ चीनयू १००० 
जना मिसात मध्ये ५९.४५ मृत्यु दर दु धाःसा मिजंपिं ९२.४४ दु । 
थथे हे भारतय्‌ १००० जना मिसापिं मध्ये १४५.०५ मृत्युदर दु धाःसा 
मिर्जापिनिगु मृत्यदर २०१.४ दुगु जुल । थथे धायेबलय्‌ मिसापिं स्वयां 
मिज॑पिं अप्वः सीगु खनेदु । थुगु हिसाब कलाःपिं सिबें भाःतपिं न्हापां 
सीगु जुल | कलाः सिबें भाःत न्हापां सिना: वनाच्वंगु घटना भीगु त्वाः, 
बहालयू न॑ खनेदु । भाःत सीधुंकाः नं कलाः यक्व दैतक म्वानाच्चंगु 
भोसं खनाच्चनागु दु । थथे कलाः सिबें भाःत न्हापां सीगु कारण छगू 
वैज्ञानिक पक्ष दु धाःसा निगूगु धार्मिक पक्ष दु । 

कलाः सिबें न्हापां भाःत सीगु खँ न्हापांनिसें हे जुयाः 
वयाच्चंगु घटना जुल । मिसापिनिगु मृत्यु मिजंपिनिगु मृत्यु न्हापां 
जुयाच्चंगु खनेदु । कलाः सिबें भाःतया मृत्यु न्हापां जुइगु वैज्ञानिक 
पक्ष थथे दुगु जुल - 


वैज्ञानिक पक्ष :- 
(१) जीन अर्थात्‌ जेनेटिक्स - मिसापिनिगु आयु मिजंपिनिगु 


ज्‌] व्शा जहा 


मिजं सिबें मिसा दीर्घजीवि 


वीरसिं महर्जन 

तुलनाय्‌ अप्वः दुगु कारण मिसापिनि रोग निरोधक क्षमता जीन 
उमेरया नापं आयु म्हो जुइमखु तर मिजंपिनिगु आयु धाःसा म्हो 
जुयाः वनाच्चनी । थुगु जीनया कारणं मिजंपिं बुढा जुजूंवनीबलय्‌ 
याकनं हे थीथी ल्वचं म्हंमफयाच्चनी । अथे जुयाः जीन अर्थात्‌ 
जेनेटिक्स मिसापिन्त ब्यूगु प्रकृतिया बरदान नं धायेगु याः । मिसापिन्त 
बुसांनिसें दइगु दीर्घजीवनया भाग्य नं धाइ । कलाः स्वयां न्हापां भाःत 
सीगु कारणमध्ये जीन छगू वैज्ञानिक खः धाःगु जुल । थ्व हे जीन 
वैज्ञानिक पक्षं यानाः विधवा मिसातयूगु तुलनाय्‌ विधुर मिजंत अप्वः 
सीगु तथ्यांकय्‌ खनेदुगु जुल । 


(२) क्रोमोजोम - मिसापिनिगु आयु अप्वः दुगु कारण मध्ये 
क्रोमोजोम नं खः । मिसापिंके क्रोमोजोम ४ -४ एक्स एक्स निगू दइ 
सा मिजंपिनि ५५ एक्स वाइ क्रोमोजोम दइ । मिसापिनि एक्सय्‌ छुं 
जुयाः समस्या जुल धाःसा मेगु एक्स ल्यनाच्चनी सा मिजंपिनि छगू 
जक एक्स जुयाः समस्या जुल धाःसा ल्वचं कयाः मिजं सीगु जुल । 
कलाः भाःतया गुलि नं यौन सम्पर्क जुइ अप्वः यानाः एक्स हे खर्च 
जुइ, पिहाँबनी । अथे जुयाः मिसापिनि एक्स मिज॑पिनि थें पिहाँवन 
धाःसां छगः एक्स क्रोमोजोम ल्यनाच्चनीगु कारणं यानाः कलाः सिबें 
भाःत न्हापां सीगु खः । इमु व हातयु यौन सम्पर्क जुइवं सीगु कारणं 
नं थ्व हे £ एक्स क्रोमोजोम खः । कलाः सिबें भाःत न्हापां सीगु 
कारण मध्ये छगू क्रोमोजोम खः । 


(३) हर्मोन्स - मनूतयगु शरीरय्‌ तःगूमछि हर्मोन दइ । 
हर्मोनया कारणं हे मनूतयूकेय्‌ परिवर्तन वइ । थुगु हर्मोनं मिज॑-मिजं 
थें खनेदइ, मिसा-मिसा थें म्हसीकी । मचा ल्यायूम्ह जुयावल कि 
मिज॑ मचाया टेस्टोस्टेरन (अण्डकोष) तःग्वः जुइगु शुरु जुयाः चासुइ 
माली । अर्नाल मृत्यु दर नं अप्वयावइ । कोरियनतयूगु अनुसन्धानं 
धाःगु दु कि अण्डकोष मदुपिं अप्वः म्वाइ । अथे जुयाः कलाः सिबें 
न्हापां भाःत सीगु जुल । 

कलाः सिबें भाःत न्हापां सीगु वैज्ञानिक अर्थात्‌ प्राकृतिक 
कारण नापनापं धार्मिक पक्ष न॑ दुगु जुल । गरुड पुराणयू उल्लेख 
जुयाच्चंगु कलाः सिबें भाःत न्हापां सीगु कारण थथे बियातःगु दु - 


धार्मिक पक्ष :- 
(१) व्रत च्वनेगु - मिसापिं अर्थात्‌ कलाःपिं भाःतपिं अप्वः 

म्वायेमा धकाः भाकल यानाः व्रत अनशन च्वनेगु याइ, धलं दनेगु, 
धार्मिक ज्या याइ । थुगु धार्मिक ज्यायात न्हापांनिसें महत्व बियाच्वंगु 
जुल । नापं न्हापां कलाःपिं आर्थिक मामिलायू भाःतपिंकेय्‌ भर 
कायेमाःगु जुल । भाःत ह्येकेमाःगु जुल । तर थौंकन्हय्‌ कलाः मिसापिं 
आर्थिक मामिलाय्‌ आत्मनिर्भर नं जुयावःगु दु । भाःतया नामय्‌ व्रत 
च्वनेगु अनशन च्वनेगु, पुजा-पाठ याःसां धार्मिक नियमयू मच्व॑से 
नयेगु-त्वनेगु सनेगु यानाः वयाच्चंगु खनेदु । थथे धर्म-कर्मय्‌ मच्वंसे 
नयाः त्वनाः सना: जुइगु कारणं यानाः पापं पुनाः कलाः सिबें भाःत 
न्हापां सीगु संभावना दु धाइगु धार्मिक धारणा दुगु जुल । 


(२) कला:या व्यवहार - कला: सिबें भाःत न्हापां सीगु कारण 
मध्ये कलाः-भाःतया व्यवहार नं छगू खः । कलाः भाःतया ल्वापु 
“परालको आगो' धाःसां ल्वापु जुइबलय्‌ कलाःनं भाःतयात ब्वः बिइगु 
श्राप बिइगु, छ थें जाःम्ह भाःत सुयातं मलायूमा सीमा इवकनिमा कां 
खू धुसि लुइमा धयाः अनेक कथंया श्रापं भाःतयात मानसिक तनाव 
जुइ, नियन्त्रण यायेमफयूवं आत्महत्या नं यायेफु, थ्व हे पीरं कलाः सिबें 
भाःत न्हापां सीगु खइ । कलाःया व्यवहार बोक्सीतयूगु जुइगु, अल्सी 
कलाःपिनिगु भूठा कसम आदिं कलाःया व्यवहार भाःतया मृत्यु काल 
जूवनी । 


(३) वसुबा:या न्हिसं म्वःल्हुइगु - धार्मिक परम्पराकथं मिसापिं, 
कलाःपिन्सं वसुबाःया न्हिसं म्वःल्हुइमजिउ । सुयाँ कलाःनं वसुबाःया 
न्हिसं म्वःल्हुल धाःसा अशुभ जुइ । उम्ह मिसा-कला:या भाःत न्हापां 
सी, याकनं सी धयागु धारणा दुगु जुल । अथे जुयाः मिसापिन्सं 
म्वःल्हुइत बारया बिचाः यानाः, स्वयाः जक म्वःल्हुइगु याइ । 

कलाः सिबें भाःत न्हापां सीगु वैज्ञानिक, प्राकृतिक व धार्मिक 
कारणं जक मखु । छुँ छुँ मेमेगु कारणत नं खनेदु, गथेकि - 


मेगु कारण :- 


(१) मादक पदार्थ - भोगु त्वाः त्वालयू समाजया संस्कार 
व संस्कृतिया ब्यवहारय्‌ मादक पदार्थ अयूलाः, थ्वँ मदयूक॑ मगाः । 
अयूलाः, थ्वँ अप्वः यानाः मिजंतयूसं त्वनेगु याइ । अयूलाः, थ्वँ, 
नशीली चीज, मादक पदार्थ स्मायूक तकं त्वनीपिं मिजंत दु । मादक 
पदार्थ चुरोट आदिं न्ह्याबलें मनूतयूत हानी याइगु हे जुल । थज्याःगु 
हानीकारक पदार्थ त्वनीपिं मिसापिं सिबें मिर्जापं अप्वः दुगु जुयाः मिर्जीपं 
याकनं सिना: वनाच्चंगु जुल । अथे जुयाः कलाः सिबें भाःत न्हापां सीगु 
खनेदु । 


(२) युद्ध व आन्दोलन - देश विदेशनापं युद्ध जुइबलय्‌ निगू 
देशया नं मनूत सी । उगु युद्धय्‌ मिरज॑पिं हे घाइते जुइ, गोलीं बम॑ कयाः 
सी । अथे हे थःगु देशय्‌ गृहयुद्ध जूसां गोलीं कयाः मिजंपिं हे अप्वः 
सीगु जुल । अथे जुयाः देशय्‌ मिजंपिं सिबें मिसा अप्वः जनसंख्या 
दुगु जुल । थुगु हिसाब न॑ कलाः सिबें न्हापां भाःत सीगु खनेदु । थथे 

हे मिजंर्पिनि थःगु परिवारया लागि कल-कारखाना, खानी, विदेशयू 
नोकरी आदि जोखिमपूर्ण ज्यां न॑ मिज॑ अप्वः सीगु खनेदु । 

कलाः सिबें न्हापां भाःत सीगु कर्मया फल धाःसां 
जिउ । गुपिं कलाःपिनि भाःत मत्यवं सीगु धयागु पापकर्म वा फल हे 
धायेमाः । मिसातयू सिबें मिज॑तयूसं धर्म याइमखु । मिज॑तयूसं सादा 
जीवन शैलीयात नं बिचाः याइमखु । मिज॑तयू भाग्य हे मदु । अप्बः 
म्वायेगु कर्मय्‌ च्वयातःगु मदु धाःसा कलाः सिबें न्हापां भाःत सीगु 
हे जुयाच्चन । 

ख्वबि हायेकाः प्याकाच्वंसाँ छातीइ मिँ थें च्यानाच्चन 
ख्वबि दिका: घुर्काःछ्वःसां कथुइ सिँ थें थानाच्चन 


गुलि घुकेंगुली हायेके थ्व ख्वाबयात जिं गनजक सुचुके 
न्ह्याक्व हे सुचुकातःसां तबि थ्व मिखा अथें प्यानाच्वन 


छं च्याकाः स्यानाथकूगु मिँ-कुँ वयाः मिखा जिगु पालुल 
पालूगु सहयानाः सहयाये मफयाः नुगः पँम्हुइ थें स्यानाच्चन 


थः धकाः नालेधुंकाः आः सराः नं छन्त जिं गथे बीगु 
छायू थें जिगु मनं छंगु दुःख आः नं थःगु हे थें यानाच्चन 


छं जितः ल्वःमंकाछ्वःसां जिं ला छन्त ल्वःमंकेमफु 


ल्वःमंकेत न्ह्याक्व हे स्वःसां छंगु लुमन्तिं जितः ख्यानाच्चन 


_|कासाख्य: _ ह 


सन्‌ ९0९३ य॒ अन्तर्राष्ट्रिय कासाया गतिविधि 


इश्वी सम्वत्‌ २०२३ क्वचायाः अंग्रेजी क्यालेण्डरया न्हूदै 
२०२४ शुरु जुइधुंकल । वंगु दँय्‌ छु छु जुल थुकिइ भचा सहलह 
यानाच्चना । थन कासाया गतिविधि प्रस्तुत यायेगु कुतः यानागु दु । छाय्‌ 
धाःसा कासा धइगु लोकंहवाःगु विषय खः । सुं फुटबलया समर्थक जुइ 
धाःसा सुं भलिबलया । उकि मनूत हरेक कासाया समर्थक जुयाच्वंगु 
दइ । हलिमयू च्वॉपं मनूत छगू कासानापं स्वापू तयाः मनोरञ्जन 
कयाच्चंगु दइ । अथे जुयाः कासा लोकं्वाःगु छगू विषय जुल । 

थ्वहे भूवलयू अन्तर्राष्ट्रिय कासाय्‌ जूगु महत्वपूर्ण कासायात 
लुम॑केबहःजू । थुकी फुटबलया यूईएफए च्याम्पियनशीप, युरोपा लीग, 
क्रिकेटया विश्वकप लगायत मेमेगु कासाया बारे थन न्ह्यथनागु दु । 
थुकिइ आईसीसी क्रिकेट विश्वकपयात न्हापांगु प्राथमिकता बियाच्चना । 
५० ओभरया क्रिकेट विशवकपया सिरपा अष्ट्रेलियां त्याकूगु खः । 
अष्ट्रेलियां घरेलु पुचः भारतयात फाइनलय्‌ बुकाः सिरपा त्याकूगु दु । 
भारतयू जूगु थ्व विश्वकपय्‌ भारतीय पुचलं लीगय्‌ दकव कासा त्याकल, 
तर फाइनलयू धाःसा अष्ट्रेलियानापं बुना: कप त्याकेमफुत । 

फाइनलय्‌ भारतं न्हापां ब्याटिङ याना: २ सय ४१ रनया विजयी 
लक्ष्य ब्यूगु खः । थ्व लक्ष्यात अष्ट्रेलयां ट्राभिस हेडया शतकया ग्वहालि 
कयाः पार यात । अष्ट्रेलियां फाइनल कासाय्‌ खुगू विकेट त्याकूगु खः । 
थ्व अष्ट्रेलियाया खुगूगु विश्वकप सिरपा खः । थ्व सिबें न्ह्यः अष्ट्रेलिया 

१९८७, १९९९, २००३, २००७, २०१५ या विश्वकपय्‌ सिरपा त्याकूगु 
खः । अष्ट्रेलिया लीग चरणय्‌ भारतनापं बांमलाक बूगु जूसां फाइनलय्‌ 
धाःसा भारतयात अष्ट्रेलयां अःपुक बुकल । 

अथे हे चीनया हाङझाउलय्‌ जूगु १९ औं संस्करणया 
एशियाली कासाय्‌ चीनं यक्व पदक त्याकल । थुकिइ चीनं निसः 
व छगू स्वर्ण त्याकाः कीर्तिमान तल । चीनं रजत पदक सच्छि व 
भिंछगू त्याकल धाःसा काँस्य पदक न्हयूछगू त्याकूगु खः । थ्व फुक्क 
यानाः चीनं स्वसः व चयूस्वंगू पदक त्याकल । निगूगु स्थानय्‌ जापान 
लात । जापानं ५२गू स्वर्ण, ६७गू रजत व ६९गू कास्य सहित सच्छि व 
चयूच्यागू पदक त्याकल । स्वंगूगु स्थानय्‌ लाःगु दक्षिण कोरियां ४रगू 
स्वर्ण त्याकल । 

दक्षिण एशियाली राष्ट्रय्‌ भारतं नं इतिहास दयेकल । भारतं 
२८गू स्वर्ण व ३८गू रजत त्याकूगु खः । अथे हे ४१गू कास्य त्याकाः 
कूल सच्छि व न्हयूगू पदक त्याकूगु खः । नेपालं धाःसा छगू रजत 
व छगू काँस्य पदक त्याकल । नेपाःया नितिं मयूजु कबड्डी पुचलं 
काँस्य पदक त्याकूगु खः । रजत धाःसा मयूजु कासामि एरिका गुरुडं 
त्याकाः नेपाःया न्हाय तयाबिल । कराँटेया कासामि एरिकां स्वर्ण 


त्याकेगु आश याःसां त्याकेमफुत । चीनया हाडभाउलयू नेपाःपाखें 
२९गू कासाय्‌ २५३गू कासामितयूसं ब्वति काःगु खः । 

अष्ट्रेलिया व न्यूजिल्याण्ड संयुक्त रुपै आयोजना याःगु 
मयूजुपिनिगु फिफा विश्वकप फुटबलया सिरपा स्पेनं त्याकल । 
स्पेनं इंगल्याण्डयात फाइनलयू १-० बुकाः सिरपा त्याकूगु खः । 
स्टेडियम अष्ट्रेलिया सिडनीइ जूगु फाइनलय्‌ स्पेनया नितिं ओल्गा कारमोनां 
गोल याःगु खः । थ्व स्पेनया मयूजु फुटबल पुचःया न्हापांगु 
विश्वकप सिरपा नं खः । स्पेनया भाजु फुटबल पुचल॑ विश्वकप सिरपा 
त्याकेधुंकल । इमिसं २०१० या विश्वकप कासायू सिरपा त्याकूगु खः । 

टेनिसयू प्यंगू ग्राण्डस्लाम महत्वपूर्ण जू । दँयूदँसं जुइगु 
थ्व प्यंगू ग्राण्डस्लामत अष्ट्रेलियन ओपन, फ्रेन्च ओपन, विम्बल्डन 
व यूएस ओपन खः । अष्ट्रेलियन ओपन, फ्रेन्च ओपन व यूएस 
ओपनया सिरपा सर्बिया स्टार टेनिस कासामि नोभाक जोकोभिचं 


चीनया हाङकाउलय्‌ जूगु १९ औं 
संस्करणया एशियाली कासाय चीनं यक्व 
पदक त्याकल । थुकिइ चीनं निस: व छगू 
स्वर्ण त्याका: कीर्तिमान तल । चीनं 
रजत पदक सच्छि व मिंछजू त्याकल धा:सा 
कास्य पदक न्हयछजू त्याकूजु ख: । 

त्याकल । लण्डनय्‌ जूगु विम्बल्डन सिरपा धाःसा स्पेनया युवा 
कासामि कार्लोस अलकाराजं त्याकल । मयूजुपाखे धाःसा अष्ट्रेलियन 
ओपनया सिरपा बेलारूसया आर्यना सबालेन्कां त्याकल । फ्रेन्च ओपनया 
सिरपा पोल्याण्डया इगा स्वायातेकं त्याकल धाःसा विम्बल्डनया 
सिरपा चेकया कासामि मार्केटा भोण्डोसोभां त्याकल । अथे हे यूएस 
ओपनया सिरपा अमेरिकाया युवा कासामि कोको गौफ त्याकल । 
गौफया थ्व न्हापांगु ग्राण्डस्लाम सिरपा नं खः । 

यूईएफए च्याम्पियन्स लीग व यूईएफए यूरोप लीग 
युरोपया फुटबलय्‌ यक्व चर्चित कासात खः । इंग्लिश प्रिमियर लीग 
क्लब म्यानचेष्टर सिटी व स्पेनिस ला लिगा क्लब सेभियां सिरपा 
त्याकल । च्याम्पियन्स लीगया फाइनलयू म्यानचेष्टर सिटीं इटालियन क्लब 
इण्टरमिलानयात १-० गोलं बुकाः सिरपा त्याकूगु खः । सिटीया निंतिं 
रोड्गों ६८औं मिनेटयू गोल याःगु खः । थ्वहे छगू गोलं सिटी सिरपा 
त्याकेत ताःलाःगु जुल । युरोपा लीगया फाइनलयू सेभियां इटालियन 
क्लब रोमायात टाइब्रेकरयू बुकूगु खः । 


रोनाल्डो, मेसी व नेयमार युरोप पिने 

युरोपियन लीगयू सुपरस्टार फुटबलर जुयाच्चंपिं क्रिष्टियानो 
रोनाल्डो, लियोनल मेसी व जुनियर नेयमारया गन्तव्य युरोपया 
पिने जुल | २०२३ शुरु जुइवं पोर्चुगलया सुपरस्टार रोनाल्डो 
युरोपियन लीग त्वःतल । रोनाल्डों म्यानचेस्टर यूनाइटेड त्वताः साउदी 
अरेबियन लीगयू थःगु पला: न्ह्याकल । जनवरीइ रोनाल्डो शुरु याःगु 
पलाखय्‌ न्ह्याबपिं खः मेसी व नेयमार । मेसी पेरिस सेण्ट जर्मेन त्वताः 
अमेरिकी फुटबल लीग एमएसएलय्‌ म्हितःवन । अथे हे ब्राजलया 
नेयमार नं साउदी लीगय्‌ म्हितः वंगु खः | ० 


की व्शा जास 


यँ/उदाय्‌ समाज व उदाय्‌ म्यूजियमया ग्वसालय्‌ छगू ज्याभूवःया दथुइ 
अमृतमान ताग्राकार व रत्नतारा ताम्राकारया मंका: कुतलय्‌ तयार जूगु 
“महाबू तवःतयूगु सम्पदा” सफू ज्याझवःया मूपाहाँ बागमती प्रदेशया 
सांसद्‌ शैलेन्द्रमान बज्राचार्य व पाहाँपिन्सँ मंकाःकथं विमोचन यानादिल । 
उराय्‌ समाजया न्वकू डा. प्रेमरत्न स्थापितया सभापतित्वय्‌ जूगु उगु 
ज्याभूवलय्‌ समाजया म्यूजियमया कजी डा. सुमनकमल तुलाधर, 
समालोचक पूर्णकाजी ताम्राकारपिन्सं सफूया बारे न्वँवानादीगु खः । 


रोटरी क्लबया प्रशिक्षकपिन्त प्रशिक्षण 


सिन्धुली/ रोटरी डिस्ट्रिक्ट ३२९२, नेपाल-भुटानय्‌ आबद्ध नेपाः न्यंकया 
प्रशिक्षक रोटरियनपिन्त सिन्धुलीया मुलकोटयू प्रशिक्षण ज्याभूवः 
जूगु जुल । रोटरी क्लबय्‌ आबद्ध प्रशिक्षकपिनिगु क्षमता अभिबृद्धि 
यायेगु उद्देश्यं ज्याझूवः यानागु खँ रोटरी डिस्ट्रिक्ट ३२९२ या प्रशिक्षण 
समितिया सह-अध्यक्ष बिष्णुहरी दाहालं धयादिल । निन्हु जूगु उगु 
प्रशिक्षणय्‌ रोटरीया प्रमुख प्रशिक्षकपिं जयन्द्र रिमाल, लक्ष्मण ज्ञवाली, 
सञ्जय गिरी, दिलेन्द्रराज श्रेष्ठ, जितेन्द्रबहादुर राजभण्डारी व सन्तोष 
रिजालं प्रशिक्षण बियादीगु खः । प्रशिक्षण ज्याझूवलय्‌ थीथी रोटरी 
क्लबया ७५ म्हेसिनं ब्वति काःगु खः । 


मिंप्यक्च:गु द॑मुँज्या 
भक्तपुर । सामुदायिक अवधारणा तयाः स्थापना जूगु तौडोलछाप बचत 


तथा ऋण सहकारी संस्थाया १४ क्वःगु दँमुँज्या क्वचाल । संस्थाया 
अध्यक्ष दिपेन्द्रकुमार थापाया सभापतित्वय्‌ जूगु उगु ज्याभूवबलय्‌ 


ज का जश 


WE 
कस ||| 


बागमती प्रदेशसभा दुजः किरण थापामगर मूपाहाँकथं व सूर्यविनायक 
नगरपालिका वडा ल्या: ८ या अध्यक्ष पुष्पराज बस्नेत, भक्तपुर 
जिल्ला बचत तथा ऋण सहकारी संस्थाया कोषाध्यक्ष कान्छाभक्त 
धाँजु, सामुदायिक वन उपभोक्ता समितिया केन्द्रीय दुजः रामेश्वर 
बोहरा लगायत पाहाँकथं झायादीगु खः । संस्थाया बार्षिक प्रगति 
प्रतिवेदन सचिव राकेश थापा, आर्थिक प्रतिवेदन कोषाध्यक्ष बिग्रता 
लोहनी बस्नेतं, लेखा प्रतिवेदन लेखा सुपरिवेक्षण समितिया संयोजक 
शिवजी त्वानाबासुं न्ह्यब्वयादीगु खः । ज्येष्ठ नागरिक बचत कर्ता, 
उत्कृष्ट बचत कर्ता व ऋणी, उत्कृष्ट बाल बचत कर्ता, नारी बचत 
कर्तायात हंगु उगु ज्याझूवलय्‌ नेपाल रेडक्रस सोसाइटी ख्वपया ग्वहालिइ 
हिदान ज्याूवः नं जूगु खः । सामुदायिक वन सर्वधन बचेयायेगु नितिं 
ज्या याइपिं ३० म्ह बचत कर्ता न्ह्याकूगु थुगु संस्थाय आः ९८९ म्ह 
दुजः दुगु व थुगु दँय्‌ संस्थाया पुँजी व दायित्व १२ करोड़ ८ लाख ५ 
हजार ६ सय ६२ थ्यंगु खँ नं धाःगु दु । 


म्युजिक फेस्टिवल 


Music Festival-2030 

ख्वप/ यःमरी पुन्हीया लसताय्‌ सङ्गीत ग्राम गुरुकुल नेपालया ग्वसालयू 
ख्वपय्‌ म्युजिक फेस्टिवल जुल । ख्वपया समकालीन, परम्परागत व 
शास्त्रीय सङ्गीतनापं म्युजिक फेस्टिवल २०८० जूगु खँ ग्वसाः खलःया 
प्रमुख म्यँ हालामि सुनिल लोहलां धयादिल । 

ख्वपया सिँक:मि छेँयात युनेस्कोया अवार्ड 


ख्वप/ सांस्कृतिक सम्पदा संरक्षण यायेगु उद्देश्यं दयेकूगु ख्वपया सिँकःमि 
छँयात २०२३ या युनेस्को एशिया प्यासिफिक अवार्ड अन्तर्गत दीगो 
विकासया निंतिं विशेष मान्यता बिया: हंगु दु । बि.सं. २०७२ या 
विनाशकारी भुखाचं क्षति जूगु उगु छँयात परम्परागत अःपा, सिँ, 
प्रविधि छ्यलाः आधुनिक कलालिसें पुलांगु कलायात मस्य॑कूसे दयेकूगु 
खः । थुगु छे २०० दँ पुलांगु खः । 


ट्रायश्लोनया नेतृत्वय्‌ निलेन्द्वराज 


यँ/नेपाल ट्रायथ्लोन संघया अध्यक्षय्‌ निलेन्द्रराज श्रेष्ठयात निरन्तरता 
ब्यूसें २१ दुजःया न्हूगु कार्यसमिति गठन जुल । संघया यलय्‌ जूगु चुनावी 
साधारण सभां संघया वरिष्ठ उपाध्यक्षय्‌ दीपक कोइराला, उपाध्यक्षय्‌ 
सुमन देवकोटा व धिरजप्रताप सिंह, सचिवय्‌ मिकेन महर्जन व 
कोषाध्यक्षय्‌ निरज श्रेष्ठयात सर्वसम्मतं ल्यःगु दु । दुजलय्‌ 

युवराज सुनुवार, श्रृजना त्रिपाठी, रेणुकादेवी सिटौला, रचना सिंह, 
दिवाकरराज श्रेष्ठ, दामोदर अर्यालयात ल्यःगु दु । निर्वाचित 
कार्यसमितिया पदाधिकारी व दुजःपिन्त राष्ट्रिय खेलकुद परिषदूया 
वरिष्ठ अधिकृत ज्योति राईया नेतृत्वय्‌ अधिकृत वासुदेव निरौला व 
सहायक प्रथम राजेशबहादुर श्रेष्ठ दुजः दुगु निर्वाचन कमिटी दसिपौ 
नापं गोप्यताया शपथ ग्रहण याकूगु खः । 

निर्वाचन लिपा जूगु संघया मुँज्यां संघया विधानकथं 
दुजःपिं मध्ये अध्यक्षं ल्यइम्ह महासचिवया पदय्‌ युवराज सुनुवारयात 
मनोनित याःगु दु । अथे हे उपाध्यक्षय्‌ गण्डकी प्रदेशया सांसद्‌ प्रकाश 
बराल, सुजिता बराल, दुजलयू गोपालबहादुर बमजन, पुष्परत्न बज्राचार्य, 
अमृत गुरुङ्ग व बागमती प्रदेशं नेतृत्व याइगुकथं ज्ञानकुष्ण प्रजापति, 
गण्डकी प्रदेशं अनिता रानाभाट व कर्णाली प्रदेशं गणेश शाहीयात 
मनोनित याःगु दु । 


"छन्त छु जुल'या म्यूजिक भिडियो 


यल/म्यँ च्वमि निर्मलरत्न शाक्यया च्वसा व लसय्‌ प्रेमध्वज प्रधान व 
प्रतिमा राजभण्डारीया सलय्‌ “छन्त छु जुल” म्यँया म्याजिक भिडियोया 
पितब्वज्या छगू ज्याझूवःया दुइ मूपाहाँ ख्यालिजुजु मदनकृष्ण श्रेष्ठं 
यानादिल । थुगु म्यँया संगीत संयोजन सुमन कपालिं यानादीगु खः । 
विश्वास बज्राचार्यया निर्देशन व लूजः सिंहया छायांकनयू तयार जूगु 
थुगु म्युजिक भिडियोखय्‌ लोकंस्वाःम्ह कलाकार कर्मा व शोभा महर्जनं 
अभिनय यानादीगु दु । म्य च्वाम निर्मलरत्न शाक्यया सभापतित्वय्‌ जूगु 
उगु ज्याझवलय्‌ विशेषपाहाँ सिनेकःमिलिसें साहित्य अन्वेषक प्रकाश 
सायूमि, पाहाँपिं बरिष्ठ सिनेपत्रकार विजयरत्न असंबरे, संगीतकार 
मनराजा नँकःमि, म्यँ हालामि प्रतिमा राजभण्डारी, म्युजिक भिडियो 
निर्देशक विश्वास बज्राचार्य म्यैयाखँय्‌ थःथःगु नुगःखँ तयादीगु खः । 


व्यावसायिक कलाकार संघया द॑मुंज्या 


यँ/नेपाल व्यावसायिक कलाकार संघ (८44४) या २९ क्वःगु 
स्थापना दिवसनापं राष्ट्रिय विभूति कलाकार अरनिको स्मृति दिवस 
हन । संघया नायः आइ.वि. मल्लया सभापतित्वय्‌ जूगु उगु 
ज्याझूवलयू यँ मनहानगरपालिकाया उपप्रमुख सुनिता डंगोल मूपाहाँकथं 
भायादीगु खः । ज्याझूवलय्‌ कार्टुनिष्ट सानुराज डंगोलयात दसिपौनापं 
न्याद्वः नगद सहितया राजेश मानन्धर 'कार्टुन अवार्ड - २०८०' पाखें हंगु 
खः । नापं थीथी विधाय्‌ अग्रज कलाकारपिन्त नं हंगु खः । 


ज्‌ का जश 


2) थ्व महिनाय्‌ छिगु राशिफल 
खि जज - ज्यो. केदारनाथ शर्मा 


[ हि. मेष : हहे 111111 : 
La 
१६% यक्व मेहेनत लिपा दिनाच्चंगु ज्या पूवनी । यात्राय्‌ लाभ न्हूगु ज्यां आर्थिक लाभ जुइ । अध्ययनय्‌ ई अप्वः वनी । 
जुइ । अध्ययनया निंतिं खर्च अप्व: वनी । पासापिंनापं कचवं स्वास्थ्यया निंतिं खर्च अप्वः जुइ । सामाजिक ज्याय्‌ अपजस 
जुइ । स्वास्थ्यय्‌ सामान्य समस्या वइ । पारिवारिक सुख चूलाइ । फयेमाली । पासापिनिगु ग्वहालि दइ । पारिवारिक सुख चूलाइ । 
Fi € याया 
आम्दानी खर्च उत्थें जुइ । ज्याय्‌ पंग: थनीपिं सक्रिय जुड । आर्थिक पक्ष सामान्य जुइ । नापलायेगु ज्याय्‌ व्यस्त जुइ । 
पारिवारिक खर्च अप्वइ । वैदेशिक यात्राया योग दु । पुलांपिं धार्मिक यात्रा जुइ । सामाजिक ज्याय्‌ ई अप्वः वनी । यात्राय्‌ 
पासापिं नापलानाः मन लयूताइ । सामाजिक ज्याय्‌ ई अप्व: वनी । लाभ जुइ । पारिवारिक खर्च अप्वः जुइ । प्रेम सम्बन्धं ग्वहालि दइ । 
He 5 90. सना 5 
आर्थिक पक्ष बांलाना वइ । बौद्धिकताया हुनिं दिनाच्वंगु ज्या कि आर्थिक लाभ जुड । दिनाच्वंगु ज्या पूवनी । वैदेशिक 
पूवनी । ताःहाकःगु यात्रा जुइ । मानसम्मान चूलाइ । अध्ययनय्‌ यात्राया योग दु । पासापिनिगु ग्वहालि दइ । ज्याभवलय्‌ 


ई अप्व: वनी । सामाजिक ज्याय्‌ ई अप्वः वनी । प्रेम सम्बन्धं सुख चूलाइ। ई अप्वः वनी । बौद्धिकताया प्रशंसा जुड । 


0000 0000 कर्कट : EB मकर : 
न्हूगु ज्यां आर्थिक लाभ जुइ । ज्याय्‌ पंग: थनीपिं सक्रिय ताःहाकःगु यात्रा जुइ । व्यवसायपाखें आर्थिक लाभ जुइ । 


जुइ । पारिवारिक खर्च अप्वः जुइ । स्वास्थ्यय्‌ सामान्य पारिवारिक ज्याय्‌ कचवं जुइ । मनोरञ्जनया निंतिं खर्च 
समस्या वइ। धार्मिक ख्यलय्‌ नुगः क्वसाइ। प्रेम सम्बन्धय्‌ कचवं जुइ। अप्वः जुड । धार्मिक ख्यलय्‌ नुगः क्वसाइ । प्रेम सम्बन्धं ग्वहालि दइ । 


I सिंह : ट्र कुम्म : 
सामाजिक ज्याय्‌ ई अप्व: वनी । न्हूगु ज्याय्‌ लगानी जुइ । आकाभाकां आर्थिक लाभ जुइ । सामाजिक ज्याय्‌ ई 


पारिवारिक खर्च अप्व: जुइ । छँबुँया ज्याय्‌ लाभ जुइ । अप्व: वनी । अध्ययनय्‌ पंग: वइ । स्वास्थ्यया निंतिं खर्च 
मनोरञ्जनय्‌ ई अप्वः वनी । यात्राय्‌ लाभ जुइ । प्रेम सम्बन्धय्‌ कचवं जुइ। अप्वः जुइ । पारिवारिक सुख चूलाइ । यात्रां लाभ जुइ । 

आर्थिक पक्ष बांलाना वइ। धार्मिक ख्यलय्‌ नुग: क्वसाइ । अध्ययनया दिनाच्वंगु ज्या पूवनी । आर्थिक पक्ष बांलाना वइ । सामाजिक 
निंतिं खर्च अप्वः जुइ । पुलांपिं पासापिं नापलानाः मन लयूताइ । ज्याय्‌ ई अप्वः वनी । अध्ययनय्‌ पंग: वइ । मनोरञ्जनया निंतिं 
पारिवारिक ज्याय्‌ ई अप्वः वनी । प्रेम सम्बन्धं ग्वहालि चूलाइ । खर्च अप्व: जुइ । छेंबँया ज्याय्‌ लाभ जुइ । प्रेम सम्बन्धं ग्वहालि दइ । 


घ्य:चाकु संल्हुया लसताय्‌ सकल नेपा:मिपिन्त भिंतुना । 
= त == 
७ ATLOR 


Shirting & Suitting Center 


Tel - 5531265, Mobile - 9841846720 


चिसोमा बाहिर ननिस्कौ, 

धुम्रपान, मद्यपान नगरौं, 

रुघाखोकी लाग्नबाट बचौं, 

चिल्लो तथा वोसोयुक्त खानेकुरा सकेसम्म नखाओं, 
शारीरिक व्यायामलाई निरन्तरता दिऔं 

दम, हृदय रोग, मोटोपन, कोलेस्ट्रोल, रक्तचाप, 
मधुमेहजस्ता समस्या भएका व्यक्तिले समय समयमा 


स्वास्थ्य परीक्षण गरौं, 
> चिकित्सक वा स्वास्थ्यकर्मीको सल्लाह बमोजिम गरौं 


जाडोको जोखिमबाट आफु पनि बचौं र अरुलाई पनि बचाऔं । 


नेपाल सरकार 


विज्ञापन बोर्ड 


° क्श नाह 


बुदिं Gb र ५ 
बि.सं. २००२ चैत्र २४ गते F बि.सं. २०८० पौष ५ गते 


ॐ मदुम्ह : सुरेन्द्रबहादुर न्याँछ्याँ 


मिलनसार सहृदयी मित्र सुरेन्द्रबहादुर व्याँछ्यों आकाभाकां मदुगुलिं 
वयकःया आत्माया चीर शान्तिया कामना यासें दुःखंकःपिं सकल छँजःपिन्त 
धैर्य धारण याये फयेमा धका: बिचाः हायेकाच्चना । 


द्वारिकानाथ लाखे. लक्ष्मण थापा, बच्चुबावु बिष्ट, पूर्णनारायण श्रेष्ठ, 
नरेन्द्रबहादुर राजभण्डारी. दिनेशलाल अमात्य. भरतलाल न्याँछयों 


डडर्युरा निति पाड जुडे इ] इरत छै उलन छुमालि 
| टि 


sh 


प्रोप्राइटर 
चिरीकाजी महर्जन 


१. गर्भ तुहिने, मृत शिशु जन्मिने, अझ भट्ट भएको शिशु जन्मिने, 


शित चिर अ फत उ 
२. बच्चाहरु बहिरा, लाटा, लठेउरा, बामपुड्के, डेडो आदि हुन सक्ने । 
३. पढाईमा कमजोर भई पटक पटक फेल हुनुको खेलकदमा पाकेटका 


समेत पछाडि पर्नसक्ने 
४. गलगाँड 33% हलको स्थिति हुने । 
५, आयोडिनको 1.0. 1७४७1 कम हुने । 
६. आयोडिनको कमी भएमा मानिसहरुमा आलस्यपन आउने, काम गर्ने क्षमतामा कमी आउने । 
७. आयोडिनको कमीबाट गाईबस्तुले दुध कम दिने । 


आयोडिनको कमीबाट हुने विकृतिहरु उपचार गरेर हटाउन सकिदैन । त्यस्ता विकृति आउन नदिन 
एकमात्र उपाय आजै देखि आयोडिनयुक्त se दुई बालबालिकाको चिन्ह अंकित पाकेटको नून मात्र प्रयोग गरौ । 


4 ९ 4९28 ०५, 


| ई . / केन्द्रीय कार्यालय: पो.ब.नं.: ४८३, कालिमाटी, काठमाडौँ, नेपाल, फोन नं.: ४२७०३१५ 
> ४२७१०१४, ४२७१२०८, फ्याक्स नं.: ९७७-१-४२७१७०४, ४२७१३९५ | 

